text:
ນາຍົກລັດຖະມົນຕີຫງວຽນຊວນຟຸກພົບປະເຈລະຈາກັບການນຳຂັ້ນສູງລາວ
ໃນຂອບເຂດກອງປະຊຸມຄັ້ງທີ 40 ຄະນະກຳມະການຮ່ວມທະວີພາຄີລະຫວ່າງລັດຖະບານຫວຽດນາມ - ລາວ, ຕອນບ່າຍວັນທີ 05 ກຸມພາ, ຢູ່ນະຄອນຫຼວງວຽງຈັນ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ໄດ້ມີການພົບປະເຈລະຈາກັບທ່ານເລຂາທິການໃຫຍ່, ປະທານປະເທດລາວ ບຸນຍັງ ວໍລະຈິດ ແລະ ທ່ານນາງປະທານສະພາແຫ່ງຊາດລາວ ປານີ ຢາທໍ່ຕູ.
ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ພົບປະເຈລະຈາກັບ
ທ່ານເລຂາທິການໃຫຍ່, ປະທານປະເທດລາວ ບຸນຍັງ ວໍລະຈິດ
(ພາບ: VGP)
ທີ່ການພົບປະເຈລະຈາກັບທ່ານເລຂາທິການໃຫຍ່, ປະທານປະເທດລາວ ບຸນຍັງ ວໍລະຈິດ, ທ່ານນາຍົກລັດຖະມົນຕີ ຫງວຽນຊວນຟຸກ ຢືນຢັນວ່າ, ພັກ, ລັດ, ລັດຖະບານ ແລະ ປະຊາຊົນຫວຽດນາມ ຍາມໃດກໍ່ຖືເປັນສຳຄັນ ແລະ ສະຫງວນບຸລິມະສິດສູງສຸດໃຫ້ແກ່ການປັບປຸງ ແລະ ເພີ່ມທະວີການພົວພັນມິດຕະພາບທີ່ເປັນມູນເຊື້ອ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານກັບລາວ, ຖືນີ້ແມ່ນຊັບສົມບັດອັນລ້ຳຄ່າ, ກົດເກັນແຫ່ງຄວາມເປັນຕາຍສຳລັບພາລະກິດປະຕິວັດຂອງ 2 ຊາດຫວຽດນາມ - ລາວ. ສ່ວນທ່ານເລຂາທິການໃຫຍ່, ປະທານປະເທດລາວ ບຸນຍັງ ວໍລະຈິດ ໄດ້ຕີລາຄາສູງບັນດາຄວາມມານະພະຍາຍາມຂອງ 2 ປະເທດໃນປີຜ່ານມາໃນການສຸມໃສ່ແກ້ໄຂບັນດາຄວາມຫຍຸ້ງຍາກ, ສືມຕໍ່ນຳການພົວພັນຮ່ວມມືລະຫວ່າງ 2 ປະເທດໃຫ້ເຂົ້າສູ່ລວງເລິກ ແລະ ບັນລຸປະສິດທິຜົນຢ່າງແທດຈິງ, ພິເສດແມ່ນເລື່ອງ 2 ປະເທດຈັດກອງປະຊຸມຄັ້ງທີ 40 ຄະນະກຳມະການຮ່ວມທະວີພາຄີຫວຽດນາມ - ລາວ ສຳເລັດຜົນນັບແຕ່ຕົ້ນປີ; ເຊື່ອໝັ້ນວ່າ, ນີ້ຈະແມ່ນພື້ນຖານເພື່ອໃຫ້ 2 ຝ່າຍປະຕິບັດສຳເລັດແຜນການຮ່ວມມືລະຫວ່າງ 2 ລັດຖະບານໃນປີ 2018 ແລະ ສັນຍາຮ່ວມມື 2 ຝ່າຍຫວຽດນາມ - ລາວ ໄລຍະ 2016 – 2020.
ທີ່ການພົບປະເຈລະຈາກັບທ່ານນາງປະທານສະພາແຫ່ງຊາດລາວ ປານີ ຢາທໍ່ຕູ, ທ່ານນາຍົກລັດຖະມົນຕີ ຫງວຽນຊວນຟຸກ ສະເໜີໃຫ້ 2 ຝ່າຍສືບຕໍ່ປັບປຸງ ແລະ ພັດທະນາການພົວພັນດ້ານການເມືອງ, ການທູດ; ການຮ່ວມມືກັນຢ່າງແໜ້ນແຟ້ນກ່ຽວກັບດ້ານປ້ອງກັນຊາດ, ປ້ອງກັນຄວາມສະຫງົບ, ກໍ່ສ້າງເສັ້ນຊາຍແດນຫວຽດນາມ - ລາວ ສັນຕິພາບ, ສະຖຽນລະພາບ ແລະ ພັດທະນາຢ່າງຮອບດ້ານ. ທ່ານນາງປະທານສະພາແຫ່ງຊາດລາວ ປານີ ຢາທໍ່ຕູ ໄດ້ຕີລາຄາສູງຜົນສຳເລັດຂອງປີສາມັກຄີມິດຕະພາບຫວຽດນາມ - ລາວ 2017.
ຕໍ່ຈາກນັ້ນ, ທ່ານນາຍົກລັດຖະມົນຕີ ໄດ້ໄປຢື້ຢາມຖາມຂ່າວ, ລະດົມກຳລັງໃຈ, ມອບຂອງຂວັນໃຫ້ພະນັກງານ, ນັກວິສາວະກອນ, ຄົນງານຢູ່ກິດຈະກຳກໍ່ສ້າງສຳນັກງານສະພາແຫ່ງຊາດຫຼັງໃໝ່ຂອງລາວ.
ຕອນບ່າຍວັນດຽວກັນ, ທ່ານນາຍົກລັດຖະມົນຕີ ຫວຽນຊວນຟຸກ ແລະ ຄະນະຜູ້ແທນຂັ້ນສູງຫວຽດນາມ ໄດ້ເດີນທາງກັບເມືອປະເທດ, ສິ້ນສຸດການເຂົ້າຮ່ວມ ແລະ ເປັນປະທານຮ່ວມກອງປະຊຸມຄັ້ງທີ 40 ຄະນະກຳມະການຮ່ວມທະວີພາຄີຫວຽດນາມ - ລາວ.
(ແຫຼ່ງຄັດຈາກ VOV)


c: text/html

text:
ນິຍາມຄວາມຖືກຕ້ອງທາງກົດໝາຍ
ນິຍາມຄວາມຖືກຕ້ອງທາງກົດໝາຍໃນຂໍ້ຕົກລົງການເຂົ້າເປັນຄູ່ຮ່ວມສັນຍາການຄ້າແບບສະໝັກໃຈ (VPA) ແຕ່ລະສະບັບໄດ້ລະບຸລະອຽດກ່ຽວກັບດ້ານຕ່າງໆຂອງກົດໝາຍຂອງປະເທດ ເຊິ່ງລະບົບການຮັບປະກັນຄວາມຖືກຕ້ອງທາງດ້ານກົດໝາຍຂອງໄມ້ຈະດຳເນີນການຊອກຫາຫຼັກຖານຄວາມສອດຄ່ອງໄດ້ຢ່າງເປັນລະບົບ. ຈຸດປະສົງຂອງຂໍ້ຕົກລົງດັ່ງກ່າວບໍ່ແມ່ນການທົບທວນຄືນບັນດານິຕິກຳຂອງປະເທດ ແຕ່ເປັນການສ້າງເປົ້າໝາຍ ແລະ ເນັ້ນໜັກໃສ່ເງື່ອນໄຂທາງດ້ານກົດໝາຍທີ່ບັນດາພາກສ່ວນກ່ຽວຂ້ອງແຫ່ງຊາດຕັດສິນວ່າເປັນສິ່ງທີ່ສຳຄັນທີ່ສຸດ.
ນິຍາມຄວາມຖືກຕ້ອງທາງກົດໝາຍນຳມາເຊິ່ງຄວາມກະຈ່າງແຈ້ງ ແລະ ເຮັດໃຫ້ການກຳນົດໄມ້ທີ່ຖືກກົດໝາຍມີຄວາມຊັດເຈນຂຶ້ນ. ນິຍາມຄວາມຖືກຕ້ອງທາງກົດໝາຍແມ່ນມີປະໂຫຍດ ໂດຍສະເພາະໃນກໍລະນີທີ່ປະເທດໃດໜຶ່ງມີກົດໝາຍທີ່ກ່ຽວຂ້ອງກັບປ່າໄມ້ຫຼາຍສະບັບ, ຫຼື ໃນເວລາທີ່ມີຄວາມທ້າທາຍໃນການຈັດຕັ້ງປະຕິບັດກົດໝາຍ ຫຼື ໃນເວລາທີ່ມີຄວາມບໍ່ສອດຄ່ອງກັນໃນກົດໝາຍຕ່າງໆ.
ໄມ້ ແລະ ໄມ້ທ່ອນທີ່ສອດຄ່ອງກັບບັນດາກົດໝາຍຕາມທີ່ໄດ້ອ້າງອີງໃນນິຍາມຄວາມຖືກຕ້ອງທາງກົດໝາຍ ແມ່ນຖືວ່າຖືກກົດໝາຍພາຍໃຕ້ເງື່ອນໄຂຂອງຂໍ້ຕົກລົງການເຂົ້າເປັນຄູ່ຮ່ວມສັນຍາການຄ້າແບບສະໝັກໃຈ (VPA). ໄມ້ ແລະ ໄມ້ທ່ອນທີ່ໄດ້ຮັບການພິຈາລະນາວ່າຖືກກົດໝາຍແມ່ນມີສິດໄດ້ຮັບ ໃບອະນຸຍາດການຈັດຕັ້ງປະຕິບັດກົດໝາຍປ່າໄມ້, ການຄຸ້ມຄອງ ແລະ ການຄ້າໄມ້ ນິຍາມຄວາມຖືກຕ້ອງທາງກົດໝາຍແມ່ນສູນກາງຂອງລະບົບການຮັບປະກັນຄວາມຖືກຕ້ອງທາງດ້ານກົດໝາຍຂອງໄມ້ ໃນດ້ານເຕັກນິກອື່ນໆຂອງລະບົບດັ່ງກ່າວແມ່ນຜົນມາຈາກນິຍາມຄວາມຖືກຕ້ອງທາງກົດໝາຍ.
ຂອບເຂດຂອງນິຍາມຄວາມຖືກຕ້ອງທາງກົດໝາຍ
ນິຍາມຄວາມຖືກຕ້ອງທາງກົດໝາຍຈະຕ້ອງປະກອບດ້ວຍບັນດາກົດໝາຍທີ່ກ່ຽວຂ້ອງກັບຕ່ອງໂສ້ການສະໜອງທັງໝົດ-ທີ່ເລີ່ມຈາກການຈັດສັນສິດໃນການຕັດໄມ້ ໂດຍຜ່ານການປຸງແຕ່ງ ແລະ ການຂົນສົ່ງເພື່ອສົ່ງອອກ ແລະ ແບ່ງປັນຜົນປະໂຫຍດ.
ນອກຈາກນັ້ນ, ນິຍາມຄວາມຖືກຕ້ອງທາງກົດໝາຍຈະຕ້ອງສະທ້ອນໃຫ້ເຫັນຄວາມກັງວົນຂອງບັນດາພາກສ່ວນກ່ຽວຂ້ອງແຫ່ງຊາດ ແລະ ອົງປະກອບຂອງຂອບເຂດວຽກງານກົດໝາຍຂອງປະເທດທີ່ບັນດາພາກສ່ວນກ່ຽວຂ້ອງຕ້ອງການລວມເອົາ.
ດັ່ງນັ້ນ, ຂອບເຂດຂອງນິຍາມຄວາມຖືກຕ້ອງທາງກົດໝາຍຈະມີຫຼາຍກວ່າຄວາມຖືກຕ້ອງຕາມກົດໝາຍປ່າໄມ້ ແລະ ອາດລວມເຖິງກົດໝາຍອາກອນ, ການຄ້າ, ການຈ້າງງານ, ປະກັນສັງຄົມ, ການອານຸລັກຊີວະນາໆພັນ, ອິດສະຫຼະດ້ານຂໍ້ມູນຂ່າວສານ ແລະ ກົດໝາຍວ່າດ້ວຍທໍານຽມປະເພນີ.
ສະຫະພາບເອີຣົບແມ່ນເປັນກາງໃນດ້ານເນື້ອໃນຂອງນິຍາມຄວາມຖືກຕ້ອງທາງກົດໝາຍ, ແຕ່ຄາດຫວັງໃຫ້ປະເທດທີ່ເປັນຄູ່ຮ່ວມສັນຍາກຳນົດຂອບເຂດນິຍາມທີ່ກວມເອົາສາມເສົາຫຼັກຄື: ການພັດທະນາເສດຖະກິດ, ສັງຄົມ ແລະ ສິ່ງແວດລ້ອມແບບຍືນຍົງ.
ເພື່ອເຮັດໃຫ້ນິຍາມຄວາມຖືກຕ້ອງທາງກົດໝາຍມີຄວາມໜ້າເຊື່ອຖື, ບັນດາພາກສ່ວນກ່ຽວຂ້ອງຈະຕ້ອງໃຫ້ການສະໜັບສະໜູນ. ສະຫະພາບເອີຣົບຈຶ່ງສົ່ງເສີມໃຫ້ບັນດາບັນດາພາກສ່ວນກ່ຽວຂ້ອງແຫ່ງຊາດບັນລຸຄວາມເປັນເອກະພາບກ່ຽວກັບນິຍາມຄວາມຖືກຕ້ອງທາງກົດໝາຍ ໂດຍຜ່ານຂັ້ນຕອນແບບມີສ່ວນຮ່ວມ. ການປຶກສາຫາລືກັນຂອງບັນດາພາກສ່ວນກ່ຽວຂ້ອງຢ່າງກວ້າງຂວາງກ່ຽວກັບນິຍາມຄວາມຖືກຕ້ອງທາງກົດໝາຍອາດສາມາດກຳນົດການປະຕິຮູບທີ່ຈຳເປັນ ໂດຍການເປີດເຜີຍຊ່ອງວ່າງ, ຄວາມບໍ່ສອດຄ່ອງກັນ ຫຼື ການທັບຊ້ອນກັນໃນນິຕິກຳ.
ວິທີການໃຫ້ນິຍາມຄວາມຖືກຕ້ອງດ້ານກົດໝາຍ
ແຕ່ລະປະເທດທີ່ເປັນຄູ່ຮ່ວມສັນຍາຈະນຳໃຊ້ວິທີການຂອງຕົນເອງໃນການຄັດເລືອກວິທີການພິຈາລະນາ ແລະ ໃຫ້ນິຍາມຄວາມຖືກຕ້ອງດ້ານກົດໝາຍ. ໃນຂັ້ນຕອນຂອງຂໍ້ຕົກລົງການເຂົ້າເປັນຄູ່ຮ່ວມສັນຍາການຄ້າແບບສະໝັກໃຈ (VPA) ສ່ວນໃຫຍ່, ວິທີການຂອງບັນດາປະເທດທີ່ເປັນຄູ່ຮ່ວມສັນຍາແມ່ນພົວພັນກັບຂັ້ນຕອນຕ່າງໆຕາມທີ່ໄດ້ລະບຸໃນຮູບທີ 8 ຂັ້ນຕອນຕ່າງໆບໍ່ແມ່ນຂັ້ນຕອນທີ່ເປັນໄປໃນທິດທາງດຽວກັນ ຂັ້ນຕອນທີ່ອາດຈະບໍ່ກງກນແມ່ນເນືອງມາຈາກມີຄູ່ຮ່ວມສັນຍາຈາກຫຼາຍພາກສ່ວນເຂ້າມາກ່ຽວຂ້ອງ ແລະ ໃຫ້ຄຳປຶກສາ.
ຮູບທີ 8ຕົວຢ່າງຂັ້ນຕອນທີ່ບັນດາພາກສ່ວນກ່ຽວຂ້ອງແຫ່ງຊາດສາມາດຕົກລົງເຫັນດີກ່ຽວກັບນິຍາມຄວາມຖືກຕ້ອງ ທາງກົດໝາຍ
ໃນຂັ້ນຕອນຂອງຂໍ້ຕົກລົງການເຂົ້າເປັນຄູ່ຮ່ວມສັນຍາການຄ້າແບບສະໝັກໃຈ (VPA) ສ່ວນໃຫຍ່, ຂັ້ນຕອນທຳອິດໃນການໃຫ້ນິຍາມຄວາມຖືກຕ້ອງດ້ານກົດໝາຍແມ່ນຂັ້ນຕອນການປຶກສາຫາລືຂອງພາກສ່ວນກ່ຽວຂ້ອງ. ໃນຂັ້ນຕອນດັ່ງກ່າວ, ແຕ່ລະກຸ່ມຂອງບັນດາພາກສ່ວນກ່ຽວຂ້ອງສາມາດດຳເນີນການປືກສາຫາລືພາຍໃນກຸ່ມ ເພື່ອບັນລຸລະດັບບຸລິມະສິດທີ່ເປັນເອກະພາບກັນໃນການໃຫ້ນິຍາມຄວາມຖືກຕ້ອງດ້ານກົດໝາຍ.
ແຕ່ລະກຸ່ມຂອງພາກສ່ວນກ່ຽວຂ້ອງມີຄວາມເຂົ້າໃຈໃນກົດໝາຍແຕກຕ່າງກັນ. ສຳລັບລັດຖະບານ ແມ່ນເນັ້ນໃສ່ການນຳໃຊ້ ແລະ ການຈັດຕັ້ງປະຕິບັດກົດໝາຍ ສຳລັບບໍລິສັດ ແມ່ນຄວາມທ້າທາຍໃນການປະຕິບັດຕາມກົດໝາຍ. ສຳລັບຊຸມຊົນ, ບັນຫາແມ່ນຄວາມເປັນໄປໄດ້ໃນການນຳໃຊ້ກົດໝາຍເພື່ອຮັກສາສິດທິຕ່າງໆ. ຂັ້ນຕອນຂອງພາກສ່ວນກ່ຽວຂ້ອງຫຼາຍພາກສ່ວນຈະຕ້ອງສົ່ງຜົນໃຫ້ເກີດນິຍາມຄວາມຖືກຕ້ອງທາງກົດໝາຍທີ່ຕອບສະໜອງຄວາມຕ້ອງການຂອງແຕ່ລະກຸ່ມເຊິ່ງຈະຕ້ອງໄດ້ຮັບການສະໜັບສະໜູນຈາກທຸກກຸ່ມ, ແລະ ຈະຕ້ອງມີຄວາມເປັນໄປໄດ້ ແລະ ສາມາດນຳໃຊ້ໄດ້ຈິງ.
ບັນດາພາກສ່ວນກ່ຽວຂ້ອງວິເຄາະບັນດາກົດໝາຍໃນຂະແໜງການທີ່ກ່ຽວຂ້ອງທີ່ມີຢູ່ແລ້ວ ເພື່ອຕັດສິນຄັດເລືອກເອົາບັນດາກົດໝາຍຍ່ອຍທີ່ຂໍ້ຕົກລົງການເຂົ້າເປັນຄູ່ຮ່ວມສັນຍາການຄ້າແບບສະໝັກໃຈ (VPA) ຮຽກຮ້ອງໃຫ້ປະຕິບັດຕາມ ເຊິ່ງການຕັດສິນໃຈກ່ຽວກັບການຄັດເລືອກກົດໝາຍຍ່ອຍອາດເປັນວຽກງານທີ່ສຳຄັນ. ປະເທດອິນໂດເນເຊຍ ມີກົດໝາຍແຫ່ງຊາດ ຫຼື ກົດໝາຍທ້ອງຖິ່ນຫຼາຍກວ່າ 900 ສະບັບທີ່ກ່ຽວຂ້ອງກັບຂະແໜງປ່າໄມ້.
ນິຍາມຄວາມຖືກຕ້ອງທາງກົດໝາຍບໍ່ຈຳເປັນຕ້ອງລວມເອົາບັນດາກົດໝາຍທີ່ກ່ຽວຂ້ອງທັງໝົດ ແຕ່ຈະຕ້ອງກຳນົດເອົາກົດໝາຍຍ່ອຍທີ່ຕອບສະໜອງຄວາມຕ້ອງການຂອງບັນດາພາກສ່ວນກ່ຽວຂ້ອງ ແລະ ສາມາດບັງຄັບໃຊ້ໄດ້ຈິງໃນການກວດສອບຄວາມສອດຄ່ອງກັນ. ບັນດາພາກສ່ວນກ່ຽວຂ້ອງອາດຈະລະບຸຊ່ອງວ່າງ ຫຼື ຄວາມບໍ່ສອດຄ່ອງກັນໃນບັນດາກົດໝາຍທີ່ຈຳເປັນຕ້ອງມີການປະຕິຮູບ.
ທີມງານເຈລະຈາແຫ່ງຊາດຮ່າງນິຍາມຄວາມຖືກຕ້ອງທາງກົດໝາຍຂຶ້ນ ໂດຍອີງຕາມຂໍ້ມູນທີ່ໄດ້ຈາກຂັ້ນຕອນການປຶກສາຫາລືຂອງບັນດາພາກສ່ວນກ່ຽວຂ້ອງຫຼາຍພາກສ່ວນ. ແຕ່ລະປະເທດໄດ້ດຳເນີນການຮ່າງນິຍາມຄວາມຖືກຕ້ອງທາງກົດໝາຍໃນຫຼາຍໆວິທີທີ່ແຕກຕ່າງກັນ ທີມງານເຈລະຈາບາງທີມງານໄດ້ຮ່າງນິຍາມດັ່ງກ່າວດ້ວຍຕົວເອງ. ບາງທີມງານສ້າງກຸ່ມປະຕິບັດວຽກງານທີ່ປະກອບດ້ວຍບັນດາພາກສ່ວນກ່ຽວຂ້ອງເພື່ອກະກຽມຮ່າງນິຍາມດັ່ງກ່າວ. ໃນບາງປະເທດ, ກຸ່ມຂອງບັນດາພາກສ່ວນກ່ຽວຂ້ອງໄດ້ແຕ່ງຕັ້ງຜູ້ຊ່ຽວຊານແຫ່ງຊາດໃນການຮ່າງນິຍາມຄວາມຖືກຕ້ອງທາງກົດໝາຍ.
ດ້ານຕ່າງໆຂອງໄມ້ທ່ອນທີ່ນິຍາມຄວາມຖືກຕ້ອງທາງກົດໝາຍອາດຈະກວມເອົາ
ບາງປະເທດມີການປັບປຸງນິຍາມຄວາມຖືກຕ້ອງທາງກົດໝາຍໂດຍການທົດລອງໃນພາກສະໜາມ ເຊິ່ງການທົດລອງໃນພາກສະໜາມແມ່ນໂອກາດໜຶ່ງໃນການກຳນົດຊ່ອງວ່າງ ຫຼື ບັນຫາຕ່າງໆໃນກົດໝາຍຍ່ອຍ, ແລະ ວິທີການກວດກາຄວາມສອດຄ່ອງກັນ.
ຮ່າງນິຍາມຄວາມຖືກຕ້ອງທາງກົດໝາຍຂັ້ນສຸດທ້າຍມີລັກສະນະເປັນຕາຕະລາງ, ທີ່ເອີ້ນວ່າ: ຕາໜ່າງດ້ານນິຕິກໍາ ຫຼື ຕາຕະລາງນິຕິກໍາ. ຕາຕະລາງດັ່ງກ່າວສະໜອງຕົວຊີ້ວັດຄວາມຖືກຕ້ອງທາງດ້ານກົດໝາຍ, ເຊິ່ງກຳນົດໄວ້ໃນເງື່ອນໄຂຕ່າງໆຕາມທີ່ໄດ້ລະບຸໄວ້ໃນນິຕິກຳ ແລະ ກຳນົດຫຼັກຖານທີ່ຈຳເປັນເພື່ອພິສູດການປະຕິບັດຕາມເງື່ອນໄຂດັ່ງກ່າວ. ຕາຕະລາງດັ່ງກ່າວຍັງໄດ້ອະທິບາຍຄວາມໝາຍຂອງການກວດສອບຄວາມສອດຄ່ອງກັນ ຂໍ້ຕົກລົງການເຂົ້າເປັນຄູ່ຮ່ວມສັນຍາການຄ້າແບບສະໝັກໃຈ (VPA) ບາງສະບັບມີນິຍາມຄວາມຖືກຕ້ອງທາງກົດໝາຍທີ່ແຕກຕ່າງກັນສຳລັບແຕ່ລະແຫຼ່ງທີ່ມາຂອງໄມ້, ເປັນຕົ້ນແມ່ນສວນປ່າປູກ ຫຼື ການສຳປະທານໃນການຕັດໄມ້.
ອ່ານເພີ່ມເຕີມກ່ຽວກັບຄວາມແຕກຕ່າງກັນຂອງນິຍາມຄວາມຖືກຕ້ອງທາງກົດໝາຍຂອງຂໍ້ຕົກລົງການເຂົ້າເປັນຄູ່ຮ່ວມສັນຍາການຄ້າແບບສະໝັກໃຈ (VPA) ແຕ່ລະສະບັບ, ເບິ່ງພາກເນື້ອໃນລະອຽດຂອງຂໍ້ຕົກລົງດັ່ງກ່າວໃນ ເອກະສານຊ້ອນທ້າຍກ່ຽວກັບນິຍາມຄວາມຖືກຕ້ອງທາງກົດໝາຍ.
ຂໍ້ມູນເພີ່ມເຕີມ
ພາກສ່ວນທີ່ກ່ຽວຂ້ອງຂອງເນື້ອໃນລະອຽດຂອງຂໍ້ຕົກລົງການເຂົ້າເປັນຄູ່ຮ່ວມສັນຍາການຄ້າແບບສະໝັກໃຈ (VPA)
ລະບົບການຮັບປະກັນຄວາມຖືກຕ້ອງທາງດ້ານກົດໝາຍຂອງໄມ້
ເອກະສານຊ້ອນທ້າຍຂອງຂໍ້ຕົກລົງການເຂົ້າເປັນຄູ່ຮ່ວມສັນຍາການຄ້າແບບສະໝັກໃຈ (VPA) ກ່ຽວກັບນິຍາມ

robotstxt: allowed

filter: keep


text:
Ashwagandha ແມ່ນເປັນປະເພດຫຍ້າທີ່ເປັນຢາບູຮານ. Ashwagandha ໄດ້ຖືກນໍາໃຊ້ສໍາລັບສິ່ງຫຼາຍຢ່າງໃນໄລຍະ 3,000 ປີຜ່ານມາ. ນີ້ປະກອບມີການຊ່ວຍຄົນໃຫ້ຫລຸດຜ່ອນຄວາມຕຶງຄຽດ, ຊ່ວຍນອນຫລັບແລະເພີ່ມລະດັບພະລັງງານ.
ສະເປເວລາກາງເວັນ Anxt
ສະເປເວລາກາງເວັນ Anxt
ການສີດ Anxt: ໃຊ້ສະເປ 2-3 ເທື່ອພາຍໃຕ້ລີ້ນ. ລໍຖ້າ 60 ວິນາທີໃນຂະນະທີ່ຫາຍໃຈຜ່ານດັງແລະຫາຍໃຈອອກຈາກປາກ. ຕາມທໍາມະຊາດ, ກືນຫຼັງຈາກ 60 ວິນາທີ. (ຢ່າສີດໂດຍກົງໃສ່ຕາຫລືຄໍຂອງທ່ານ)
Bacopa Monnieri ປະກອບດ້ວຍທາດປະສົມທີ່ມີປະສິດທິພາບເຊິ່ງອາດຈະມີຜົນກະທົບດ້ານພູມຕ້ານທານ. Bacopa Monnieri ຖືກກ່າວເຖິງວ່າຈະຊ່ວຍປ້ອງກັນຄວາມກັງວົນແລະຄວາມຕຶງຄຽດ. ມັນໄດ້ຖືກພິຈາລະນາເປັນປະເພດຫຍ້າ adaptogenic, ຊຶ່ງຫມາຍຄວາມວ່າມັນຊ່ວຍເພີ່ມຄວາມຕ້ານທານຂອງຮ່າງກາຍຂອງທ່ານຕໍ່ກັບຄວາມກົດດັນ.
Lemon Balm ແມ່ນພືດທີ່ມີອາຍຸຫລາຍປີຈາກຄອບຄົວ mint. ມັນມີຄຸນສົມບັດທີ່ຖືກຮັບຮູ້ວ່າມີຜົນກະທົບທີ່ສະຫງົບ.
5-Hydroxytryptophan (5-HTP) ແມ່ນກົດອະມິໂນທີ່ເກີດຂື້ນຕາມ ທຳ ມະຊາດໃນຮ່າງກາຍຂອງທ່ານ. ຮ່າງກາຍຂອງທ່ານໃຊ້ມັນເພື່ອຜະລິດ serotonin, ແລະ serotonin ຕ່ ຳ ອາດເຮັດໃຫ້ເກີດບັນຫາກັບການນອນຫຼັບແລະຄວາມກັງວົນໃຈ. ການເພີ່ມການຜະລິດ serotonin ໃນຮ່າງກາຍຂອງທ່ານອາດຈະມີຜົນປະໂຫຍດຫຼາຍຢ່າງ.
L-Theanine ແມ່ນພົບຫຼາຍທີ່ສຸດໃນໃບຊາ. ອາຊິດ amino ທີ່ການສຶກສາເບື້ອງຕົ້ນໄດ້ສະແດງໃຫ້ເຫັນຜົນປະໂຫຍດຂອງການເຮັດໃຫ້ຄົນຜ່ອນຄາຍ.
ອາຊິດ Gamma-aminobutyric (GABA) ແມ່ນກົດອະມິໂນທີ່ເກີດຂື້ນຕາມ ທຳ ມະຊາດທີ່ເຮັດວຽກເປັນລະບົບປະສາດໃນສະ ໝອງ ຂອງທ່ານ. ໃນເວລາທີ່ GABA ເອົາໃຈໃສ່ກັບທາດໂປຼຕີນໃນສະຫມອງຂອງທ່ານທີ່ຮູ້ຈັກເປັນ GABA receptor, ມັນຈະສ້າງຜົນກະທົບທີ່ສະຫງົບສຸກ.
Rhodiola Rosea ເປັນພືດສະຫມຸນໄພໃນຄອບຄົວ Crassulaceae. ສານສະກັດຈາກ Rhodiola Rosea ໄດ້ຖືກ ນຳ ໃຊ້ເພື່ອເພີ່ມຄວາມຕ້ານທານແບບ ທຳ ມະຊາດຂອງຮ່າງກາຍໂດຍສະເພາະ, ດັ່ງທີ່ສະແດງໃນການສຶກສາທາງວິທະຍາສາດ, ທັງຄວາມກົດດັນທາງດ້ານຮ່າງກາຍແລະພຶດຕິ ກຳ ສຳ ລັບການຕໍ່ສູ້ກັບຄວາມອ້ວນແລະການຊຶມເສົ້າ.


text:
ລາຍງານ 31 ພຶດສະພາ 2020, ພາຍຫຼັງທີ່ທ່ານ ໂດໂນ ທຣຳ ປະທານປະເທດ ສ.ອາເມຣິກາ ປະກາດເມື່ອວັນສຸກ (29 ພຶດສະພາ) ທີ່ຜ່ານມາ ວ່າລັດຖະບານ ສ.ອາເມຣິກາ ກຳລັງດຳເນີນການຕາມຂັ້ນຕອນ ເພື່ອຍຸຕິສະຖານະພາບການເປັນສະມາຊິກຂອງອົງການອະນາໄມໂລກ (WHO) ແລະ ຈະເຄື່ອນຍ້າຍງົບປະມານທີ່ເຄີຍສະໜັບສະໜູນໜ່ວຍງານແຫ່ງນີ້ ໄດ້ຊ່ວຍເຫຼືອການດຳເນີນງານຂອງອົງການດ້ານສາທາລະນະສຸກລະຫວ່າງປະເທດແຫ່ງອື່ນແທນ ເນື່ອງຈາກອົງການອະນາໄມໂລກລົ້ມແຫຼວໃນການບໍລິຫານຈັດການບັນຫາການແຜ່ລະບາດຂອງພະຍາດໂຄວິດ-19 ແລະ ເປັນອົງກອນທີ່ຢູ່ພາຍໃຕ້ອິດທິພົນຂອງ ສປ.ຈີນ.
ທ່ານ ນາງ ອົວຊູລາ ຟອນ ແດ ເລເຢັນ ປະທານຄະນະກຳມາທິການເອີຣົບ ກ່າວວ່າທ່າມກາງວິກິດດ້ານສາທາລະນະສຸກແບບນີ້ ໂລກຄວນປະສານການຮ່ວມມືຫຼາຍກວ່າການໂດດດ່ຽວຕົນເອງ, ສະຫະພາບເອີຣົບ (EU) ຂໍໃຫ້ ສ.ອາເມຣິກາ ທົບທວນຄືນການຕັດສິນໃຈຂອງຕົນເອງ.
ໃນດ້ານຂອງທ່ານ ເຢນ ສະພານ (Jens Spahn) ລັດຖະມົນຕີກະຊວງສາທາລະນະສຸກຂອງເຢຍລະມັນ ວິຈານການຕັດສິນໃຈຂອງຜູ້ນຳ ສ.ອາເມຣິກາ ວ່າໜ້າຜິດຫວັງ ແຕ່ເຫັນດີນຳກັບລັດຖະບານ ສ.ອາເມຣິກາ ຕໍ່ກັບບັນຫາທີ່ວ່າ ອົງການອະນາໄມໂລກຕ້ອງປະຕິຮູບ, ຂະນະທີ່ທຳນຽມນາຍົກລັດຖະມົນຕີອັງກິດອອກຖະແຫຼງການວ່າ ວິກິດການແຜ່ລະບາດຂອງພະຍາດໂຄວິດ-19 ເປັນຄວາມທ້າທາຍທີ່ທົ່ວໂລກປະເຊີນຮ່ວມກັນ ອົງການອະນາໄມໂລກຄືໜ່ວຍງານລະຫວ່າງປະເທດ ທີ່ມີບົດບາດສຳຄັນຢ່າງຍິ່ງຕໍ່ບັນຫານີ້ ແລະ ອັງກິດບໍ່ມີນະໂຍບາຍຍຸຕິການສະໜັບສະໜູນດ້ານການເງິນໃຫ້ແກ່ອົງການອະນາໄມໂລກ.
ໃນອີກດ້ານໜຶ່ງທ່ານ ລາມາ ອະເລັກຊານເດີ ປະທານຄະນະກຳມາທິການສາທາລະນະສຸກປະຈຳສະພາສູງ ສ.ອາເມຣິກາ ກ່າວວ່າການລາອອກຈາກອົງການອະນາໄມໂລກອາດມີຜົນກະທົບຕໍ່ການດຳເນີນງານຂອງທຸກພາກສ່ວນໃນປະເທດ ບໍ່ວ່າຈະເປັນພາກລັດ ຫຼື ພາກເອກະຊົນ ທີ່ກຳລັງຮີບຮ້ອນເລັ່ງດ່ວນຄິດຄົ້ນ ແລະ ພັດທະນາວັກແຊັງປ້ອງກັນໂລກໂຄວິດ-19, ສ່ວນອົງການອະນາໄມໂລກ ແລະ ສປ.ຈີນ ຍັງບໍ່ສະແດງຈຸດຢືນຂອງຕົນຢ່າງເປັນທາງການຕໍ່ບັນຫານີ້.
ໂດຍຍັງບໍ່ຊັດເຈນວ່າ ຂະບວນການຍຸຕິສະຖານະພາບການເປັນສະມາຊິກອົງການອະນາໄມໂລກຂອງ ສ.ອາເມຣິກາ ເລີ່ມຂຶ້ນແລ້ວຫຼືບໍ່, ເຖິງຢ່າງໃດກໍ່ຕາມ ຕາມຂໍ້ຕົກລົງທີ່ລັດຖະບານ ສ.ອາເມຣິກາ ລົງນາມເຂົ້າເປັນສາມຊິກຂອງອົງການອະນາໄມໂລກ ເມື່ອປີ 1948 ລະບຸວ່າ ຂະບວນການລາອອກຕ້ອງໃຊ້ເວລາດຳເນີນການຢ່າງໜ້ອຍ 1 ປີ.


text:
ຄະນະກວດກາພັກແຂວງເຊກອງເລື່ອນ ສະມາຊິກພັກສໍາຮອງຂຶ້ນສົມບູນ
ຂ່າວ : ສັນຍາ
ໜ່ວຍພັກຄະນະກວດກາພັກ-ລັດແຂວງເຊກອງໄດ້ ຈັດພິທີເລື່ອນສະມາຊິກພັກສໍາຮອງຂຶ້ນເປັນສະມາຊິກ ພັກສົມບູນຈໍານວນ 2 ສະຫາຍຂຶ້ນໃນວັນທີ 1 ພະ ຈິກ 2019 ທີ່ຫ້ອງປະຊຸມຊັ້ນ III ຫ້ອງວ່າການ ແຂວງ ໂດຍການເປັນປະທານຂອງສະຫາຍນາງ ຈັນຫອມ ມະຫາໄຊ ກໍາມະການປະຈໍາພັກແຂວງ, ປະທານກວດກາພັກແຂວງ; ພ້ອມນີ້ ກໍມີບັນດາ ສະຫາຍຄະນະພັກຮາກຖານ, ຄະນະໜ່ວຍພັກ, ແຂກ ຖືກເຊີນ ແລະສະມາຊິກພັກ ສົມ ບູນ-ສໍາຮອງເຂົ້າຮ່ວມ.
ໃນພິທີສະຫາຍ ກາວິນແກ້ວຈັນທະວົງ ຫົວໜ້າຂະແໜງກໍ່ສ້າງພັກ ໄດ້ຂຶ້ນຜ່ານມະຕິຕົກລົງຂອງຄະນະປະຈໍາພັກແຂວງ ກ່ຽວກັບການເລື່ອສະມາຊິກພັກສໍາຮອງຂຶ້ນເປັນສະມາຊິກພັກສົມບູນ ສະບັບເລກທີ313 ແລະເລກທີ 314 ລົງວັນທີ 22 ຕຸລາ 2019 ວ່າດ້ວຍ:ການອະນຸມັດເລື່ອນສະມາຊິກພັກສໍາຮອງຂຶ້ນເປັນສະມາຊິກພັກສົມບູນຂອງພັກປະຊາຊົນປະຕິວັດ ລາວ, ຕາມລະບຽບພັກປະຊາຊົນ ປະຕິວັດລາວສະໄໝທີX ທີ່ໄດ້ກໍານົດໄວ້ໃນໝວດທີI ມາດຕາ2 ຂໍ້ (ຄ)ວ່າດ້ວຍ ການພິຈາລະນາເລື່ອນສະມາຊິກພັກສໍາຮອງຂຶ້ນເປັນສົມບູນເຊິ່ງພວກກ່ຽວໄດ້ປະຕິບັດລະບຽບການທຸກຢ່າງທີ່ພັກປະຊາຊົນ ປະຕິວັດລາວວາງອອກ, ມີຄວາມສາມັກຄີພາຍໃນ-ພາຍນອກຢ່າງກວ້າງຂວາງ, ມີນໍ້າໃຈຮັກຊາດບໍລິສຸດສັດຊື່, ມີຄວາມ ຈົ່ງຮັກພັກດີ, ມີຫົວຄິດປະດິດສ້າງຈູບຈ້າວຫ້າວຫັນແລະເຮັດສໍາເລັດທຸກວຽກງານທີ່ໄດ້ຮັບການມອບໝາຍຈາກຂັ້ນເທິງ.
ຕອນທ້າຍສະຫາຍປະທານກວດກາພັກແຂວງ ກໍໄດ້ມີຄໍາເຫັນໂອ້ລົມຕໍ່ພະນັກງານ, ສະມາຊິກພັກຄະນະກວດກາພັກ ແຂວງໃຫ້ຮັບຮູ້ເຂົ້າໃຈຢ່າງເລິກເຊິ່ງກ່ຽວກັບຄວາມໝາຍຄວາມສໍາຄັນຂອງພັກປະຊາຊົນປະຕິວັດລາວແມ່ນກອງນໍາໜ້າທີ່ມີການຈັດຕັ້ງການເມືອງສູງສຸດຂອງຊົນຊັ້ນກໍາມະກອນ, ປະກອບດ້ວຍບຸກຄົນທີ່ຕື່ນຕົວສູງ, ຫ້າວຫັນໃນການປະຕິບັດໜ້າທີ່ວຽກງານ ແລະອື່ນໆ.
ພ້ອມກັນສະຫາຍຍັງເນັ້ນໃຫ້ສະມາຊິກພັກສົມບູນໃໝ່ເອົາໃຈໃສ່ຄົ້ນຄວ້າເຊື່ອມຊຶມແນວທາງນະໂຍບາຍຂອງພັກແລະກົດ ໝາຍຂອງລັດ, ທັງນີ້ ກໍເພື່ອຍົກລະດັບຄວາມຮູ້ຄວາມສາມາດ, ຄຸນສົມບັດສິນທຳປະຕິວັດຂອງຕົນໃຫ້ສູງຂຶ້ນ, ຕ້ານ ແນວຄິດເອກະຊົນ, ອາດຍາສິດ, ສວຍໃຊ້ໜ້າທີ່ຕຳແໜ່ງສໍ້ລາດບັງຫຼວງຫຼິ້ນກິນຟຸມເຟືອຍແລະປະກົດການຫຍໍ້ທໍ້ອື່ນໆ, ປະກອບສ່ວນເຂົ້າໃນການກໍສ້າງພັກເຮັດໃຫ້ພັກປອດໃສ, ໜັກແໜ້ນ, ເຂັ້ມແຂງທາງດ້ານການເມືອງແນວຄິດ, ການຈັດຕັ້ງ, ແບບແຜນວິທີນຳພາ, ດຳເນີນການຕິຊົມຕົນເອງ ແລະຕິຊົມກັນເປັນປະຈຳຢ່າງເຂັ້ມງວດ, ຍົກສູງສະຕິປົກປັກຮັກສາພັກ ແລະຮັກສາຄວາມສາມັກຄີພາຍໃນໜ່ວຍໃຫ້ແໜ້ນແຟ້ນຍິ່ງໆຂຶ້ນ.


text:
ຕອນເຊົ້າວັນທີ 9 ທັນວາ ຢູ່ນະຄອນຫຼວງວຽງຈັນ ໄດ້ດໍາເນີນກອງປະຊຸມສໍາມະນາ ວິທະຍາສາດສາກົນ ດ້ວຍຫົວຂໍ້ “ພຸດທະສາສະໜາຫວຽດນາມ ຢູ່ລາວ: ປະຫວັດຄວາເປັນມາ, ສະພາບຕົວຈິງ ແລະ ການກໍານົດທິດພັດທະນາ”.
ກອງປະຊຸມສໍາມະນາ ວິທະຍາສາດສາກົນ ດ້ວຍຫົວຂໍ້ “ພຸດທະສາສະໜາຫວຽດນາມ ຢູ່ລາວ: ປະຫວັດຄວາເປັນມາ,
ສະພາບຕົວຈິງ ແລະ ການກໍານົດທິດພັດທະນາ”
ກອງປະຊຸມສໍາມະນາເພື່ອແນໃສ່ເຮັດແຈ້ງກ່ຽວກັບການສ້າງຕັ້ງ, ຂະຫຍາຍຕົວ ແລະ ສະພາບຕົວຈິງຂອງພຸດທະສາສະໜາຫວຽດນາມ ຢູ່ລາວ, ບັນດາການປະກອບສ່ວນຂອງພຸດທະສາສະໜາຫວຽດນາມ ຢູ່ລາວ ທີ່ມີຕໍ່ວົງຄະນະຍາດຊາວຫວຽດນາມ ອາໄສຢູ່ ລາວ ກໍຄືທີ່ມີຕໍ່ການສ້າງສາ ແລະ ພັດທະນາປະເທດລາວ, ປັບປຸງ ແລະ ພັດທະນາສາຍພົວພັນມິດຕະພາບແບບພິເສດລະຫວ່າງຫວຽດນາມ ແລະ ລາວ. ພະມະຫາອາຈານ ທິກບ໋າວງຽມ, ຮອງປະທານສະພາບໍລິຫານງານສູນກາງສະມາຄົມພຸດທະສາສະໜາຫວຽດນາມ ໃຫ້ຮູ້ວ່່າ:
“ກອງປະຊຸມສໍາມະນາຄັ້ງນີ້ ແມ່ນເພື່ອຄົ້ນຄວ້າການຂະຫຍາຍຕົວຂອງພຸດທະສາສະໜາຫວຽດນາມ ຢູ່ລາວ. ຈາກນັ້ນ, ກໍານົດທິດໃຫ້ແກ່ສາຍພົວພັນມິດຕະພາບລະຫວ່າງພຸດທະສາສະໜາຂອງສອງປະເທດ. ພ້ອມກັນນັ້ນກໍສະແດງໃຫ້ເຫັນຄວາມເອົາໃຈໃສ່ຂອງພັກ ແລະ ລັດຖະບານ ທີ່ມີຕໍ່ຄວາມຕ້ອງການທາງດ້ານການເຫຼື້ອມໃສສາສະໜາ, ຄວາມຕ້ອງການໃນການບວດຂອງຊາວຫວຽດນາມ ຢູ່ຕ່າງປະເທດ, ທັງນີ້ກໍເປັນການຊ່ວຍເຫຼືອຊາວຫວຽດນາມ ອາໄສຢູ່ຕ່າງປະເທດສ້າງການດໍາລົງຊີວິດເປັນປົກກະຕິ ແລະ ມີຄວາມເຊື່ອໝັ້ນຕໍ່ການເຫຼື້ອມໃສສາສະໜາຢູ່ປະເທດລາວ”.
(ແຫຼ່ງຄັດຈາກ VOV)


text:
ການເຊື່ອມສານເສດຖະກິດ ລາວ ເຂົ້າສູ່ພູມມິພາກອາຊຽນ ດ້ວຍການພັດທະນາດ້ານທຸລະກິດ ແລະ ການຄ້າ
ລາຍລະອຽດຂອງໂຄງການ
ຊື່ໂຄງການ : ການເຊື່ອມສານເສດຖະກິດ ລາວ ເຂົ້າສູ່ພູມມິພາກອາຊຽນ ດ້ວຍການພັດທະນາດ້ານທຸລະກິດ ແລະ ການຄ້າ
ໃຫ້ທຶນໂດຍ : ກະຊວງ ການຮ່ວມມືດ້ານເສດຖະກິດ ແລະ ການພັດທະນາ (BMZ)
ປະເທດ : ລາວ
ຄູ່ຮ່ວມງານໂຄງການ : ກະຊວງ ແຜນການ ແລະ ການລົງທຶນ, ກະຊວງອຸດສາຫະກໍາ ແລະ ການຄ້າ
ໄລຍະໂຄງການ : 2014 ຫາ 2017
ຄວາມເປັນມາ
ປະຊາຄົມເສດຖະກິດອາຊຽນ (AEC) ທີ່ຈະມາເຖິງນີ້ ແມ່ນມີຄວາມສຳພັນທີ່ສຳຄັນຍິ່ງ ຕໍ່ການພັດທະນາເສດຖະກິດຂອງລາວ. ມັນຈະເປັນການສ້າງຕະຫຼາດດ່ຽວ ທີ່ມີຜູ້ຊົມໃຊ້ເຖີງ 670 ລ້ານຄົນ. ສໍາລັບປະເທດນ້ອຍ ແລະ ບໍ່ມີທາງອອກສູ່ທະເລເຊັ່ນ ສປປ ລາວ, ການເປັນສະມາຊິກປະຊາຄົມເສດຖະກິດອາຊຽນ ຈະມີທ່າແຮງມະຫາສານ ໃນການເອື້ອອຳນວຍໃຫ້ເຂົ້າເຖິງຕະຫຼາດພູມມິພາກໄດ້ເປັນຢ່າງດີ. ຖານການຜະລິດດ່ຽວ ຈະເພີ່ມໂອກາດໃຫ້ເປັນສ່ວນປະກອບໜຶ່ງ ຂອງຕ່ອງໂສ້ມູນຄ່າພູມມິພາກ. ດ້ານການຄ້າຕ່າງປະເທດໃນ ສປປ ລາວ ຫຼາຍກວ່າເຄິ່ງແມ່ນຄ້າຂາຍກັບບັນດາລັດພາຄີຂອງອາຊຽນ ເຖິງຢ່າງໃດກໍ່ດີ ກາລະໂອ ກາດທີ່ເປັນບວກຈາກການຮ່ວມເປັນປະຊາຄົມເສດຖະກິດອາຊຽນນັ້ນ ຈະຕິດຕາມມາດ້ວຍບັນດາສິ່ງທ້າທາຍຫຼາຍປະການ ເຊິ່ງທາງພາກລັດ ແລະ ເອກະຊົນ ຕ້ອງໄດ້ຕຽມຄວາມພ້ອມໃນໄລຍະສັ້ນພາຍໃນປີ ຄສ 2015 ນີ້.
ລັດຖະບານລາວ ກຳລັງປະເຊີນກັບໜ້າທີ່ໆທ້າທ້າຍ ໃນການປັບປ່ຽນລະບຽບການທີ່ຈຳເປັນຕ່າງໆ ເພື່ອໃຫ້ສອດຄ່ອງກັບສັນຍາອາຊຽນ, ນີ້ບໍ່ພຽງແຕ່ຮຽກຮ້ອງຄວາມຮູ້ທາງດ້ານເຕັກນິກທີ່ເລີກເຊິ່ງກວ້າງຂວາງເທົ່ານັ້ນ ຫາກຍັງຮຽກຮ້ອງໃຫ້ມີການຮ່ວມປະສານງານຂອງບັນດາຂະແໜງການ ແລະ ອົງການຈັດຕັ້ງຕ່າງໆ ທີ່ກ່ຽວຂ້ອງຂອງລັດ. ໃນສະພາວະຄວາມເປັນຈິງຂອງການເປີດກວ້າງການຄ້າເສລີ ຂະແໜງທຸລະກິດຈະໄດ້ປະເຊີນການແຂ່ງຂັນ ກັບບັນດາປະເທດສະມາຊິກອາຊຽນທີ່ມີຄວາມກ້າວໜ້າກວ່າ. ໃນຂະນະດຽວກັນ, ການສົ່ງອອກຕົ້ນຕໍຂອງປະເທດລາວ ຍັງແມ່ນພະລັງງານ ແລະ ຊັບພະຍາກອນບໍ່ແຮ່, ທັງສອງຂະແໜງການ ລ້ວນແລ້ວແຕ່ສົ່ງຜົນຈໍາກັດຕໍ່ການຈ້າງງານພາຍໃນ.
ພາກທຸລະກິດສ່ວນຫຼາຍໃນປະເທດລາວ ແມ່ນທຸລະກິດຂະໜາດນ້ອຍ ແລະ ຂະໜາດກາງ (SMEs). ດັ່ງນັ້ນ, ການສົ່ງເສີມພັດທະນາພາກທຸລະກິດເຫຼົ່ານີ້ ຈຶ່ງເປັນທ່າແຮງອັນຍິ່ງໃຫຍ່ ທີ່ຈະເຮັດໃຫ້ການເຊື່ອມສານເສດຖະກິດພູມມິພາກອາຊຽນມີ ຄວາມສະເໝີພາບແບບຍືນຍົງ.
ຈຸດປະສົງ
ລັດຖະບານລາວ ໄດ້ປະສົບຜົນສຳເລັດໃນການຄຸ້ມຄອງວຽກງານການເຊື່ອມໂຍງ ແລະ ປັບປຸງສະພາບແວດລ້ອມດ້ານລະບຽບການຄ້າ ແລະ ການລົງທຶນ ໃນພາກພື້ນ. ພາກທຸລະກິດຂອງລາວ ສາມາດໄດ້ຮັບຜົນປະໂຫຍດ ແລະ ຫຼຸດຜ່ອນຄວາມສ່ຽງຕ່າງໆ ຈາກການເປັນສະມາຊິກປະຊາຄົມເສດຖະກິດອາຊຽນ (AEC)
ເປົ້າໝາຍ
ດ້ວຍການຮ່ວມມືກັບບັນດາພາກສ່ວນກ່ຽວຂ້ອງຂອງພາກລັດ ແລະ ເອກະຊົນ, ໂຄງການ ເຊື່ອມສານເສດຖະກິດລາວເຂົ້າສູ່ພູມມິພາກອາຊຽນ ດ້ວຍການພັດ ທະນາດ້ານທຸລະກິດ ແລະ ການຄ້າ (RELATED) ມຸ່ງໃສ່ການສະໜັບສະໜູນໃຫ້ ສປປ ລາວ ໄດ້ຮັບຜົນປະໂຫຍດ ແລະ ສະກັດກັ້ນຄວາມສ່ຽງຕ່າງໆ ຈາກປະຊາຄົມເສດຖະກິດອາຊຽນ (AEC) ເຊິ່ງຈະສ້າງຕັ້ງຂື້ນໃນປີ 2015 ນີ້. ໂຄງການດັ່ງກ່າວລວມມີ 3 ນິມິດໝາຍຕົ້ນຕໍເຊັ່ນ: ປະກອບສ່ວນສ້າງສັນສະພາບເອື້ອອຳນວຍທາງດ້ານລະບຽບການ ດ້ານການຄ້າ ແລະ ການລົງທຶນໃນລະດັບພູມມິພາກ, ຊ່ວຍພາກລັດໃນການສ້າງສັນຂະບວນການເຊື່ອມໂຍງ ແລະ ສະໜັບສະໜູນພາກເອກະຊົນ ໃຫ້ໄດ້ຮັບຜົນປະໂຫຍດ ຈາກປະຊາຄົມເສດຖະກິດອາຊຽນ (AEC).
ອີງຕາມສະພາບທາງດ້ານລະບຽບການ, ໂຄງການໄດ້ໃຫ້ການຊ່ວຍເຫຼືອແກ່ເຈົ້່າໜ້າທີ່ຂອງລາວ ໃນການຜັນຂະຫຍາຍບັນດາສັນຍາຂອງອາຊຽນ ເປັນລະບຽບການພາຍໃນ ໃນຂົງເຂດການຄ້າຊາຍແດນ ທີ່ຕິດພັນກັບສິນຄ້າ ແລະ ການບໍລິການ ເຊັ່ນດຽວກັບການອໍານວຍຄວາມສະດວກໃຫ້ແກ່ການລົງທຶນ ທີ່ຕິດພັນກັບການຄ້າ, ໂດຍສະເພາະໃນຮູບແບບຂອງເຂດເສດຖະກິດພິເສດຕ່າງໆ (SEZs). ພ້ອມກັນນັ້ນ, ໂຄງການ ຍັງປະກອບສ່ວນທາງດ້ານການເງິນສະໜັບສະໜູນ ແລະ ອຳນວຍຄວາມສະດວກໃຫ້ແກ່ການພັດທະນາການຄ້າໄລຍະສອງ (TDF II). ອົງການຜູ້ໃຫ້ການສະໝັບສະໜູນທຶນຈາກຫຼາຍປະເທດ ໄດ້ຕົກລົງ ສົ່ງເສີມການຈັດຕັ້ງປະຕິບັດໜ້າວຽກສໍາຄັນລະດັບຊາດ ທີ່ເປັນບູລິມະສິດທາງດ້ານການຄ້າ.
ຍ້ອນຄວາມສັບຊ້ອນ ແລະ ການມີສ່ວນຮ່ວມຂອງຫຼາຍພາກສ່ວນກ່ຽວຂ້ອງ ໃນການເຊື່ອມສານເສດຖະກິດອາຊຽນ, ໂຄງການ ໄດ້ສະໜັບສະໜູນການຊີ້ນໍາ, ການປະສານງານ ແລະ ການຕິດຕາມກວດກາຜົນຂອງການຈັດຕັ້ງປະຕິບັດເສດຖະກິດປະຊາຄົມ ອາຊຽນ AEC. ນອກຈາກນີ້ ໂຄງການດັ່ງກ່າວ ຍັງມີຈຸດມຸ່ງໝາຍທີ່ຈະຍົກລະດັບຄວາມຮັບຮູ້ ໃນການຜັນຂະຫຍາຍຂະບວນການການເຊື່ອມສານເສດຖະກິດອາຊຽນ ແລະ ເພີ່ມທະວີຂະບວນການເຈລະຈາທີ່ສ້າງສັນ.
ທ້າຍນີ້ ໂຄງການ RELATED ຍັງໃຫ້ການຊ່ວຍເຫຼືອສະມາຄົມທຸລະກິດຂອງລາວ ໂດຍສະເພາະຫົວໜ່ວຍວິສາຫະກິດຂະໜາດນ້ອຍ ແລະ ຂະໜາດກາງ (SMEs) ເພື່ອກຽມພ້ອມຕໍ່ທ່າແຮງ ແລະ ສິ່ງທ້າທາຍຕ່າງໆໃນການເຊື່ອມສານສູ່ພູມມິພາກ. ໂຄງການ ໄດ້ຍົກສູງຂີດຄວາມສາມາດທາງດ້ານການດໍາເນີນທຸລະກິດ ແລະ ດ້ານເຕັກນິກຂອງພາກທຸລະກິດ ເພື່ອປັບປຸງຄວາມສາມາດໃນການແຂ່ງຂັນ, ມາດຕະຖານຂອງຜະລິດຕະພັນ ແລະ ການເຂົ້າເຖິງບັນດາປະເທດອາຊຽນ.
ສິ່ງທີ່ພວກເຮົາໄດ້ບັນລຸ
ໂຄງການ RELATED ສ້າງຂື້ນຈາກຜົນໄດ້ຮັບ ແລະ ປະສົບການຂອງແຜນງານຮ່ວມມືດ້ານການພັດທະນາ ລາວ-ເຢຍລະມັນໃນຂົງເຂດການເຊື່ອມສານເສດຖະກິດພູມມິພາກ ແລະ ການພັດທະນາພາກທຸລະກິດທີ່ຜ່ານມາ. ແຜນງານເຫຼົ່ານີ້ ໄດ້ຊ່ວຍເພີ່ມທະວີຄວາມຮັບຮູ້ ເຖີງຄວາມສໍາຄັນໃນການສ້າງປະຊາຄົມເສດຖະກິດອາຊຽນ ແລະ ສະໜັບສະໜູນພັດທະນາຄວາມສາມາດຮັບມືກັບຜົນຂອງ AEC ທີ່ຈະຕາມມາ. ໃນນັ້ນ ປະກອບມີ 670 ຕົວແທນຂອງລັດ ແລະ ເອກະຊົນ ໄດ້ຮັບການອົບຮົມໃນຫຼາກຫຼາຍຫົວຂໍ້ກ່ຽວກັບປະຊາຄົມເສດຖະກິດອາຊຽນ, ເພື່ອເຮັດໃຫ້ການສ້າງປະຊາຄົມເສດຖະກິດອາຊຽນມີປະສິດທິຜົນ ລັດຖະບານຍັງໄດ້ຮັບການຊ່ວຍເຫຼືອດ້ານການປະຕິບັດພັນທະສັນຍາໃນການເຊື່ອມໂຍງ AEC ແລະ ການຕິດຕາມກວດກາຜົນຂອງການຈັດຕັ້ງປະຕິບັດ.
ນອກນີ້ GIZ ຍັງໄດ້ໃຫ້ການສະໜັບສະໜູນການຄົ້ນຄວ້າຜະລິດຕະພັນຂອງລາວ ທີ່ມີທ່າແຮງແກ່ການສົ່ງອອກສູ່ຕະຫຼາດອາຊຽນ ແລະ ພັດທະນາຕ່ອງໂສ້ມູນຄ່າເພີ່ມຜະລິດຕະພັນບູລິມະສິດ.
ການພັດທະນາຄວາມສາມາດຂອງບັນດາສະພາການຄ້າ ແລະ ອຸດສາຫະກໍາ ລວມທັງບັນດາສະມາຄົມທຸລະກິດກໍ່ໄດ້ຮັບການປັບປຸງ ເພື່ອຕອບສະໜອງການບໍລິການໃຫ້ຄໍາປຶກສາແກ່ບັນດາສະມາຊິກ ກ່ຽວກັບປະຊາຄົມເສດຖະກິດອາຊຽນ (AEC). ຂະແໜງທຸລະກິດ ໄດ້ມີ ຄວາມເພີ່ງພໍໃຈຫຼາຍຂື້ນຕໍ່ກັບການບໍລິການ ແລະ ການຊີ້ນໍາຂອງພາກລັດໃນຊຸມປີທີ່ຜ່ານມາ.


text:
ໃນວັນທີ 12 ມີນາ 2021 2 ຄະນະພັກ ຈັດພິທີເລື່ອນສະມາຊິກພັກສໍາຮອງຂຶ້ນເປັນສະມາຊິກພັກບູນ ທີ່ຫ້ອງປະຊຸມ ຫ້ອງການສຶກສາ ທິການ ແລະ ກິລາເມືອງປະທຸມພອນ ແຂວງຈຳປາສັກ ມີ 4 ໜ່ວຍພັກທີ່ຂຶ້ນກັບຄະນະພັກຫ້ອງການສຶກສາທິການ ແລະ ກິລາ 12 ສະຫາຍ, ຍິງ 7 ສະຫາຍ ແລະ ຄະນະພັກຮາກຖານກອງບັນຊາການ ປກສ 2 ຫາຍ, ເຊີ່ງໃຫ້ກຽດເຂົ້າຮ່ວມເປັນປະທານຂອງສະຫາຍ ບຸນມີ ດວງມີສີ ຄະນະປະຈໍາພັກເມືອງ ຫົວໜ້າຄະນະຈັດຕັ້ງເມືອງ, ມີສະຫາຍ ສຸບັນ ສຸວັນໄຊ ກໍາມະການພັກເມືອງ ຫົວໜ້າຫ້ອງການສຶກສາທິການ ແລະ ກິລາເມືອງ, ສະຫາຍ ພັທ ບຸຜາ ດວງມີສີ ຫົວໜ້າຫ້ອງການເມືອງ ກອງບັນຊາການ ປກສ ເມືອງ, ເລຂາໜ່ວຍພັກ, ຫົວໜ້າ-ຮອງຫົວໜ້າຫ້ອງການ, ສະມາຊິກພັກທັງສອງຄະນະພັກ ແລະ ແຂກຖືກເຊີນເຂົ້າຮ່ວມ.
ສະຫາຍສຸບັນ ສຸບັນໄຊ ກໍາມະການພັກເມືອງ ຫົວໜ້າຫ້ອງການສຶກສາທິການ ແລະ ກິລາເມືອງ ກໍ່ໄດ້ຜ່ານມະຕິຕົກລົງ ຂອງຄະນະປະຈໍາພັກເມືອງ ສະບັບເລກທີ 16 /ຄຈພມ ລົງວັນທີ 23 ກຸມພາ 2021 ວ່າດ້ວຍການອະນຸມັດເລື່ອນສະມາຊິກພັກສຳຮອງຂຶ້ນເປັນສະມາຊິກພັກສົມບູນ, ຈຳນວນ 14 ສະຫາຍ, ຍິງ 7 ສະຫາຍ ໃນຕອນທ້າຍ ຂອງກອງປະຊຸມ ສະຫາຍ ບຸນມີ ດວງມີສີ ຄະນະປະຈໍາພັກເມືອງ ຫົວໜ້າຄະນະຈັດຕັ້ງເມືອງ ກໍ່ໄດ້ໂອ້ລົມ ແລະ ມີຄໍາເຫັນ ສະຫາຍໄດ້ກ່າວສະແດງຄວາມຍ້ອງຍໍຊົມເຊີຍ ເຖິງໝາກຜົນ ແລະ ຜົນງານ ທີ່ບັນດາ ສະມະຊິກພັກແຕ່ລະສະຫາຍຍາດມາໄດ້ ພ້ອມທັງຮຽກຮ້ອງໃຫ້ບັນດາສະຫາຍໃນສະຊິກພັກໃໝ່ສືບຕໍ່ເສີມຂະຫາຍມູນເຊື້ອອັນດີງາມຂອງພັກ, ປະຕິບັດລະບຽບກົດໝາຍຂອງພັກ-ລັດ ໃຫ້ເຂັ້ມງວດ ເພື່ອສ້າງໃຫ້ໜ່ວຍພັກ ຂອງຕົນກາຍເປັນໜ່ວຍພັກປອດໃສ, ເຂັ້ມແຂງ, ໜັກແໜ້ນ.
ຂ່າວ-ພາບ: ຖວທ ເມືອງປະທຸມພອນ ຈຳປາສັກ


text:
ເມື່ອບໍ່ດົນມານີ້, ຢູ່ນະຄອນຫຼວງວຽງຈັນ ສປປ ລາວ ໄດ້ດໍາເນີນພິທີມອບຮັບ ແລະສົ່ງ 3 ອັດຖິທະຫານອາສາສະໝັກ ແລະຊ່ຽວຊານຫວຽດນາມ ທີ່ເສຍສະຫຼະຊີວິດໃນປາງສົງຄາມຢູ່ ສປປ ລາວ ກັບຄືນປະເທດ. ແຕ່ປີ 2000 ຮອດປີ 2020, ຄະນະປະຕິບັດງານພິເສດແຂວງຮ່າຕິ໋ງ ໄດ້ສົມທົບກັບກອງບັນຊາການທະຫານນະຄອນຫຼວງວຽງຈັນ ຈັດຕັ້ງການຊອກຫາ, ຂຸດເອົາ ແລະທ້ອນໂຮມໄດ້ 124 ອັດຖິທະຫານອາສາສະໝັກ ແລະຊ່ຽວຊານຫວຽດນາມ ທີ່ເສຍສະຫຼະຊີວິດໃນປາງສົງຄາມຢູ່ລາວ. ສະເພາະການທ້ອນໂຮມອັດຖິລະດູແລ້ງປີ 2020-2021 ນີ້, ກອງໄດ້ຊອກຫາ, ຂຸດເອົາ ແລະຈັດສົ່ງ 3 ອັດຖິທະຫານອາສາສະໝັກ ແລະຊ່ຽວຊານຫວຽດນາມ ທີ່ເສຍສະຫຼະຊີວິດໃນປາງສົງຄາມຢູ່ລາວກັບຄືນປະເທດ.
ໃນໄລຍະຜ່ານມາ, ວຽກງານຊອກຫາ, ທ້ອນໂຮມອັດຖິທະຫານທີ່ເສຍສະຫຼະຊີວິດເພື່ອຊາດ ບັນລຸໄດ້ເປົ້າໝາຍວາງອອກ, ນຳມາເຊິ່ງຄວາມໝາຍດ້ານການເມືອງຢ່າງເລິກເຊິ່ງ. ເຖິງຢ່າງໃດກໍ່ຕາມ, ຍັງມີຫຼາຍອັດຖິທະຫານເສຍສະຫຼະຊີວິດເພື່ອຊາດພວມນອນຢູ່ບັນດາສະໜາມຮົບເກົ່າ, ໃນປ່າເລິກ. ການຊອກຫາ, ທ້ອນໂຮມອັດຖິທະຫານເສຍສະຫຼະຊີວິດເພື່ອຊາດນັບມື້ນັບປະສົບກັບຄວາມຫຍຸ້ງຍາກ, ແຕ່ວ່າດ້ວຍມູນເຊື້ອ “ກິນເຂົ້າຄິດຮອດຄຸນນາກິນປາຄິດຮອດຄຸນນ້ຳ” ຂອງຊາດ ແລະຕອບສະໜອງຄວາມມຸ່ງມາດປາດຖະໜາ ແລະຄວາມມຸ່ງຫວັງຂອງຍາດຕິພີ່ນ້ອງ ແລະຄອບຄົວທະຫານເສຍສະຫຼະຊີວິດເພື່ອຊາດ, ບັນດາອົງການ, ກົມກອງໃນທົ່ວກອງທັບຍັງມານະພະຍາຍາມໃນການເດີນທາງໄປຊອກຫາອັດຖິທະຫານເສຍສະຫຼະຊີວິດເພື່ອຊາດ.
ດ້ວຍຄວາມຮັບຜິດຊອບດ້ານການເມືອງຕໍ່ພັກ, ຕໍ່ປະຊາຊົນ ແລະຄວາມຮູ້ບຸນຄຸນຢ່າງເລິກເຊິ່ງຕໍ່ບັນດານັກຮົບວິລະຊົນທີ່ເສຍສະຫຼະຊີວິດເພື່ອຊາດເພື່ອພາລະກິດປົດປ່ອຍຊາດ, ປົກປັກຮັກສາປະເທດຊາດ ແລະເຮັດພັນທະສາກົນ, ບັນດາກຳລັງເຮັດໜ້າທີ່ຊອກຫາທ້ອນໂຮມ ແລະກຳນົດອັດຖິທະຫານເສຍສະຫຼະຊີວິດເພື່ອຊາດ ພວມມານະພະຍາຍາມຜ່ານຜ່າຄວາມຫຍຸ້ງຍາກ, ສູ້ຊົນປະຕິບັດໜ້າທີ່ຊອກຫາທ້ອນໂຮມ ແລະກຳນົດອັດຖິທະຫານເສຍສະຫຼະຊີວິດເພື່ອຊາດເປັນຢ່າງດີ, ຕອບສະໜອງຄວາມມຸ່ງມາດປາດຖະໜາ, ຄວາມເຊື່ອໝັ້ນຂອງພັກ, ລັດ, ປະຊາຊົນ, ຍາດຕິພີ່ນ້ອງ, ຄອບຄົວນັກຮົບເສຍສະຫຼະຊີວິດເພື່ອຊາດ.
ໄຊພອນ


text:
ເພີ່ມທະວີການຮ່ວມມືກ່ຽວກັບການຕ້ານ ແລະ ສະກັດກັ້ນການສໍ້ລາດບັງຫຼວງລະຫວ່າງ ຫວຽດນາມ ແລະ ສາທາລະນະລັດ ຝະລັ່ງ
ບົດບັນທຶກຊ່ວຍຈຳການຮ່ວມມືໄດ້ສ້າງພື້ນຖານໃຫ້ແກ່ສາຍພົວພັນຮ່ວມມືສອງຝ່າຍລະຫວ່າງສອງອົງການ.
ພິທີລົງນາມບົດບັນທຶກຊ່ວຍຈຳລະຫວ່າງ 2 ຝ່າຍ
(ພາບ: Nguyễn Dân/TTXVN)
ໃນຕອນບ່າຍວັນທີ 15 ມັງກອນ, ຢູ່ ຮ່າໂນ້ຍ, ໄດ້ດຳເນີນພິທີລົງນາມໃນບົດບັນທຶກຊ່ວຍຈຳການຮ່ວມມື ແລະ ພົບປະເຈລະຈາກ່ຽວກັບການຕ້ານ ແລະ ສະກັດກັ້ນການສໍ້ລາດບັງຫຼວງລະຫວ່າງອົງການກວດກາລັດຖະບານ ຫວຽດນາມ ແລະ ອົງການຕ້ານ ແລະ ສະກັດກັ້ນການສໍ້ລາດບັງຫຼວງ ສາທາລະນະລັດ ຝະລັ່ງ. ທີ່ການພົບປະເຈລະຈາ, ສອງອົງການໄດ້ແນະນຳພາລະບົດບາດ, ໜ້າທີ່ ແລະ ໂຄງປະກອບ, ການຈັດຕັ້ງການເຄື່ອນໄຫວ; ປຶກສາຫາລື, ແບ່ງປັນບົດຮຽນກ່ຽວກັບໝາກຜົນຕ້ານ ແລະ ສະກັດກັ້ນການສໍ້ລາດບັງຫຼວງ ກໍ່ຄືທິດທາງວຽກງານຕ້ານ ແລະ ສະກັດກັ້ນການສໍ້ລາດບັງຫຼວງຂອງແຕ່ລະປະເທດໃນຕໍ່ໜ້າ.
ກ່າວຄຳເຫັນທີ່ພິທີລົງນາມໃນບົດບັນທຶກຊ່ວຍຈຳການຮ່ວມມືຕ້ານ ແລະ ສະກັດກັ້ນການສໍ້ລາດບັງຫຼວງ, ທ່ານ ເລມີງຄ໋າຍ ຫົວໜ້າອົງການກວດກາລັດຖະບານ ຫວຽດນາມ ຢືນຢັນວ່າ: ບົດບັນທຶກຊ່ວຍຈຳການຮ່ວມມືໄດ້ສ້າງພື້ນຖານໃຫ້ແກ່ສາຍພົວພັນຮ່ວມມືສອງຝ່າຍລະຫວ່າງສອງອົງການ. ຕາມນັ້ນແລ້ວ, ທັງສອງອົງການສອງປະເທດຈະຊຸກຍູ້ການຮ່ວມມື, ແລກປ່ຽນຂໍ້ມູນຂ່າວສານ, ເອກະສານກ່ຽວກັບວິຊາສະເພາະ, ວິຊາການຕ້ານ ແລະ ສະກັດກັ້ນການສໍ້ລາດບັງຫຼວງ; ແລກປ່ຽນບົດຮຽນກ່ຽວກັບບັນດາມາດຕະການວິຊາການເພື່ອແນໃສ່ພົບເຫັນບັນດາການກະທຳສໍ້ລາດບັງຫຼວງ ແລະ ແບບວິທີການເຄື່ອນໄຫວຂອງບັນດາເປົ້າໝາຍທີ່ມີການກະທຳສໍ້ລາດບັງຫຼວງ. ຄຽງຄູ່ກັນນັ້ນ, ສອງອົງການກໍ່ຈັດຕັ້ງ, ເຂົ້າຮ່ວມບັນດາເວທີປາໃສ, ກອງປະຊຸມສຳມະນາ, ກອງປະຊຸມກ່ຽວກັບວຽກງານຕ້ານ ແລະ ສະກັດກັ້ນການສໍ້ລາດບັງຫຼວງ; ແລກປ່ຽນຂໍ້ມູນຂ່າວສານກ່ຽວກັບການສຶກສາປະຊາຄົມເພື່ອແນໃສ່ຍົກສູງຄວາມຮັບຮູ້ຂອງປະຊາຊົນກ່ຽວກັບຕ້ານການສໍ້ລາດບັງຫຼວງ.
(ແຫຼ່ງຄັດຈາກ VOV)


text:
ຫວຽດນາມ ສະເໜີເພີ່ມທະວີບັນດາມາດຕະການປະຕິບັດກົດໝາຍ, ປົກປ້ອງສາມັນຊົນ ຢູ່ ໄຮຕີ
(VOVWORLD) -ວັນທີ 4 ຕຸລາ, ສະພາຄວາມໝັ້ນຄົງ ສປຊ ໄດ້ໂຮມປະຊຸມເພື່ອຮັບຟັງບົດລາຍງານກ່ຽວກັບສະພາບການຢູ່ ໄຮຕີ ແລະ ການເຄື່ອນໄຫວຂອງຫ້ອງການປະສານງານຂອງ ສປຊ ປະຈຳ ໄຮຕີ.
ກ່າວຄຳເຫັນທີ່ກອງປະຊຸມ, ທ່ານນາງ ຫງວຽນເຟືອງຈ່າ ອຸປະທູດ, ຮອງຫົວໜ້າຄະນະຜູ້ຕາງໜ້າຫວຽດນາມ ປະຈຳ ສປຊ ໄດ້ສະແດງຄວາມວິຕົກກັງວົນກ່ຽວກັບຄວາມຫຍຸ້ງຍາກ, ຂາດສະຖຽນລະພາບຢູ່ ໄຮຕີ. ຜູ້ຕາງໜ້າ ຫວຽດນາມ ໄດ້ຢັ້ງຢືນຂໍ້ຕົກລົງທາງການເມືອງ ລະຫວ່າງ ທ່ານນາຍົກລັດຖະມົນຕີ ໄຮຕີ ແລະ ບັນດາພັກການເມືອງ, ບັນດາອົງການຈັດຕັ້ງສາກົນພົນລະເຮືອນ ກ່ຽວກັບການຈັດຕັ້ງການເລືອກຕັ້ງໃນປີ 2022 ແລະ ປາດຖະໜາຢາກບັນດາຝ່າຍທີ່ກ່ຽວຂ້ອງ ກຳນົດບັນດາຂົງເຂດບຸລິມະສິດ, ໃນນັ້ນ ສຸມໃສ່ເຂົ້າຮູບແບບ ແລະ ຈຸດເວລາການເລືອກຕັ້ງ, ຮັບປະກັນອັດຕາ 30% ຜູ້ຕາງໜ້າແມ່ນແມ່ຍິງເຂົ້າຮ່ວມ ການເຄື່ອນໄຫວດ້ານການເມືອງ. ຫວຽດນາມ ກ່າວປະນາມບັນດາການກະທຳໃຊ້ຄວາມຮຸນແຮງ, ລອບຈັບຕົວຂອງບັນດາກຸ່ມອາດຊະຍາກຳ ກໍ່ຄວາມຂາດສະຖຽນລະພາບດ້ານການເມືອງ, ສັງຄົມຢູ່ ໄຮຕີ ແລະ ສະເໜີເພີ່ມທະວີບັນດາມາດຕະການປະຕິບັດກົດໝາຍ, ປົກປ້ອງສາມັນຊົນ, ພິເສດແມ່ນແມ່ຍິງ ແລະ ເດັກນ້ອຍ. ຜູ້ຕາງໜ້າ ຫວຽດນາມ ກໍ່ຮຽກຮ້ອງໃຫ້ ໜູນຊ່ວຍຍົກສູງກຳລັງຄວາມສາມາດໃຫ້ແກ່ກຳລັງຕຳຫຼວດ ໄຮຕີ ຜ່ານການຝຶກແອບ, ບຳລຸງສ້າງ, ປະກອບອຸປະກອນ ແລະ ຍົກສູງກຳລັງຄວາມສາມາດໃນການຄຸ້ມຄອງ. ພ້ອມທັງ, ຮຽກຮ້ອງໃຫ້ ສປຊ, ບັນດາອົງການຈັດຕັ້ງສາກົນ, ພາກພື້ນ ສືບຕໍ່ໜູນຊ່ວຍ, ຊ່ວຍເຫຼືອໄຮຕີ ຜ່ານຜ່າຄວາມຫຍຸ້ງຍາກໃນປັດຈຸບັນ. ຫວຽດນາມ ຢັ້ງຢືນການສະໜັບສະໜູນ ສຳລັບປະຊາຊົນໄຮຕີເພື່ອສັນຕິພາບ, ຄວາມໝັ້ນຄົງ ແລະ ພັດທະນາຢູ່ໄຮຕີ.


text:
ໃນວັນທີ 05 ເມສາ 2019, ທີ່ຫ້ອງປຊຸມ 101, ກົມແຜນການ ແລະ ການເງິນ, ກະຊວງກະສິກຳ ແລະ ປ່າໄມ້. ໄດ້ມີການຈັດກອງປະຊຸມສະຫລຸບຜົນ ຂອງການຕິດຕາມຊຸກຍູ້ການຈັດຕັ້ງປະຕິບັດ ໂຄງການຜະລິດກະສິກຳເປັນສິນຄ້າ ຢູ່ ສປປ ລາວ ຄັ້ງທີ 4. ໃຫ້ກຽດເປັນປະທານໂດຍ ທ່ານ ສະຫວັນ ຫານພົມ, ຮອງຫົວໜ້າກົມແຜນການ ແລະ ການເງິນ, ກະຊວງກະສິກຳ ແລະ ປ່າໄມ້, ໂດຍມີຜູ້ເຂົ້າຮ່ວມຈາກບັນດາກົມເຕັກນິກຂອງ ກະຊວງກະສິກຳ ແລະ ປ່າໄມ້ ແລະ ກະຊວງກະສິກຳ ແລະ ການຄ້າ, ບັນດາຜູ້ຕາງໜ້າຈາກ ພະແນກກະສິກຳ ແລະ ປ່າໄມ້ ແລະ ພະແນກອຸດສາຫະກຳ ແລະ ການຄ້າແຂວງ ທີ່ເປັນຈຸດປະສານງານ, ທີມງານຈາກທະນາຄານໂລກ, ອົງການເນເທີແລນພັດທະນາປະຈຳລາວ (SNV), ສະຖາບັນຄົ້ນຄົ້ວເຂົ້ານາໆຊາດ (IRRI) ແລະ ຫ້ອງການຄຸ້ມຄອງໂຄງການຂັ້ນສູນກາງ. ຈຸດປະສົງຂອງກອງປະຊຸມໃນຄັ້ງນີ້ ແມ່ນເພື່ອສະຫຼຸບຜົນຂອງການຕິດຕາມຊຸກຍູ້ໂຄງການ ພ້ອມທັງເປັນການປຶກສາຫາລື ແລກປ່ຽນບົດຮຽນ ກ່ຽວກັບ ການຈັດຕັ້ງປະຕິບັດໂຄງການຜ່ານມາ ໃນຕົ້ນປີ 2020.
ເຊິ່ງໃນທີ່ປະຊຸມໄດ້ຮັບຟັງການລາຍງານຂອງ ທ່ານ ບິນທັງກາວ, ຫົວໜ້າທີມທີ່ປຶກສາຈາກທະນາຄານໂລກ ກ່ຽວກັບການຕິດຕາມຊຸກຍູ້ ການຈັດຕັ້ງປະຕິບັດໂຄງການຜະລິດກະສິກຳເປັນສິນຄ້າຢູ ສປປ ລາວ ຄັ້ງທີ 4 ເພຶ່ອປຶກສາຫາລືກ່ຽວກັບບັນດາກິດຈະກຳຂອງໂຄງການ ເພື່ອທົບທວນຄວາມຄືບໜ້າ, ບັນຫາ ແລະ ຂໍ້ຄົງຄ້າງຕ່າງໆ ເພື່ອປັບປຸງແກເໄຂໃຫ້ດີຂື້ນກ່ອນເກົ່າ, ນອກຈາກນັ້ນແລ້ວໃນທີ່ປະຊຸມຍັງໄດ້ໂອ້ລົມເຖິງວຽກງານຄຸ້ມຄອງໂຄງການເປັນຕົ້ນແມ່ນ ການສ້າງຂິດຄວາມສາມາດໃຫ້ແຂວງເປົ້າໝາຍ ກ່ຽວກັບວຽກງານຕ່າງໆ ຂອງແຕ່ລະອົງປະກອບເຊັ່ນ: ການຜະລິດເມັດພັນ, ການຜະລິດເປັນສິນຄ້າ, ວຽກງານຊົນລະປະທານ, ການຂຽນແຜນທຸລະກິດຂອງກຸ່ມຊາວກະສິກອນ, ວຽກງານຕິດຕາມ ແລະ ປະເມີນຜົນ, ວຽກງານສິ່ງແວດລ້ອມ ແລະ ສັງຄົມ, ການຈັດຊື້-ຈັດຈ້າງ, ວຽກງານການຄຸ້ມຄອງການເງິນ ແລະ ອື່ນໆ.


text: Guangzhou Smart Tech Technology CO., LTD ເປັນຜູ້ຜະລິດມືອາຊີບທີ່ປະສົມປະສານອຸປະກອນ R&D, ການຜະລິດ, ການບໍລິການຫລັງການຂາຍ. ບໍລິສັດສາມາດອອກແບບແລະສະ ໜອງ ອຸປະກອນຕ່າງໆໂດຍອີງຕາມຄວາມຕ້ອງການຂອງລູກຄ້າ. ລະບົບການບໍລິການຫລັງການຂາຍທີ່ດີທີ່ສຸດສາມາດໃຫ້ລູກຄ້າໄດ້ຮັບການສະ ໜັບ ສະ ໜູນ ແລະການບໍລິການດ້ານເຕັກນິກທີ່ລຽບງ່າຍແລະວ່ອງໄວ. ເນື່ອງຈາກວ່າການສ້າງຕັ້ງພາຍໃນອົງກອນ, ສອດຄ່ອງກັບຈຸດລາຄາທີ່ ເໝາະ ສົມ, ເຕັກໂນໂລຢີເຄັ່ງຄັດ, ເຕັກໂນໂລຢີທີ່ດີ, ແລະການບໍລິການຫລັງການຂາຍທີ່ດີ, ພວກເຮົາໄດ້ຮັບຄວາມຊົມເຊີຍເປັນເອກະພາບຈາກຜູ້ຜະລິດແລະຜູ້ຊ່ຽວຊານຫລາຍຄົນ. ພາຍຫຼັງການພັດທະນາຢ່າງຕໍ່ເນື່ອງແລະຂະຫຍາຍຕົວ, ປະຈຸບັນພວກເຮົາມີ ໜ່ວຍ ງານຮ່ວມມືທີ່ພຽງພໍໃນຂະນະທີ່ ນຳ ໃຊ້ທຸກປະເທດແລະການພົວພັນຮ່ວມມືທີ່ດີ. ເປົ້າ ໝາຍ ໄລຍະຍາວຂອງພວກເຂົາຕ້ອງແມ່ນການພັດທະນາອຸປະກອນການຜະລິດທີ່ ໜ້າ ເຊື່ອຖືເພື່ອຕອບສະ ໜອງ ຄວາມຮຽກຮ້ອງຕ້ອງການຂອງຜູ້ຜະລິດພາຍໃນແລະຕ່າງປະເທດ.


text:
Would you mind sharing with us your background and experience prior to assuming the position of CEO of Huawei in Laos? ທ່ານຊ່ວຍແບ່ງປັນເລື່ອງລາວປະຫວັດຄວາມເປັນມາ ແລະ ປະສົບການຂອງທ່ານກ່ອນທີ່ຈະມາຮັບຕຳແໜ່ງເປັນຜູ້ບໍລິຫານສູງສຸດຂອງບໍລິສັດຫົວເຫວີຍ ຢູ່ ສປປ ລາວ ໃຫ້ພວກເຮົາຮູ້ໄດ້ບໍ? I have more than 16 years of experience in the telecommunications industry and have held various managerial positions including Director at Huawei Thailand and CEO of Huawei Laos. Currently, I am responsible ...Read More »
Cover Report
ທະນາຄານ ບີໄອຊີ ພູມໃຈທີ່ເປັນທະນາຄານແຫ່ງທຳອິດຂອງລາວ ທີ່ຂະຫຍາຍທຸລະກິດອອກນອກປະເທດ
ປະຫວັດ ແລະ ຄວາມເປັນມາຂອງທະນາຄານ BIC ລາວລວມທັງວິໄສທັດ, ຍຸດທະສາດ ແລະ ການດໍາເນີນທຸລະກິດຂອງທະນາຄານດັ່ງກ່າວ? ທະນາຄານ BIC ລາວ ຫຼື ແຕ່ເດີມຮູ້ຈັກກັນໃນນາມທະນາຄານການຄ້າສາກົນ (ICB), ຖືກສ້າງຕັ້ງຂຶ້ນຄັ້ງທຳອິດໃນ ສປປລາວ ໃນປີ 2008. ໃນປີ 2015, ກຸ່ມບໍລິສັດ AIF ໂດຍຮ່ວມມືກັບລັດວິສາຫະກິດໄຟຟ້າລາວ (EDL) ໄດ້ເຂົ້າຊື້ທຸລະກິດ ICB ພາຍໃຕ້ສ່ວນແບ່ງ 70 ແລະ 30 ສ່ວນຮ້ອຍຕາມລຳດັບ. ໃນປີ 2017, ພວກເຮົາໄດ້ປ່ຽນຊື່ຈາກທະນາຄານການຄ້າສາກົນມາເປັນທະນາຄານສົ່ງເສີມການລົງທຶນ ແລະ ການຄ້າ (BIC).ນັບຕັ້ງແຕ່ນັ້ນມາ, ທະນາຄານແຫ່ງນີ້ກໍ່ໄດ້ຮັບລາງວັນຢ່າງຫຼວງຫຼາຍສຳລັບຄວາມມຸ້ງໝັ້ນໃນການສະໜອງການບໍລິການທີ່ດີໃຫ້ແກ່ລູກຄ້າຢ່າງສະໝ່ຳສະເໝີ. ພວກເຮົາໄດ້ຮັບລາງວັນທະນາຄານສາຂາຍ່ອຍດີເດັ່ນໃນ ສປປ ລາວ 4 ຄັ້ງຕິດຕໍ່ກັນໃນລະຫວ່າງປີ 2015 ແລະ 2018 ຈາກວາລະສານການເງິນສາກົນ ແລະ ວາລະສານການເງິນ ແລະ ການທະນາຄານໂລກທີ່ມີສຳນັກງານຢູ່ນະຄອນຫຼວງລອນດອນ. ລາງວັນເຫຼົ່ານີ້ແມ່ນສິ່ງທີ່ຢັ້ງຢືນເຖິງເປົ້າໝາຍອັນໜັກແໜ້ນຂອງພວກເຮົາເຊິ່ງກໍ່ຄືລູກຄ້າທຸກທ່ານທີ່ໃຫ້ການສະໜັບສະໜຸນພວກເຮົາຕະຫຼອດຫຼາຍປີທີ່ຜ່ານມາ. ພາລະກິດຫຼັກຂອງທະນາຄານ BIC ລາວ ແມ່ນການສະໜອງການບໍລິກາທາງດ້ານທະນາຄານ ແລະ ການເງິນຢ່າງຮອບດ້ານໃນສປປ ລາວ ພ້ອມທັງຍັງມີວິໄສທັດໃນການກ້າວໄປສູ່ທະນາຄານທີ່ສາມາດສະໜອງການບໍລິການອັນດີເລີດໃຫ້ແກ່ລູກຄ້າໄດ້, ...Read More »
ໂສມໜ້າໃໝ່ຂອງທະນາຄານຮ່ວມພັດທະນາ JDB
ທະນາຄານຮ່ວມພັດທະນາ ຫຼື JDB ເປັນທະນາຄານເອກະຊົນລາວ ທີ່ໄດ້ຮັບຄວາມນິຍົມຈາກລູກຄ້າ ໂດຍໄດ້ຍົກສູງການບໍລິການ ໃຫ້ເປັນທີ່ປະທັບໃຈ ທັນຍຸກທັນສະໄໝ ໄດ້ມາດຕະຖານສາກົນ ຖືເອົາຄວາມຕ້ອງການຂອງລູກຄ້າເປັນຫຼັກ ພັດທະນາຜະລິດຕະພັນ ຢ່າງຫຼວງຫຼາຍ ດ້ວຍລະບົບເທັກໂນໂລຍີທີ່ທັນສະໄໝ ສ້າງຜົນປະໂຫຍດໃຫ້ແກ່ທຸກຝ່າຍ ສາມາດເຕີບໃຫຍ່ຂະຫຍາຍຕົວໄປພ້ອມກັນ ແລະ ເປັນການປະກອບສ່ວນທີ່ສໍາຄັນ ໃນການພັດທະນາປະເທດຊາດ. ທະນາຄານຮ່ວມພັດທະນາໄດ້ມີການປ່ຽນແປງດ້ານການບໍລິຫານ ແລະ ການບໍລິການລູກຄ້າຂອງຕົນໃຫ້ແທດເໝາະກັບສະພາບການຕົວຈິງຂອງສັງຄົມ ເຮັດໃຫ້ທະນາຄານຮ່ວມພັດທະນາ ມີການເຕີບໃຫຍ່ຂະຫຍາຍຕົວຢ່າງບໍ່ຢຸດຢັ້ງ. ທ່ານ ວິໄລ ສີພະພອນ ເກີດໃນວັນທີ່ 20 ສິງຫາ 1962 ທີ່ແຂວງຫຼວງພະບາງ, ປະຈຸບັນ ຢູ່ບ້ານໂພນຕ້ອງສະຫວາດ, ເມືອງຈັນທະບູລີ, ນະຄອນຫຼວງວຽງຈັນ, ດ້ານການສຶກສາ: ຈົບປະລິນຍາໂທ ຈາກໂຮງຮຽນ ເສດຖະກິດແຫ່ງຊາດ ອະດິດສະຫະພາບໂຊຫວຽດ, ດ້ານພາສາຕ່າງປະເທດ : ອັງກິດ, ລັດເຊຍ, ແລະ ໄທ . ດ້ານປະສົບການ: 1990-1995 ເປັນພະນັກງານ ຢູ່ທະນາຄານການຄ້າຕ່າງປະເທດລາວ. 1995-1997 ເປັນຮອງຫົວໜ້າຂະແໜງເງິນກູ້ 1997-2003 ເປັນຫົວໜ້າ ທະນາຄານການຄ້າຕ່າງປະເທດລາວ ສາຂາແຂວງຄໍາມ່ວນ. 2003-2008 ເປັນຮອງຫົວໜ້າ ...Read More »
ທະນາຄານມາຣູຮານເຈແປນລາວ (MJBL) ຜູ້ນໍາດ້ານການທະນາຄານດິຈິຕ໋ອນໃນ ລາວ
ກ່ຽວກັບ MJBL MJBL ແມ່ນທະນາຄານຍີ່ປຸ່ນ 100 ສ່ວນຮ້ອຍ, ເຊິ່ງໄດ້ຮັບໃບອະນຸຍາດໃຫ້ດຳເນີນການໃນ ສປປ ລາວ ຢ່າງຖືກຕ້ອງຄົບຖ້ວນ. ບັນດາຜູ້ຖືຮຸ້ນ ແລະ ເຈົ້າຂອງທະນາຄານແມ່ນມາຈາກ ກຸ່ມບໍລິສັດມາຣູຮານ – ໜຶ່ງໃນກຸ່ມທຸລະກິດທີ່ໃຫຍ່ທີ່ສຸດໃນ ຍີ່ປຸ່ນ. ພວກເຮົາດຳເນີນທຸລະກິດໃນ ພາກພື້ນອາຊີຕາເວັນອອກສ່ຽງໃຕ້ ພາຍໃຕ້ ບໍລິສັດມາຣູຮານລົງທຶນອາຊີ (MIA) – ທີ່ມີສຳນັກງານຕັ້ງຢູ່ ສິງກະໂປ ພ້ອມທັງຍັງດຳເນີນທຸລະກິດດ້ານການເງິນໃນ ພາກພື້ນອິນດູຈີນ, ເຊັ່ນວ່າ ທະນາຄານມາຣູຮານເຈແປນລາວ ໃນ ສປປ ລາວ, ທະນາຄານ Sathapana ແລະ ບໍລິສັດ Sathapana ຈຳກັດ ຢູ່ ກຳປູເຈຍ. ໃນປັດຈຸບັນ, ຂ້າພະເຈົ້າແມ່ນຜູ້ບໍລິຫານສູງສຸດຂອງ ທະນາຄານມາຣູຮານເຈແປນລາວ ພ້ອມທັງຍັງເປັນໜຶ່ງໃນຄະນະບໍລິຫານງານຂອງ ທະນາຄານ Sathapana ຢູ່ ກຳປູເຈຍ ນຳອີກ. ກຸ່ມທຸລະກິດຂອງພວກເຮົາພວມຂະຫຍາຍໂຕຢ່າງຕໍ່ເນື່ອງ ແລະ ພວກເຮົາກໍເຊື່ອໝັ້ນສະພາບເສດຖະກິດຂອງ ພາກພື້ນອິນດູຈີນ ສ່ອງແສງໃຫ້ເຫັນຜ່ານການຂະຫຍາຍໂຕຂອງທຸລະກິດທັງໝົດຂອງພວກເຮົາ, ໂດຍສະເພາະຢູ່ ກຳປູເຈຍ ທີ່ມີ 172 ສາຂາແລ້ວໃນປັດຈຸບັນ, ເຊິ່ງເຮັດໃຫ້ພວກເຮົາກາຍເປັນທຸລະກິດທີ່ມີສາຂາຫຼາຍທີ່ສຸດອັນດັບສອງຢູ່ ...Read More »
ທ່ານ Arnaud Caulier ປະທານສະພາການຄ້າ ແລະ ອຸດສະຫະກຳເອີຣົບ ປະຈຳ ສປປ ລາວ
ສະພາການຄ້າເອີຣົບ ເຮັດໜ້າທີ່ເປັນໜ່ວຍງານຜູ້ຕາງໜ້າ ໃຫ້ແກ່ປະຊາຄົມທຸລະກິດເອີຣົບໃນ ສປປ ລາວ ສຳລັບ ວາລະສານທາເກັດ ສະບັບເດືອນກັນຍາ ນີ້, ພວກເຮົາໄດ້ຮັບກຽດສຳພາດ ທ່ານ Arnaud Caulier, ທີ່ໄດ້ຖືກຮັບເລືອກໃຫ້ດຳລົງຕຳແໜ່ງ ປະທານສະພາການຄ້າ ແລະ ອຸດສະຫະກຳເອີຣົບ ປະຈຳ ສປປ ລາວ, ເຊິ່ງເພິ່ນຈະມາແບ່ງປັນວິໄສທັດຂອງ ສະພາການຄ້າເອີຣົບ ກັບພວກເຮົາໃນມື້ນີ້. ຂໍໃຫ້ທ່ານເລົ່າປະຫວັດຄວາມເປັນມາ ແລະ ພາລະກິດຂອງ ສະພາການຄ້າເອີຣົບໃນ ລາວ ສູ່ພວກເຮົາຟັງໄດ້ບໍ່? ສະພາການຄ້າ ແລະ ອຸດສະຫະກຳເອີຣົບ ປະຈຳ ສປປ ລາວ (ສະພາການຄ້າເອີຣົບ) ຖືກສ້າງຕັ້ງຂຶ້ນໃນປີ 2011 ໂດຍບັນດານັກທຸລະກິດຈາກເອີຣົບ, ເພື່ອສົ່ງເສີມ ສະຫະພາບເອີຣົບ ໃຫ້ກາຍເປັນຄູ່ຮ່ວມທຸລະກິດຂອງ ສປປ ລາວ. ນັບຕັ້ງແຕ່ມື້ສ້າງຕັ້ງເປັນຕົ້ນມາ, ສະພາການຄ້າເອີຣົບຂອງພວກເຮົາມີຈຸດປະສົງໃນການສະໜັບສະໜູນປະຊາຄົມທຸລະກິດເອີຣົບ ໃນລາວ, ເພື່ອສົ່ງເສີມການຄ້າ ລະຫວ່າງ ສະຫະພາບເອີຣົບ ແລະ ລາວ. ພ້ອມກັນນັ້ນ, ຍັງສົ່ງເສີມໃຫ້ລາວກາຍເປັນເປົ້າໝາຍການລົງທຶນຂອງນັກລົງທຶນຈາກເອີຣົບ ນຳອີກ. ມາຮອດປັດຈຸບັນ, ສະພາການຄ້າເອີຣົບເຮັດໜ້າທີ່ເປັນໜ່ວຍງານຜູ້ຕາງໜ້າຫຼັກໃຫ້ແກ່ ປະຊາຄົມທຸລະກິດເອີຣົບ ໃນ ສປປ ...Read More »
ໄຊຊະນະເບື້ອງຕົ້ນ ໃນການຄວບຄຸມການລະບາດຂອງພະຍາດໂຄວິດ-19 ຢູ່ ສປປ ລາວ
ຂໍໃຫ້ທ່ານເລົ່າຄືນໂດຍຫຍໍ້ກ່ຽວກັບໄຊຊະນະຂອງປະເທດລາວຕໍ່ກັບການປ້ອງກັນ, ສະກັດກັ້ນການແຜ່ລະບາດຂອງ COVID-19 ທີ່ຜ່ານມາແນ່ວ່າພວກເຮົາໄດ້ມີວິທີຮັບມືຕົ້ນຕໍຄືແນວໃດ? ຄືບັນດາທ່ານໄດ້ຮັບຊາບແລ້ວທ່ານນາຍົກລັດຖະມົນຕີໄດ້ຖະແຫຼງຂ່າວກ່ຽວກັບໄຊຊະນະເບື້ອງຕົ້ນໃນການຄວບຄຸມການລະບາດຂອງພະຍາດ COVID-19 ຢູ່ ສປປ ລາວ ໃນວັນທີ 10 ມິຖຸນາ 2020. ມາຮອດມື້ນີ້ໄດ້ 95 ມື້ແລ້ວທີ່ບໍ່ມີຜູ້ຕິດເຊື້ອຢູ່ໃນປະເທດພວກເຮົາ;ມາດຕະການອັນສຳຄັນກໍຄືວິທີການອັນຕົ້ນຕໍໃນການຮັບມືກັບພະຍາດ COVID-19 ຂອງລາວແມ່ນ: 1. ພວກເຮົາໄດ້ມີມາດຕະການປ້ອງກັນແຕ່ຫົວທີ, ເຫັນຄວາມອັນຕະລາຍໄວ້ລ່ວງໜ້າ ແລະ ເລີ່ມສະກັດໄວ້ກ່ອນຄືພວກເຮົາເຄີຍໃຊ້ຄຳເວົ້າວ່າ: ປ້ອງກັນດີກວ່າແກ້ ຫຼື ຕັດໄຟແຕ່ຕົ້ນລົມ….ເປັນຕົ້ນ. ຈຶ່ງໄດ້ອອກບັນດາມາດຕະການປ້ອງກັນໄວ້ເປັນແຕ່ລະໄລຍະຢ່າງມີການຄິດໄລ່; 2. ການນຳຂັ້ນສູງສຸດໃຫ້ຄວາມສຳຄັນ ແລະ ມີການຊີ້ນຳເປັນປົກກະຕິ ແລະ ເປັນເອກະພາບສູງໃນການປະຕິບັດມາດຕະການ ແລະ ໄດ້ຊີ້ນຳຢ່າງຈົດຈໍ່.3. ທຸກການຈັດຕັ້ງ, ທຸກອົງການຂອງພັກ, ລັດ, ອົງການຈັດຕັ້ງແນວໂຮມ, ອົງການຈັດຕັ້ງມະຫາຊົນ, ການຈັດຕັ້ງສັງຄົມໄດ້ເປັນກຳລັງແຮງໃນການຈັດຕັ້ງປະຕິບັດບັນດາມາດຕະການທີ່ລັດຖະບານວາງອອກຢ່າງເປັນເອກະພາບ ແລະ ມີຄວາມຮັບຜິດຊອບສູງແທ້.4. ປະຊາຊົນທຸກຖ້ວນໜ້າເຂົ້າຮ່ວມຢ່າງມີສະຕິດ້ວຍຄວາມເປັນເຈົ້າ, ດ້ວຍຄວາມຕື່ນຕົວສູງ, ລວມທັງປະກອບສ່ວນທາງດ້ານວັດຖຸປັດໃຈ, ກຳລັງແຮງທັງກາຍ ແລະ ໃຈຫຼາຍຮູບ, ຫຼາຍວິທີທີ່ກວ້າງຂວາງ, ປະດິດສ້າງທີ່ອຸດົມສົມບູນເຂົ້າໃນການຕໍ່ສູ້ກັບ COVID-19 ຢ່າງເປັນຂະບວນຟົດຟື້ນ ດ້ວຍຄວາມເປັນຈິດໜຶ່ງໃຈດຽວ ແລະ ເສຍສະຫຼະ.5. ບັນດາໜ່ວຍງານທີ່ມີໜ້າທີ່ຮັບຜິດຊອບເຊັ່ນ: ຄະນະສະເພາະກິດທຸກຂັ້ນ, ທຸກລະດັບ, ພາຫະນະສື່ມວນຊົນ, ...Read More »
ສອງເອື້ອຍນ້ອງຜູ້ຮ່ວມສ້າງຕັ້ງ ກຸ່ມບໍລິສັດ ເອໄອເອັຟ
ໃນສະບັບເດືອນ ມິຖຸນາ 2020 ນີ້, ຖືເປັນຄັ້ງທໍາອິດທີ່ ວາລະສານພວກເຮົາໄດ້ຂຶ້ນປົກພາບຄູ່ ແລະໄດ້ຮັບກຽດການໃຫ້ສໍາພາດສອງເອື້ອຍ-ນ້ອງ ຄອບຄົວພູມມະສັກ, ຜູູ້ຮ່ວມສ້າງຕັ້ງກຸ່ມບໍລິສັດ ເອໄອເອັຟ (AIF Group). ປັດຈຸບັນ, ກຸ່ມບໍລິສັດມີພະນັກງານຫຼາຍກວ່າ 3.000 ຄົນ ທີ່ມາຈາກ 17 ປະເທດ ແລະ ໄດ້ດໍາເນີນທຸລະກິດຢູ່ ສປປ ລາວ, ຫວຽດນາມ, ກໍາປູເຈຍ, ໄທ ແລະ ສິງກະໂປ. ການດໍາເນີນທຸລະກິດຂອງກຸ່ມບໍລິສັດໃນປັດຈຸບັນມີໃນຂົງເຂດທະນາຄານ, ປະກັນໄພ, ຕະຫຼາດທຶນ, ພະລັງງານ, ໂທລະຄົມ, ທາງດ່ວນ, ນໍ້າປະປາ, ກໍ່ສ້າງ, ການຄ້າ, ກະສິກໍາ, ອະສັງຫາລິມະຊັບ, ວັດຖຸມີຄ່າ, ໄອທີ, ໂຮງແຮມ ແລະ ຮ້ານອາຫານ. ກຸ່ມ ເອໄອເອັຟ, ມີບໍລິສັດໃນເຄືອ ແລະ ບໍລິສັດຮ່ວມທຶນຫຼາຍກວ່າ 25 ບໍລິສັດ, ເຊັ່ນ: ບໍລິສັດ ເອໄອເອັຟເອັສ (AIFS), ບໍລິສັດ ເອໄອດີຊີ (AIDC), ທະນາຄານ ບີໄອຊີ ...Read More »
ບໍລິສັດ ຕັນຈົງ ມໍເຕີ ລາວ ຈະເຕີບໃຫຍ່ຄຽງຄູ່ກັບສັງຄົມລາວ.
ທ່ານ Song Choon Beng ຜູ້ອໍານວຍການບໍລິສັດ TCMH ປະຈໍາລາວ ແລະ ກໍາປູເຈຍ ໄດ້ໃຫ້ກຽດສໍາພາດຕໍ່ທາງວາລະສານທາເກັດເພື່ອນໍາສະເໜີປະຫວັດຄວາມເປັນມາ ແລະ ການເຕີບໃຫຍ່ຂະຫຍາຍຕົວຂອງບໍລິສັດ Tan Chong Motor Holdings ຜູ້ຜະລິດລົດຍົນຍີ່ຫໍ້ ນິດສັນ (Nissan) ເຊິ່ງມີຕົ້ນກໍາເນີດໃນປະເທດມາເລເຊຍ ແລະ ເລີ່ມເຂົ້າມາຂະຫຍາຍການຕະຫຼາດຈໍາໜ່າຍໃນ ສປປ ລາວ ເມື່ອປີ 2010 ເປັນຕົ້ນມາ,ພ້ອມທັງມີຍອດຈໍາໜ່າຍເພີ່ມຂຶ້ນໃນແຕ່ລະປີຢ່າງຕໍ່ເນື່ອງ. ທ່ານຍັງໄດ້ໃຫ້ຮູ້ເຖິງວິໄສທັດຂອງ ຕັນ ຈົງ ມໍເຕີ ລາວ ທີ່ຈະເຕີບໃຫຍ່ຂະຫຍາຍຕົວຄຽງຄູ່ກັບສັງຄົມລາວ ແລະ ນໍາຜະລິດຕະພັນທີ່ທັນສະໄໝ ແລະ ການບໍລິການຫຼັງຂາຍທີ່ດີເລີດ ມາໃຫ້ກັບລູກຄ້າຊາວລາວໄດ້ຊົມໃຊ້ຢ່າງທົ່ວເຖິງ. ກະລຸນາເລົ່າປະຫວັດຄວາມເປັນມາໂດຍຫຍໍ້ ກ່ຽວກັບ ການພັດທະນາ ບໍລິສັດ Tan Chong Motor Holdings Berhad ແລະ ບໍລິສັດ Tan Chong Motor (ລາວ) ຈໍາກັດ ຜູ້ດຽວ. ທີ່ຜ່ານມາ, ບໍລິສັດສາມາດບັນລຸຍອດຂາຍໄດ້ ຫຼື ບໍ່? ບໍລິສັດມີສ່ວນແບ່ງຕະຫຼາດຫຼາຍເທົ່າໃດ? ...Read More »
ທ່ານ ທາເກວາກະ ເຄໂຊ, ເອກອັກຄະຣາຊະທູດ ຍີ່ປຸ່ນ ປະຈຳ ສປປ ລາວ
ຂຶ້ນປົກເດືອນມີນາ 2020 ໄດ້ຮັບກຽດສໍາພາດທ່ານ ທາເກວາກະ ເຄໂຊ, ເອກອັກຄະຣາຊະທູດ ຍີ່ປຸ່ນ ປະຈຳ ສປປ ລາວ ເຊິ່ງທ່ານໄດ້ແຈ້ງໃຫ້ຊາບເຖິງ 65 ປີແຫ່ງການພົວພັນທາງດ້ານການທູດລະຫວ່າງສອງປະເທດ ພ້ອມທັງ 5 ປີ ແຫ່ງການເປັນຄູ່ຮ່ວມຍຸດທະສາດ ແລະ ການຊ່ວຍເຫຼືອໃນຫຼາຍດ້ານຂອງລັດຖະບານຍີ່ປຸ່ນແກ່ລັດຖະບານສປປ ລາວ ແລະ ປະຊາຊົນລາວຕະຫຼອດໄລຍະທີ່ຜ່ານມາ,ໃນໂອກາດນີ້ທ່ານທູດຍັງໄດ້ແຈ້ງໃຫ້ຊາບເຖິງຄວາມປະທັບໃຈຂອງທ່ານທີ່ໄດ້ມາປະຕິບັດໜ້າທີ່ ແລະ ໄດ້ສໍາຜັດກັບວິຖີຊີວິດຂອງປະຊາຊົນລາວ. ໂດຍທີ່ເພິ່ນໄດ້ມີການ “ບັນທຶກປະຈຳວັນຂອງເພິ່ນ” ຢູ່ໃນໜ້າ facebook ຂອງ ສະຖານທູດຍີ່ປຸ່ນ ໃນ ສປປ ລາວ. -ເນື່ອງຈາກຈະມີການສະເຫຼີມສະຫຼອງວາລະຄົບຮອບ 65 ປີ ແຫ່ງການ ສ້າງຕັ້ງສາຍພົວພັນທາງການທູດ ໃນວັນທີ 5 ມີນາ 2020 ແລະ ວາລະຄົບຮອບ 5 ປີແຫ່ງ ສາຍພົວພັນຄູ່ຮ່ວມຍຸດທະສາດ, ຂໍໃຫ້ທ່ານອະທິບາຍການເສີມຂະຫຍາຍມິດຕະພາບ ແລະ ການຮ່ວມມື ລະຫວ່າງ ລາວ ແລະ ຍີ່ປຸ່ນ. ຈະມີການຈັດງານ ແລະ ກິດຈະກໍາຫຍັງແດ່ເພື່ອສະເຫຼີມສະຫຼອງວາລະອັນພິເສດນີ້? -ໃນດ້ານການພັດທະນາພື້ນຖານໂຄງລ່າງ, ຊັບພະຍາກອນມະນຸດ, ສາທາລະນະສຸກ, ...Read More »
ທ່ານ ດຣ. ຈິນດາ ວົງສຸລິ ທີ່ປຶກສາສະພາການຄ້າ ແລະ ອຸດສາຫະກໍາ ແຂວງຈໍາປາສັກ
ທ່ານ ດຣ. ຈິນດາ ວົງສຸລິ ທີ່ປຶກສາສະພາການຄ້າ ແລະ ອຸດສາຫະກໍາ ແຂວງຈໍາປາສັກ, ຜູ້ອໍານວຍການໂຮງງານຜະລິດຢາ “ຊີບີເອຟ” ໄດ້ແຈ້ງໃຫ້ຊາບກ່ຽວກັບການເຄື່ອນໄຫວ ແລະ ການເຕີບໃຫຍ່ຂະຫຍາຍຕົວຂອງໂຮງງານຕະຫຼອດໄລຍະ 25 ປີຜ່ານມາ ພ້ອມທັງໃຫ້ຮູ້ເຖິງວິໄສທັດເປົ້າໝາຍໃນອະນາຄົດຂອງການດໍາເນີນທຸລະກິດ “ຊີບີເອຟ”. ເລົ່າໂດຍສັງເຂບຕະຫຼອດໄລຍະ 25 ປີ ກ່ຽວກັບຄວາມເປັນມາຂອງທຸລະກິດ ແລະ ການຂະຫຍາຍຕົວໃນແຕ່ລະໄລຍະຈົນເຖິງປັດຈຸບັນ: ບໍລິສັດ ຊີບີເອຟ ຟາຣມາ ຈໍາກັດ ໄດ້ຮັບການສ້າງຕັ້ງຂຶ້ນເມື່ອ ໃນວັນທີ 1 ມັງກອນ 1995, ມາຮອດມື້ນີ້ມີອາຍຸຄົບຮອບ 25 ປີ ພໍດີ. “ຊີບີເອຟ” ໄດ້ກໍາເນີດເກີດຂຶ້ນໃນເງື່ອນໄຂທີ່ປະເທດຊາດພວກເຮົາພວມມີນະໂຍບາຍເປີດປະເທດ,ໂດຍຫັນປ່ຽນເສດຖະກິດແບບເກື້ອກູນໄປສູ່ກົນໄກເສດຖະກິດການຕະຫຼາດຕາມແນວທາງການປ່ຽນແປງໃໝ່ຂອງພັກ. ດ້ວຍການຜັນຂະຫຍາຍແນວທາງນະໂຍບາຍຂອງພັກ-ລັດຖະບານຢ່າງມີຫົວຄິດປະດິດສ້າງ, ສູ້ຊົນຜ່ານຜ່າອຸປະສັກຄວາມຫຍຸ້ງຍາກ, ມຸ່ງໝັ້ນ ປະຕິບັດໜ້າທີ່ວິຊາສະເພາະຂອງຕົນດ້ວຍຄວາມຮັບຜິດຊອບສູງ, “ຊີບີເອຟ” ຈຶ່ງສາມາດກໍ່ຮ່າງສ້າງຕົວ, ເຕີບໃຫຍ່ເຂັ້ມແຂງຄືໃນປັດຈຸບັນ ແລະ ກ້າວຂຶ້ນເປັນບໍລິສັດທີ່ຈັດຢູ່ໃນລະດັບຊັ້ນນໍາຂອງ ສປປ ລາວ ດ້ານການຜະລິດ ແລະ ຈໍາໜ່າຍຢາປົວພະຍາດ, ເຄມີ ແລະ ອຸປະກອນການແພດ. ຕະຫຼອດໄລຍະ 25 ປີຜ່ານມາ ບໍລິສັດ “ຊີບີເອຟ ...Read More »


text:
ພິທີມອບ-ຮັບໜ້າທີ່ ລະຫວ່າງ ທ່ານນາງ ເຂັມມະນີ ພົນເສນາ ກໍາມະການສູນກາງພັກ ເລຂາຄະນະພັກ ລັດຖະມົນຕີກະຊວງອຸດສາຫະກໍາ ແລະ ການຄ້າ (ຜູ້ເກົ່າ) ແລະ ທ່ານ ຄໍາແພງ ໄຊສົມແພງ ກໍາມະການສູນກາງພັກ ເລຂາຄະນະພັກ ລັດຖະມົນຕີກະຊວງອຸດສາຫະກໍາ ແລະ ການຄ້າ (ຜູ້ໃໝ່) ໄດ້ຈັດຂຶ້ນວັນທີ 25 ມີນາ 2021 ທີ່ກະຊວງອຸດສາຫະກຳ ແລະ ການຄ້າ ໂດຍໃຫ້ກຽດເຂົ້າຮ່ວມຂອງ ທ່ານ ບຸນທອງ ຈິດມະນີ ກໍາມະການກົມການເມືອງສູນກາງພັກ ຜູ້ປະຈຳການຄະນະເລຂາທິການສູນກາງພັກ ຮອງປະທານປະເທດ, ມີພາກສ່ວນກ່ຽວຂ້ອງເຂົ້າຮ່ວມ.
ການມອບຮັບ-ໜ້າທີ່ຄັ້ງນີ້ ແມ່ນອີງຕາມຄໍາສັ່ງຂອງກົມການເມືອງສູນກາງພັກ ວ່າດ້ວຍການຍົກຍ້າຍພະນັກງານການນໍາຂັ້ນສູງໄປຮັບໜ້າທີ່ໃໝ່ ອີງຕາມມະຕິຕົກລົງຂອງກົມການເມືອງສູນກາງພັກ ສະບັບເລກທີ 031/ກມສພ ວ່າດ້ວຍວຽກງານຄຸ້ມຄອງພະນັກງານ ອີງຕາມການຕົກລົງໃນກອງປະຊຸມກົມການເມືອງສູນກາງພັກ ແລະ ຄະນະເລຂາທິການສູນກາງພັກຄັ້ງວັນທີ 24-25 ກຸມພາ 2021 ອີງຕາມການເຫັນດີຮັບຮອງໃນກອງປະຊຸມຄົບຄະນະບໍລິຫານງານສູນກາງພັກ ຄັ້ງທີ 2 ສະໄໝທີ XI ຄັ້ງວັນທີ 1-3 ມີນາ 2021 ແລະ ອີງຕາມໜັງສືສະເໜີຄະນະຈັດຕັ້ງສູນກາງພັກ ສະບັບເລກທີ 87/ຄຈສພ ລົງວັນທີ 23 ມີນາ 2021 ກົມການເມືອງສູນກາງພັກ ອອກຄໍາສັ່ງຍົກຍ້າຍ ທ່ານ ນາງ ເຂັມມະນີ ພົນເສນາ ກໍາມະການສູນກາງພັກ ເລຂາຄະນະພັກ ລັດຖະມົນຕີກະຊວງອຸດສາຫະກໍາ ແລະ ການຄ້າ ໄປຮັບໜ້າທີ່ໃໝ່ຢູ່ຫ້ອງວ່າການສໍານັກງານປະທານປະເທດ ແລະ ຍົກຍ້າຍທ່ານ ຄໍາແພງ ໄຊສົມແພງ ກໍາມະການສູນກາງພັກ ເລຂາຄະນະພັກ ລັດຖະມົນຕີກະຊວງແຮງງານ ແລະ ສະຫວັດດີການ-ສັງຄົມ ມາຮັບໜ້າທີ່ເປັນເລຂາຄະນະພັກ ລັດຖະມົນຕີກະຊວງອຸດສາຫະກໍາ ແລະ ການຄ້າ ຜູ້ໃໝ່.
ຂ່າວ: ຂັນທະລີ


text:
ກອງປະຊຸມລັດຖະບານ ສະໄໝສາມັນປະຈໍາເດືອນ ພະຈິກ 2016 ໄດ້ໄຂຂຶ້ນຢ່າງເປັນທາງການ ໃນຕອນເຊົ້າຂອງວັນທີ 21 ຢູ່ທີ່ສໍານັກງານນາຍົກລັດຖະມົນຕີ. ພາຍໃຕ້ການເປັນປະທານຂອງ ທ່ານ ທອງລຸນ ສີສຸລິດ ນາຍົກລັດຖະມົນຕີ ແຫ່ງ ສປປ ລາວ, ໂດຍມີບັນດາທ່ານຮອງນາຍົກລັດຖະມົນຕີ, ສະມາຊິກລັດຖະບານ ແລະ ແຂກທີ່ຖືກເຊີນ ເຂົ້າຮ່ວມຢ່າງຄົບຖ້ວນ.
ກອງປະຊຸມລັດຖະບານໃນຄັ້ງນີ້ ຈະໄດ້ພ້ອມກັນສຸມໃສ່ພິຈາລະນາ ແລະ ຜ່ານບັນດາເນື້ອໃນສໍາຄັນຮີບດ່ວນຈໍານວນໜຶ່ງ ດັ່ງນີ້:
1. ດໍາລັດ ວ່າດ້ວຍພັນທະບັດລັດຖະບານ;
2. ດໍາລັດ ວ່າດ້ວຍກອງທຶນການທ່ອງທ່ຽວ;
3. ບົດລາຍງານກ່ຽວກັບ ການສ້າງຕັ້ງສູນການສຶກສາ ເພື່ອພັດທະນາຊຸມຊົນອົງການລັດຖະມົນຕີສຶກສາ ອາຊີຕາເວັນອອກສຽງໃຕ້ ພາກພື້ນຢູ່ ສປປ ລາວ (Southeast Asian Ministers of Education Organization (SEAMEO))
4. ດໍາລັດ ວ່າດ້ວຍການສົ່ງເສີມສະຖານະການສຶກສາພາກເອກະຊົນ;
5. ດໍາລັດ ວ່າດ້ວຍຕໍາແໜ່ງບໍລິຫານ (ປັບປຸງ) ແລະ ດໍາລັດ ວ່າດ້ວຍຕໍາແໜ່ງວິຊາການຂອງລັດ ຖະກອນ.
ກອງປະຊຸມໃນຄັ້ງນີ້ ຈະໄດ້ດໍາເນີນໄປເປັນເວລາໜຶ່ງວັນເຕັມ.
ຈາກ: ຫ້ອງວ່າການສໍານັກງານນາຍົກລັດຖະມົນຕີ, ກົມປະຊາສຳພັນ.


text:
ໃນຕອນເຊົ້າຂອງວັນທີ 16 ກຸມພາ 2021 ສູນສະຖິຕິແຫ່ງຊາດ, ກະຊວງແຜນການ ແລະ ການລົງທຶນ ໄດ້ຈັດກອງປະຊຸມເຜີຍແຜ່ຜົນການສຳຫຼວດສະຖິຕິເສດຖະກິດ ທົ່ວປະເທດ ຄັ້ງທີ III ປີ 2020 ຢູ່ ທີ່ ໂຮງແຮມຄຣາວພຣາຊາ, ນະຄອນຫຼວງວຽງຈັນ ກອງປະຊຸມຄັ້ງນີ້ໄດ້ໃຫ້ກຽດເຂົ້າຮ່ວມເປັນປະທານ ໂດຍ ທ່ານ ສົມດີ ດວງດີ ຮອງນາຍົກລັດຖະມົນຕີ, ລັດຖະມົນຕີກະຊວງການເງິນ, ຫົວໜ້າຄະນະຊີ້ນຳລະດັບຊາດຂອງການສຳຫຼວດເສດຖະກິດ ທົ່ວປະເທດ ຄັ້ງທີ III ປີ 2019-2020. ມີບັນດາຄະນະຊີ້ນຳລະດັບຊາດ, ຫົວໜ້າກົມ, ຮອງກົມ ແລະ ພະນັກງານສູນສະຖິິຕິແຫ່ງຊາດ ແລະ ບັນດາກະຊວງອ້ອມຂ້າງສູນກາງ ເຂົ້າຮ່ວມ 100 ກວ່າຄົນ. ໃນກອງປະຊຸມ ທ່ານ ນ ພອນສະຫລີ ສຸກສະຫວັດ ຫົວໜ້າສູນສະຖິຕິແຫ່ງຊາດ, ຄະນະຊີ້ນຳລະດັບຊາດທັງເປັນຜູ້ປະຈຳການ ໄດ້ລາຍງານຜົນຂອງການຈັດຕັ້ງປະຕິບັດການສຳຫຼວດເສດຖະກິດ ທົ່ວປະເທດ ຄັ້ງທີ III, ຈາກນັ້ນ ທ່ານ ວິໄລສຸກ ສີສຸລາດ ຮອງຫົວໜ້າກົມສະຖິຕິສັງຄົມ, ຮອງຫົວໜ້າຫ້ອງການກອງເລຂາສຳຫຼວດເສດຖະກິດ ທົ່ວປະເທດ ທົ່ວປະເທດ ຄັ້ງທີ III ໄດ້ສະເໜີບາງຂໍ້ມູນຕົ້ນຕໍຂອງການສຳຫຼວດ ເຊັ່ນ: ຈຳນວນ ແລະ ທີ່ຕັ້ງຫົວໜ່ວຍພຶ້ນຖານເສດຖະກິດ; ການຂະຫຍາຍຕົວທາງດ້ານຈຳນວນຫົວໜ່ວຍພຶ້ນຖານເສດຖະກິດ; ຂະໜາດ ແລະ ຂົງເຂດຂະແໜງການຜະລິດ ຫລື ການເຄື່ອນໄຫວຂອງບັນດາຫົວໜ່ວຍພື້ນຖານເສດຖະກິດໃນທົ່ວປະເທດ; ຮູບແບບວິສາຫະກິດ, ທຶນ, ການຖືບັນຊີ ແລະ ການເສຍພັນທະຂອງວິສາຫະກິດ; ແຮງງານ ແລະ ການປະກັນສັງຄົມ; ລາຍຮັບ ແລະ ລາຍຈ່າຍຂອງຫົວໜ່ວຍທຸລະກິດ, ການເຂົ້າເຖິງແຫຼ່ງທຶນຂອງຫົວໜ່ວຍທຸລະກິດ, ການນໍາໃຊ້ເທັກໂນໂລຊີເຂົ້າໃນການຜະລິດ ແລະ ອື່ນໆ.
ໃນຕອນທ້າຍຂອງກອງປະຊຸມ ທ່ານ ສົມດີ ດວງດີ ຮອງນາຍົກລັດຖະມົນຕີ, ລັດຖະມົນຕີກະຊວງການເງິນ, ຫົວໜ້າຄະນະຊີ້ນຳລະດັບຊາດຂອງການສຳຫຼວດເສດຖະກິດ ທົ່ວປະເທດ ຄັ້ງທີ III ໄດ້ມີການຖະແຫຼງຂ່າວ ແລະ ປະກາດຜົນຂອງການສຳຫຼວດເສດຖະກິດ ທົ່ວປະເທດ ຄັ້ງທີ III ຢ່າງເປັນທາງການ.


text:
ເພີ່ມທະວີການຮ່ວມມື, ຊຸກຍູ້ການພົວພັນມິດຕະພາບທີ່ເປັນມູນເຊື້ອລະຫວ່າງ ຫວຽດນາມ ແລະ ຈີນ
ທ່ານເລຂາທິການໃຫຍ່, ປະທານປະເທດ ຈີນ ສິຈິ້ນຜິງ ເຊື່ອໝັ້ນວ່າ ປະຊາຊົນ ຫວຽດນາມ ພາຍໃຕ້ການຊີ້ນຳຢ່າງສະຫຼາດສ່ອງໃສຂອງ ພັກກອມມູນິດ ຫວຽດນາມ ໂດຍທ່ານ ຫງວຽນຝູຈ້ອງ ເປັນເລຂາທິການໃຫຍ່ ຈະປະຕິບັດມະຕິກອງປະຊຸມໃຫຍ່ຄັ້ງທີ 13 ຢ່າງມີໄຊ, ຍາດໄດ້ຜົນງານໃໝ່ຢ່າງຍິ່ງໃຫຍ່ກ່ວາອີກ.
ທ່ານ ເລຂາທິການໃຫຍ່, ປະທານປະເທດ ຫວຽດນາມ ຫງວຽນຝູຈ້ອງ ໂອ້ລົມທາງໂທລະສັບກັບ ທ່ານ ເລຂາທິການໃຫຍ່, ປະທານປະເທດ ຈີນ ສິຈິ້ນຜິງ (ພາບ: TTXVN)
ຕອນຄ່ຳວັນທີ 8 ກຸມພາ, ທ່ານ ເລຂາທິການໃຫຍ່, ປະທານປະເທດ ຈີນ ສິຈິ້ນຜິງ ໄດ້ມີການໂອ້ລົມທາງໂທລະສັບກັບທ່ານ ເລຂາທິການໃຫຍ່, ປະທານປະເທດ ຫວຽດນາມ ຫງວຽນຝູຈ້ອງ. ທ່ານເລຂາທິການໃຫຍ່, ປະທານປະເທດ ຈີນ ສິຈິ້ນຜິງ ເຊື່ອໝັ້ນວ່າ ປະຊາຊົນ ຫວຽດນາມ ພາຍໃຕ້ການຊີ້ນຳຢ່າງສະຫຼາດສ່ອງໃສຂອງ ພັກກອມມູນິດ ຫວຽດນາມ ໂດຍທ່ານ ຫງວຽນຝູຈ້ອງ ເປັນເລຂາທິການໃຫຍ່ ຈະປະຕິບັດມະຕິກອງປະຊຸມໃຫຍ່ຄັ້ງທີ 13 ຢ່າງມີໄຊ, ຍາດໄດ້ຜົນງານໃໝ່ຢ່າງຍິ່ງໃຫຍ່ກ່ວາອີກ, ທ່ານກໍ່ຢັ້ງຢືນວ່າ: ພັກ, ລັດຖະບານ ແລະ ປະຊາຊົນ ຈີນ ຖືການພົວພັນຖານບ້ານໃກ້ເຮືອນຄຽງແບບມິດຕະພາບທີ່ເປັນມູນເຊື້ອກັບ ຫວຽດນາມ ເປັນສຳຄັນທີ່ສຸດ, ພ້ອມແລ້ວທີ່ຈະພ້ອມກັບ ພັກ, ລັດຖະບານ ແລະ ປະຊາຊົນ ຫວຽດນາມ ເພີ່ມທະວີການແລກປ່ຽນຍຸດທະສາດ, ຊຸກຍູ້ການຮ່ວມມືໃນບັນດາຂົງເຂດ ຢ່າງແທ້ຈິງ, ກຳນົດທິດການພົວພັນຄູ່ຮ່ວມມືຍຸດທະສາດລະຫວ່າງ ຫວຽດນາມ ແລະ ຈີນ ໃຫ້ພັດທະນາຢ່າງປອດໄສ, ມີສະຖຽນລະພາບ ຢ່າງບໍ່ຢຸດຢັ້ງ, ນຳຜົນປະໂຫຍດຢ່າງແທ້ຈິງມາໃຫ້ປະຊາຊົນສອງປະເທດ, ປະກອບສ່ວນເຂົ້າໃນການສ້າງສັນຕິພາບ, ສະຖຽນລະພາບຢູ່ພາກພື້ນ ແລະ ໃນໂລກ.
ສ່ວນທ່ານ ເລຂາທິການໃຫຍ່, ປະທານປະເທດ ຫງວຽນຝູຈ້ອງ ເນັ້ນໜັກວ່າ ໃນໄລຍະທີ່ຜ່ານມາ, ສອງຝ່າຍໄດ້ດຳເນີນບັນດາການເຄື່ອນໄຫວແລກປ່ຽນດ້ວຍຫຼາຍຮູບການທີ່ຂະຫຍັນຂັນເຄື່ອນ, ບັນລຸໄດ້ໝາກຜົນທີ່ດີ, ປະກອບສ່ວນເພີ່ມທະວີການພົວພັນຄູ່ຮ່ວມມືຍຸດທະສາດຢ່າງຮອບດ້ານລະຫວ່າງ ຫວຽດນາມ - ຈີນ ສືບຕໍ່ພັດທະນາຢ່າງປອດໄສ ແລະ ມີສະຖຽນລະພາບ, ເໝາະສົມກັບຄວາມມຸ່ງມາດປາດຖະໜາ ແລະ ຜົນປະໂຫຍດຂອງປະຊາຊົນສອງປະເທດ, ທ່ານກໍ່ສະເໜີໃຫ້ສອງຝ່າຍ ຈົ່ງສືບຕໍ່ເພີ່ມທະວີການຮ່ວມມື, ຊຸກຍູ້ການພົວພັນມິດຕະພາບທີ່ເປັນມູນເຊື້ອລະຫວ່າງ ສອງພັກ, ສອງລັດ ແລະ ປະຊາຊົນສອງປະເທດ ເພື່ອບັນລຸໄດ້ບັນດາຜົນງານທີ່ຍິ່ງໃຫຍ່ກ່ວາອີກ ໃນຍຸກສະໄໝໃໝ່, ເພື່ອຜົນປະໂຫຍດຂອງປະຊາຊົນສອງປະເທດ, ເພື່ອສັນຕິພາບ, ການຮ່ວມມື ແລະ ພັດທະນາໃນພາກພື້ນ ແລະ ໃນໂລກ.
(ແຫຼ່ງຄັດຈາກ VOV)


text:
ມາເລເຊຍຢຸດນຳເຂົ້າ ສິນຄ້າຈາກ ສປປ ເກົາຫລີ
ລັດຖະບານມາເລເຊຍຢຸດການນຳເຂົ້າສິນຄ້າຈາກ ສປປ ເກົາຫລີ, ຂະນະທີ່ສະຫະນະຄອນ ເອເມຣັດ ອາຣັບ ຂັບໄລ່ເອກອັກຄະ ລັດຖະທູດພຽງຢາງ ແລະ ປິດສຳນັກງານຢູ່ ສປປ ເກົາຫລີ.
ສຳນັກຂ່າວຕ່າງປະເທດລາຍງານຈາກນະຄອນຫລວງກົວລາລຳເປີ ປະເທດມາເລເຊຍ ໃນວັນທີ 14 ຕຸລາວ່າ: ສຳນັກງານສະຖິຕິ ແຫ່ງຊາດຂອງມາເລເຊຍລາຍງານມູນຄ່າການນຳເຂົ້າສິນຄ້າຈາກ ສປປ ເກົາຫລີ ໃນໄລຍະ 5 ເດືອນທຳອິດຂອງປີນີ້ ວ່າບັນລຸ 4,89 ລ້ານໂດລາສະຫະລັດ, ແຕ່ຫລັງຈາກນັ້ນຍັງບໍ່ມີການນຳເຂົ້າສິນຄ້າລາຍການໃດອີກ.
ທັງນີ້, ການພົວພັນລະຫວ່າງມາເລເຊຍກັບ ສປປ ເກົາຫລີ ເຄັ່ງຕຶງຂຶ້ນ ນັບແຕ່ເກີດເຫດລອບສັງຫານທ່ານ ກິມຈອງນຳ ອ້າຍ ຕ່າງມານດາຂອງທ່ານ ກິມຈອງອິນ ຜູ້ນຳສູງສຸດຂອງ ສປປ ເກົາຫລີ ພາຍໃນອາຄານຜູ້ໂດຍສານຂອງສະໜາມບິນສາກົນກົວລາ ລຳເປີ ໃນເດືອນກຸມພາຜ່ານມາ ເຖິງຂັ້ນຕ່າງຝ່າຍຕ່າງເນລະເທດເອກອັກຄະລັດຖະທູດຂອງກັນ ແລະ ກັນ ແລະ ມາເລເຊຍມີຄຳ ສັ່ງໃນເດືອນຜ່ານມາ ຫ້າມພົນລະເມືອງເດີນທາງໄປ ສປປ ເກົາຫລີ ຢ່າງເດັດຂາດ.
ເຖິງຢ່າງໃດກໍຕາມ, ມາດຕະການຂວ້ຳບາດທາງການຄ້າຂອງມາເລເຊຍຕໍ່ ສປປ ເກົາຫລີ ເກີດຂຶ້ນກ່ອນສະພາຄວາມໝັ້ນຄົງ ແຫ່ງສະຫະປະຊາຊາດ (UNSC) ມີມະຕິຂວ້ຳບາດລັດຖະບານພຽງຢາງຄັ້ງໃໝ່ ໃນວັນທີ 11 ກັນຍາຜ່ານມາ ແລະ ອີກ 10 ວັນຕໍ່ມາ, ປະທານາທິບໍດີ ໂດນັນ ທຣຳ ປະກາດເຕືອນວ່າ: ອາເມລິກາຈະ “ລົງໂທດ” ໜ່ວຍງານລັດ ແລະ ເອກະຊົນຂອງປະເທດໃດກໍຕາມ ທີ່ຍັງມີການຮ່ວມມືທາງເສດຖະກິດກັບ ສປປ ເກົາຫລີ.
ຂະນະທີ່ຫລາຍປະເທດໃນອາຊີຕາເວັນອອກສຽງໃຕ້ປ່ຽນການພົວພັນກັບ ສປປ ເກົາຫລີ ຢ່າງຈະແຈ້ງ ໂດຍຟີລິບປິນປະກາດ ຢຸດການພົວພັນທາງການຄ້າກັບລັດຖະບານພຽງຢາງໃນເດືອນຜ່ານມາ, ສ່ວນມູນຄ່າການນຳເຂົ້າສິນຄ້າຂອງໄທຈາກ ສປປ ເກົາ ຫລີ ໃນໄລຍະ 8 ເດືອນທຳອິດບັນລຸ 1,4 ລ້ານໂດລາສະຫະລັດ, ຫລຸດລົງ 400.000 ໂດລາສະຫະລັດ ເມື່ອທຽບໃສ່ໄລຍະເວລາດຽວກັນ ຂອງປີຜ່ານມາ.
ນອກຈາກນີ້, ກະຊວງການຕ່າງປະເທດຂອງສະຫະນະຄອນ ເອເມຣັດ ອາຣັບ (UAE) ອອກຖະແຫລງການເລື່ອງການເນລະ ເທດເອກອັກຄະລັດຖະທູດ ສປປ ເກົາຫລີ ແລະ ຮຽກຕົວເອກອັກຄະລັດຖະທູດ UAE ປະຈຳນະຄອນຫລວງພຽງຢາງກັບປະເທດ, ພ້ອມທັງຢຸດການອອກວີຊາ ແລະ ໃບອະນຸຍາດເຮັດວຽກໃຫ້ພົນລະເມືອງ ສປປ ເກົາຫລີ.


text:
ຫລາຍໂຮງຮຽນເປີດສົກຮຽນໃໝ່ດ້ວຍບັນຍາກາດຄຶກຄື້ນ
ມື້ວານນີ້, ຊຶ່ງກົງກັບວັນຈັນທີ 2 ກັນຍາ ເປັນມື້ໄຂສົກຮຽນໃໝ່ 2019-2020 ຢ່າງເປັນທາງການຂອງໂຮງຮຽນແຫ່ງຕ່າງໆໃນທົ່ວປະເທດ, ເພື່ອພ້ອມກັນດໍາເນີນການຮຽນ-ການສອນດ້ວຍຄວາມຫ້າວຫັນ ແລະ ມີຄຸນນະພາບ.
ໃນຕອນເຊົ້າຂອງມື້ດັ່ງກ່າວ, ສະເພາະຢູ່ນະຄອນຫລວງວຽງຈັນເຖິງວ່າສະພາບການສັນຈອນບົນທ້ອງຖະໜົນຈະມີຄວາມແອອັດສັບສົນໃນຫລາຍຈຸດກໍຕາມ, ແຕ່ຢູ່ໂຮງຮຽນແຫ່ງຕ່າງໆທັງພາກລັດ ແລະ ເອກະຊົນ ກໍເຕັມໄປດ້ວຍຮອຍຍີ້ມ ແລະ ບັນຍາກາດອັນປະຕິຊົມຊື່ນຂອງຜູ້ປົກຄອງ, ນ້ອງນັກຮຽນ-ນັກສຶກສາ ແລະ ບັນດາຄູອາຈານທີ່ໄດ້ພົບໜ້າພໍ້ຕາກັນອີກໃນສົກຮຽນໃໝ່.
ສະເພາະຢູ່ນະຄອນຫລວງວຽງຈັນ ພິທີໄຂສົກຮຽນໃໝ່ໄດ້ຈັດຂຶ້ນໃນວັນທີ 30 ສິງຫາຜ່ານມາ ຢູ່ໂຮງຮຽນມັດທະຍົມສົມບູນນາຊາຍທອງ, ໂດຍມີທ່ານ ພຸດ ສິມມາລາວົງ ຮອງລັດຖະມົນຕີກະຊວງສຶກສາທິການ ແລະ ກິລາ, ທ່ານ ສີຫູນ ສິດທິລືໄຊ ຮອງເຈົ້າຄອງນະຄອນຫລວງວຽງຈັນ, ພ້ອມດ້ວຍຫົວໜ້າຫ້ອງການສຶກສາທິການ ແລະ ກິລາ 9 ຕົວເມືອງ, ພະນັກງານຄູ-ອາຈານ ແລະ ນັກຮຽນເຂົ້າຮ່ວມເປັນຈໍານວນຫລາຍ.
ໃນໂອກາດນີ້, ທ່ານຫົວໜ້າພະແນກສຶກສາທິການ ແລະ ກິລານະຄອນຫລວງວຽງຈັນ ໃຫ້ຮູ້ວ່າ: ມາຮອດປັດຈຸບັນ, ວຽກງານການສຶກສາໄດ້ມີການຂະຫຍາຍຕົວນັບທັງດ້ານປະລິມານ ແລະ ຄຸນນະພາບ, ຈຳນວນໂຮງຮຽນ, ຫ້ອງຮຽນ, ຄູສອນ ແລະ ນັກຮຽນ ໄດ້ເພີ່ມຂຶ້ນ, ການສຶກສາໄດ້ຮັບການພັດທະນາໄປຕາມ 3 ລັກສະນະ ແລະ 5 ຫລັກມູນຂອງການສຶກສາ ແລະ ໄດ້ຂະຫຍາຍໄປສູ່ທ້ອງຖິ່ນຊົນນະບົດຫ່າງໄກຊອກຫລີກໄດ້ຢ່າງກວ້າງຂວາງ, ອັນເປັນເງື່ອນໄຂໃຫ້ເດັກນ້ອຍລູກຫລານຜູ້ດ້ວຍໂອກາດໄດ້ຮັບການສຶກສາຢ່າງທົ່ວເຖິງ.
ປັດຈຸບັນຢູ່ນະຄອນຫລວງວຽງຈັນມີໂຮງຮຽນພາກລັດ ແລະ ເອກະຊົນ ທັງໝົດ 1.099 ແຫ່ງ, ໃນນີ້, ໂຮງຮຽນລ້ຽງເດັກ ແລະ ອານຸບານມີ 389 ແຫ່ງ, ໂຮງຮຽນປະຖົມມີ 533 ແຫ່ງ ແລະ ໂຮງຮຽນມັດທະຍົມ 177 ແຫ່ງ ແລະ ມີນັກຮຽນຊັ້ນຕ່າງໆ 2 ແສນກວ່າຄົນ (ຍິງ97.900 ຄົນ).
ທ່ານອໍານວຍການໂຮງຮຽນ ມສ ວຽງຈັນ ໃຫ້ຮູ້ວ່າ: ບັນຍາກາດໃນມື້ໄຂສົກຮຽນໃໝ່ຢູ່ໂຮງຮຽນຂອງຕົນແມ່ນມີຄວາມເປັນລະບຽບຮຽບຮ້ອຍດີ, ໂດຍສະເພາະແມ່ນນັກຮຽນທຸກຊັ້ນໄດ້ມາສະເໜີຕົວເຂົ້າຮຽນຄົບຕາມຕົວເລກກໍານົດໄວ້, ພ້ອມທັງມອບໃຫ້ຄູປະຈໍາແຕ່ລະຫ້ອງຈັດການເລືອກຄະນະຫ້ອງ ແລະ ຫົວໜ້າໜ່ວຍຕາມລະບຽບ. ສ່ວນດ້ານຄູ-ອາຈານ, ໂຕະຕັ່ງ ແລະ ອຸປະກອນຕ່າງໆເພື່ອຮັບໃຊ້ການຮຽນ-ການສອນແມ່ນມີຄວາມພ້ອມ 100% ແລະ ທາງໂຮງຮຽນຂອງຕົນຈະສືບຕໍ່ປະຕິບັດລະບຽບຫ້າມບໍ່ໃຫ້ນັກຮຽນໃຊ້ໂທລະສັບມືຖືໃນຊົ່ວໂມງຮຽນ, ບໍ່ໃຫ້ກັບເມື່ອກິນເຂົ້າທ່ຽງຢູ່ເຮືອນ ແລະ ນັກຮຽນຜູ້ທີ່ຮຽນອ່ອນຕ້ອງໄດ້ຮຽນເພີ່ມຕື່ມອີກໃນຕອນແລງ.
ຂະນະດຽວກັນ, ທ່ານອໍານວຍການໂຮງຮຽນ ມສ ສີໂຄດຕະບອງ ກໍໃຫ້ຮູ້ວ່າ: ມື້ໄຂສົກຮຽນໃໝ່ນີ້ ຢູ່ໂຮງຮຽນຂອງຕົນກໍມີບັນຍາກາດຄຶກຄື້ນດີ, ນັກຮຽນ-ນັກສຶກສາ ໄດ້ມີຄວາມກະຕືລືລົ້ນສູງຕໍ່ການເຂົ້າມາສຶກສາຮໍ່າຮຽນ ແລະ ໃນສົກຮຽນນີ້ ຈະເນັ້ນໃຫ້ຄູ-ອາຈານ ສືບຕໍ່ເອົາໃຈໃສ່ສິດສອນນັກຮຽນຕາມຫລັກສູດທີ່ກະຊວງສຶກສາທິການ ແລະ ກິລາວາງອອກໃຫ້ມີປະສິດທິຜົນສູງ.
ໃນສານຂອງທ່ານນາຍົກລັດຖະມົນຕີແຫ່ງ ສປປ ລາວ ເນື່ອງໃນໂອກາດໄຂສົກຮຽນໃໝ່ນີ້, ກໍໄດ້ຮຽກຮ້ອງໃຫ້ຄູ-ອາຈານ ເພີ່ມທະວີຄວາມຮັບຜິດຊອບຕໍ່ຫນ້າທີ່ວຽກງານຂອງຕົນ ເພື່ອຖ່າຍທອດຄວາມຮູ້ໃຫ້ແກ່ນັກຮຽນ-ນັກສຶກສາມີປະສິດທິພາບສູງຂຶ້ນ, ຂະນະດຽວກັນ ນັກຮຽນ-ນັກສຶກສາ ກໍຕ້ອງຕັ້ງໃຈຄົ້ນຄວ້າຮໍ່າຮຽນ, ມີຄວາມດຸຫມັ່ນຂະຫຍັນພຽນ, ຝຶກຝົນຫໍ່ຫລອມຕົນເອງໃຫ້ກາຍເປັນນັກຮຽນທີ່ດີ, ນັກຮຽນເກັ່ງຂອງຄູ-ອາຈານ, ເປັນລູກຫລານທີ່ດີຂອງຜູ້ປົກຄອງ, ເປັນພົນລະເມືອງດີຂອງປະເທດຊາດ ແລະ ເປັນຜູ້ທີ່ມີຄວາມຮູ້ຄວາມສາມາດ ເພື່ອສຶບທອດພາລະກິດຂອງຊາດຈະມອບຫມາຍໃຫ້, ພິເສດຮຽກຮ້ອງມາຍັງການຈັດຕັ້ງພັກ-ລັດ, ອົງການຈັດຕັ້ງມະຫາຊົນ, ຜູ້ປົກຄອງ, ຜູ້ປະກອບການ ແລະ ສັງຄົມ ຈົ່ງພ້ອມກັນປະກອບສ່ວນຕາມພາລະບົດບາດຂອງຕົນໃນການສຶກສາອົບຮົມບົ່ມສອນນັກຮຽນ-ນັກສຶກສາ ກໍຄືລູກຫລານຂອງຕົນໃຫ້ເຫັນຄວາມສໍາຄັນຂອງການສຶກສາໃນການສ້າງອະນາຄົດຂອງຕົນເອງ ກໍຄືປະເທດຊາດ ແລະ ໃຫ້ຖືເອົາວຽກງານການສຶກສາເປັນຫນ້າທີ່ ແລະ ຄວາມຮັບຜິດຊອບຂອງຫມົດທຸກຄົນໃນທົ່ວສັງຄົມ.


text:
ຫວຽດນາມ ຈັດສົ່ງນາຍທະຫານໄປປະຕິບັດໜ້າທີ່ຮັກສາສັນຕິພາບຢູ່ຄະນະປະຕິບັດງານ ຊູດັງໃຕ້ ຕື່ມອີກ 2 ຄົນ
ຕອນບ່າຍວັນທີ 24 ຕຸລາ, ທີ່ຮ່າໂນ້ຍ, ກົມຮັກສາສັນຕິພາບ ຫວຽດນາມ (ຂຶ້ນກັບກະຊວງປ້ອງກັນປະເທດ) ໄດ້ຈັດຕັ້ງພິທີມອບຂໍ້ຕົກລົງຂອງປະທານປະເທດ ແລະ ມອບໜ້າທີ່ໃຫ້ແກ່ນາຍທະຫານ 2 ຄົນ ກະກຽມໄປປະຕິບັດໜ້າທີ່ຢູ່ຄະນະປະຕິບັດງານຮັກສາສັນຕິພາບສະຫະປະຊາຊາດຢູ່ ຊູດັງໃຕ້.
ພິທີມອບຂໍ້ຕົກລົງຂອງປະທານປະເທດ ແລະ ມອບໜ້າທີ່ໃຫ້ແກ່ນາຍທະຫານ 2 ຄົນ (ພາບ: TTXVN)
ກ່າວຄຳເຫັນທີ່ພິທີ, ທ່ານພົນຈັດຕະວາ ຮ່ວາງກິມຟຸ້ງ, ຫົວໜ້າກົມຮັກສາສັນຕິພາບ ຫວຽດນາມ ໃຫ້ຮູ້ວ່າ: ໃນໄລຍະຜ່ານມາ, ພາຍໃຕ້ການຊີ້ນຳຂອງການນຳກະຊວງປ້ອງກັນປະເທດ ຫວຽດນາມ, ການໜູນຊ່ວຍຂອງບັນດາກົມກອງຢູ່ພາຍໃນ ແລະ ນອກກອງທັບ, ກົມຮັກສາສັນຕິພາບ ຫວຽດນາມ ໄດ້ຕັ້ງໜ້າປະຕິບັດການກະກຽມໃຫ້ແກ່ພະນັກງານໄປປະຕິບັດໜ້າທີ່ຢ່າງສົມບູນ. ທ່ານ ຮ່ວາງກິມຟຸ້ງ ເນັ້ນໜັກວ່າ: ນາຍທະຫານ 2 ຄົນທີ່ໄດ້ຮັບໜ້າທີ່ໃນຄັ້ງນີ້ ໄດ້ປະກອບຄວາມຮູ້ຕາມມາດຖານຂອງສະຫະປະຊາຊາດຢ່າງຄົບຖ້ວນ, ຮັບປະກັນໃຫ້ແກ່ການປະຕິບັດໜ້າທີ່ໄດ້ມອບໝາຍໃຫ້ສຳເລັດ.
ຕາງໜ້າການນຳກະຊວງປ້ອງກັນປະເທດ ຫວຽດນາມ, ທ່ານພົນໂທ ຫງວຽນຈີ໊ວິ້ງ, ກຳມະການສູນກາງພັກ, ຜູ້ປະຈຳການຄະນະພັກການທະຫານສູນກາງ, ຮອງລັດຖະມົນຕີກະຊວງປ້ອງກັນປະເທດ, ຫົວໜ້າຄະນະຊີ້ນຳກະຊວງປ້ອງກັນປະເທດໄດ້ສະເໜີໃຫ້ບັນດານາຍທະຫານຈົ່ງສືບຕໍ່ເສີມຂະຫຍາຍຄວາມສາມາດບົ່ມຊ້ອນ, ປະສົບການ, ປະກອບຄຳຄິດເຫັນໃຫ້ແກ່ກົມຮັກສາສັນຕິພາບ ຫວຽດນາມ ໃນວຽກງານເສນາທິການກ່ຽວກັບຂົງເຂດຮັກສາສັນຕິພາບສະຫະປະຊາຊາດ.
(ແຫຼ່ງຄັດຈາກ VOV)


text:
ການຕ້ານການດູດຊືມ Masterbatch
Silike ຂອງ masterbatch ຕ້ານການຫລອກລວງແມ່ນ polysiloxane ພິເສດທີ່ສະຫນອງການປະຕິບັດການຕ້ານການດູດຊືມແບບຖາວອນທີ່ດີເລີດສໍາລັບຊິ້ນສ່ວນ PC / ABS ໃນລາຄາຖືກ. ເນື່ອງຈາກວ່າອະນຸພາກຕ້ານການດູດຊືມໄດ້ຖືກລວມເຂົ້າໃນໄລຍະການຜະສົມຫຼືການສີດ, ມັນບໍ່ ຈຳ ເປັນຕ້ອງມີຂັ້ນຕອນຫລັງການປະມວນຜົນທີ່ເຮັດໃຫ້ຄວາມໄວໃນການຜະລິດຊ້າລົງ. ມັນເປັນສິ່ງສໍາຄັນທີ່ masterbatch SILIPLAS 2070 ຮັກສາຄຸນສົມບັດກົນຈັກຂອງໂລຫະປະສົມ PC / ABS- ລວມທັງຄວາມຕ້ານທານຂອງຜົນກະທົບປົກກະຕິ. ໂດຍການຂະຫຍາຍສິດເສລີພາບໃນການອອກແບບ, ເຕັກໂນໂລຢີນະວະນິຍາຍນີ້ສາມາດສ້າງປະໂຫຍດໃຫ້ແກ່ລົດຍົນ OEM ແລະທຸກສະຖານທີ່. ໃນໄລຍະຜ່ານມາ, ຍ້ອນການປະມວນຜົນຫຼັງການອອກແບບ, ການອອກແບບພາກສ່ວນທີ່ຊັບຊ້ອນກາຍເປັນເລື່ອງຍາກຫຼືເປັນໄປບໍ່ໄດ້ທີ່ຈະບັນລຸການຄຸ້ມຄອງຫລັງການປະມວນຜົນຄົບຖ້ວນ. ໃນທາງກົງກັນຂ້າມ, ສານເຕີມແຕ່ງຊິລິໂຄນບໍ່ ຈຳ ເປັນຕ້ອງດັດແປງການອອກແບບເພື່ອເພີ່ມປະສິດທິພາບໃນການຕ້ານການດູດຊືມຂອງພວກມັນ. Silike's SILIPLAS 2070 ແມ່ນຜະລິດຕະພັນ ທຳ ອິດໃນຊຸດຊິລິໂຄນປ້ອງກັນສຽງດັງ ໃໝ່, ເຊິ່ງອາດຈະ ເໝາະ ສົມ ສຳ ລັບລົດຍົນ, ການຂົນສົ່ງ, ຜູ້ບໍລິໂພກ, ການກໍ່ສ້າງແລະເຄື່ອງໃຊ້ໃນເຮືອນ.


text:
ຄໍາເຫັນຂອງ
ສະຫາຍ ທອງລຸນ ສີສຸລິດ ເລຂາທິການໃຫຍ່ ຄະນະບໍລິຫານງານສູນກາງພັກປະຊາຊົນປະຕິວັດລາວ, ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ
ເນື່ອງໃນໂອກາດ ວັນສ້າງຕັ້ງພັກປະຊາຊົນປະຕິວັດລາວ ຄົບຮອບ 66 ປີ
(ນະຄອນຫລວງວຽງຈັນ, ວັນທີ 21 ມີນາ 2021)
ພີ່ນ້ອງຮ່ວມຊາດ, ບັນດາສະຫາຍສະມາຊິກພັກທີ່ຮັກແພງທັງຫລາຍ!
ວັນທີ 22 ມີນາ 2021 ທີ່ຈະເຖິງນີ້ ແມ່ນວັນສ້າງ¬ຕັ້ງພັກປະ¬ຊາ¬ຊົນປະ¬ຕິ¬ວັດລາວ ເຊິ່ງເປັນວັນທີ່ໄດ້ໃຫ້ກຳເນີດພັກຂອງຊົນຊັ້ນຜູ້ອອກແຮງງານ, ພັກທຳອິດຂອງປະເທດເຮົາ ແລະ ເປັນພັກທີ່ຖືໄດ້ວ່າເປັນຜູ້ຈັດຕັ້ງ, ນໍາພາ ພາລະກິດປະຕິວັດຊາດ-ປະຊາທິປະໄຕ ແລະ ການປົກປັກຮັກສາ ແລະພັດທະ ນາປະເທດຊາດ ຕະຫລອດໄລຍະ 66 ປີ ແລະ ວັນທີ 22 ມີນາ ຈະໝູນວຽນມາບັນຈົບຄົບຮອບອີກວາລະໜຶ່ງ.
ໃນໂອກາດອັນມີຄວາມໝາຍສຳຄັນທາງປະຫວັດສາດນີ້, ຂ້າພະເຈົ້າ ຕາງໜ້າຄະນະບໍລິຫານງານສູນກາງພັກ ຂໍສົ່ງຄວາມຢ້ຽມຢາມຖາມຂ່າວອັນອົບອຸ່ນ, ຄວາມສາມັກຄີຮັກແພງອັນສະໜິດສະໜົມແລະ ຄຳອວຍພອນໄຊອັນປະເສີດໄປຍັງບັນດາສະຫາຍອະດີດການນໍາ, ນັກປະຕິວັດອາວຸໂສ, ນັກຮົບແຂ່ງຂັນ, ວິລະຊົນແຫ່ງຊາດ, ສະມາຊິກພັກ-ພະນັກງານ, ທະຫານ, ຕຳຫລວດ ແລະ ປະຊາຊົນລາວບັນດາເຜົ່າ ຂໍຈົ່ງມີຄວາມເບີກບານມ່ວນຊື່ນ, ຫ້າວຫັນໝັ້ນຍືນ, ມີຜົນສໍາເລັດໃນການປະຕິບັດໜ້າທີ່ວຽກງານ ແລະ ຊີວິດສ່ວນຕົວຂອງຕົນ.
ທຸກໆຄັ້ງເມື່ອພວກເຮົາລະນຶກເຖິງວັນສຳຄັນອັນເປັນປະຫວັດສາດນີ້ ທົ່ວພັກເຮົາ ຍິ່ງຄິດຄະນຶງຫາ ປະທານໄກສອນ ພົມວິຫານ ຜູ້ນຳທີ່ແສນເຄົາລົບຮັກ, ຜູ້ນຳພາກໍ່ຕັ້ງພັກເຮົາ, ນຳພາພາລະກິດປະຕິວັດ, ນຳພາສ້າງຕັ້ງລະບອບປະຊາທິປະໄຕປະຊາຊົນ ແລະ ນຳພາພາລະກິດປ່ຽນແປງໃໝ່ຮອບດ້ານມີຫລັກການຂອງພັກ; ພ້ອມນີ້ກໍສະແດງຄວາມຮູ້ບຸນຄຸນ ແລະ ຈົດຈໍາລໍ້າລຶກ ຕໍ່ວິລະກຳອັນລ້ຳເລີດ, ຄຸນງາມຄວາມດີ ແລະ ການເສຍສະຫລະອັນໃຫຍ່ຫລວງ ຂອງບັນດາຜູ້ນຳແຕ່ລະຮຸ່ນ, ນັກຮົບປະຕິວັດ, ຜູ້ຮັກຊາດ ແລະ ປະຊາຊົນລາວບັນດາເຜົ່າທີ່ໄດ້ອຸທິດຊີວິດ, ເລືອດເນື້ອ, ເຫື່ອແຮງ ແລະ ສະຕິປັນຍາເພື່ອພາລະກິດປະຕິວັດ ໃນເມື່ອກ່ອນ ກໍຄື ພາລະກິດປົກປັກຮັກສາ ແລະ ສ້າງສາພັດທະນາປະເທດຊາດໃນປັດຈຸບັນ.
ພີ່ນ້ອງຮ່ວມຊາດ, ບັນດາສະຫາຍສະມາຊິກພັກທີ່ຮັກແພງທັງຫລາຍ!
ການສ້າງຕັ້ງພັກປະຊາຊົນປະຕິວັດລາວ ຂຶ້ນໃນວັນທີ 22 ມີນາ 1955 ແມ່ນການສະໜອງຕອບຕໍ່ການເລັ່ງທວງອັນຮີບດ່ວນຂອງຊາດ ແລະ ສັງຄົມໃນເວລານັ້ນ ທີ່ຮຽກຮ້ອງໃຫ້ມີການນຳພາຊີ້ນຳລວມສູນເປັນເອກະພາບ ຂອງຂະບວນການຕໍ່ສູ້ຂອງປະຊາຊົນລາວບັນດາເຜົ່າ ທີ່ພວມແຜ່ຂະຫຍາຍໃນຂອບເຂດທົ່ວປະເທດ ຕ້ານຈັກກະພັດລ່າເມືອງຂຶ້ນ ແລະ ລະບອບການປົກຄອງທີ່ເປັນຕີນມືຂອງພວກເຂົາ; ມັນແມ່ນການເຕີບໃຫຍ່ຂະຫຍາຍຕົວຂອງຂະບວນການຕໍ່ສູ້ທາງການເມືອງ ທີ່ເປັນໄປຕາມທ່າອ່ຽງລວມແຫ່ງການຂະຫຍາຍຕົວຂອງຍຸກສະໄໝໃນເວລານັ້ນ, ເຊິ່ງແມ່ນເຫດການດ້ານການເມືອງ-ສັງຄົມ ທີ່ເປັນບາດລ້ຽວປະຫວັດສາດສຳຄັນຂອງຊາດ ແລະ ຂອງການປະຕິວັດລາວ, ການປະຕິວັດໄດ້ມີພັກການເມືອງ ທີ່ມີອຸດົມການ ແລະ ເປົ້າໝາຍຍຸດທະສາດອັນຈະແຈ້ງເປັນຜູ້ນຳພາ ເຊິ່ງສາມາດສົມທົບໄດ້ຢ່າງສອດ ຄ່ອງລະຫວ່າງຍຸດທະສາດ ແລະ ຍຸດໂທບາຍ, ການປະຕິວັດຊາດ-ປະຊາທິປະໄຕຂອງລາວເຮົາ ຕິດພັນ ແລະ ຕໍ່ເນື່ອງກັບການປະຕິວັດສັງຄົມນິຍົມ, ກາຍເປັນສ່ວນໜຶ່ງທີ່ຕິດແໜ້ນກັບການປະຕິວັດຢູ່ອິນດູຈີນ ແລະ ໃນໂລກ.
ພັກປະຊາຊົນປະຕິວັດລາວ ໄດ້ສືບທອດພາລະກິດອັນສະຫງ່າງາມຂອງພັກກອມມູນິດອິນດູຈີນແລະ ຢືດໝັ້ນໃນອຸດົມການກໍຄືທາດແທ້ຂອງພັກປະຕິວັດ ມາກ-ເລນິນ ຢ່າງໜັກແໜ້ນ, ທັງເປັນເຈົ້າການເສີມຂະຫຍາຍມູນເຊື້ອອັນສະຫງ່າລາສີ ແລະ ກໍາລັງແຮງສັງລວມພາຍໃນຊາດ ສົມທົບກັບກຳລັງແຮງຂອງຍຸກສະໄໝ ສາມາດເຮັດສຳເລັດພາລະກຳປະຫວັດສາດໄດ້ຢ່າງສົມກຽດ, ເປີດສັງກາດໃໝ່ແຫ່ງຄວາມເປັນເອກະລາດແຫ່ງຊາດ, ອິດສະຫລະພາບ ແລະ ຄວາມເປັນເຈົ້າຕົນເອງຂອງປະຊາຊົນລາວບັນ ດາເຜົ່າ.
ພາຍຫລັງສະຖາປະນາ ສປປ ລາວ, ພັກເຮົາໄດ້ກາຍເປັນແກນນໍາໃນລະບົບການເມືອງປະຊາທິ ປະໄຕປະຊາຊົນ ແລະ ນໍາພາທົ່ວສັງຄົມ ປະຕິບັດ 2 ໜ້າທີ່ຍຸດທະສາດ ໃນຕະຫລອດ 45 ປີຜ່ານມາ. ໂດຍກຳແໜ້ນສະພາວະຄວາມເປັນຈິງ ຂອງປະເທດຊາດ ແລະ ສະພາບການສາກົນ, ພັກເຮົາ ອັນມີປະທານ ໄກສອນ ພົມວິຫານ ເປັນຜູ້ນໍາໜ້າ ໄດ້ມີຄວາມສະດຸ້ງໄວ, ມີຄວາມກ້າຫານປະດິດສ້າງ ແລະ ມີຄວາມຮັບຜິດຊອບຢ່າງເຕັມປ່ຽມ ໃນການລິ່ເລີ່ມ ແລະ ນຳພາຈັດຕັ້ງປະຕິບັດພາລະກິດປ່ຽນແປງໃໝ່ຮອບດ້ານມີຫລັກການຂອງພັກ ໃຫ້ເກີດຜົນເປັນຈິງເປັນກ້າວໆມາ, ສ້າງປະຖົມປັດໄຈກ້າວຂຶ້ນສູ່ຈຸດໝາຍສັງຄົມນິຍົມ ເທື່ອລະກ້າວໆ.
ບັນດາສະຫາຍສະມາຊິກພັກ, ພີ່ນ້ອງປວງຊົນລາວ ທີ່ຮັກແພງທັງຫລາຍ !
ຕະຫລອດຍ່ານທາງ 66 ປີ, ພັກເຮົາໄດ້ຜ່ານການຝຶກຝົນຫລໍ່ຫລອມ, ທົດສອບນາໆປະການ ໃນແປວໄຟປະຕິວັດ ອັນລະອິດລະອ້ຽວ, ຫຍຸ້ງຍາກລໍາບາກ ແລະ ເຕັມໄປດ້ວຍການເສຍສະຫລະບໍ່ຈັກວ່າເທົ່າໃດ; ພາຍໃຕ້ການນໍາພາຂອງພັກ, ປະຊາຊົນລາວບັນດາເຜົ່າ ຍາມໃດກໍໃຫ້ຄວາມເຊື່ອໝັ້ນ, ສະໜັບສະໜູນ, ຊ່ວຍເຫລືອກໍ່ສ້າງອັນຈິງໃຈ, ບໍລິສຸດຕໍ່ພັກເຮົາ ແລະ ພວມຕັ້ງໜ້າເປັນເຈົ້າເຂົ້າຮ່ວມພາລະກິດແຫ່ງການປົກປັກຮັກສາ ແລະ ກໍ່ສ້າງປິຕິພູມອັນແສນຮັກຂອງຕົນຕາມເສັ້ນທາງສືບຕໍ່ບູລະນະລະບອບປະຊາທິປະໄຕປະຊາຊົນໃຫ້ສົມບູນຍິ່ງຂຶ້ນ, ເຮັດໃຫ້ຈຸດໝາຍປະຊາຊົນຮັ່ງມີຜາສຸກ, ປະເທດຊາດມັ່ງຄັ່ງເຂັ້ມແຂງ, ສັງຄົມສາມັກຄີເປັນປຶກແຜ່ນ, ມີປະຊາທິປະໄຕ, ຍຸຕິທຳ ແລະ ສີວິໄລ ເຊິ່ງອັນນັ້ນແມ່ນພາລະກໍາປະຫວັດສາດອັນໃຫຍ່ຫລວງ, ຮອບດ້ານ, ໜັກໜ່ວງ ແລະ ທັງແມ່ນຈຸດໝາຍຍາວນານ ຂອງພັກເຮົາທີ່ຕ້ອງບັນລຸໃຫ້ປະກົດຜົນເປັນຈິງ.
ບັນດາສະຫາຍ ແລະ ເພື່ອນມິດທີ່ຮັກແພງທັງຫລາຍ !
ດ້ວຍເຫດໃດພັກເຮົາຈຶ່ງສາມາດດໍາລົງທີ່ຕັ້ງ, ບົດບາດນໍາພາໃນທົ່ວລະບົບການເມືອງ ແລະ ໃນທົ່ວສັງຄົມຢ່າງໜັກແໜ້ນມາໄກຈົນເຖິງທຸກວັນນີ້, ພວກເຮົາກໍ່ຄົງມີຄຳຕອບທີ່ຊັດເຈນແລ້ວວ່າ ພັກເຮົາ ຍາມໃດກໍຢຶດໝັ້ນຢ່າງສະເໝີຕົ້ນສະເໝີປາຍໃນທາດແທ້ປະຕິວັດ, ມູນເຊື້ອອັນສະຫງ່າງາມຂອງຕົນນັ້ນ ຄື:
- – ຢຶດໝັ້ນຢ່າງສະເໝີຕົ້ນສະເໝີປາຍ ອຸດົມການສັງຄົມນິຍົມ, ບັນດາຫລັກມູນພື້ນຖານຂອງການກໍ່ສ້າງພັກຕາມລັດທິມາກ-ເລນິນ, ແນວຄິດໄກສອນ ພົມວິຫານ ເປັນພື້ນຖານແນວຄິດ, ທິດສະດີ ຂອງພັກ; ບໍ່ຄຳພີຕາຍຕົວ ແຕ່ປະດິດສ້າງໃນການໝູນໃຊ້ທິດສະດີ ແລະ ບົດຮຽນດ້ານຕ່າງໆ ເຂົ້າກັບເງື່ອນໄຂຕົວຈິງ ແລະ ສະພາບຈຸດພິເສດຂອງປະເທດຊາດ; ມີການສະຫລຸບຖອດຖອນບົດຮຽນຈາກພຶດຕິກໍາ ແລະ ປັບປຸງບູລະນະແນວທາງການເມືອງຂອງພັກ ໃຫ້ສອດຄ່ອງກັບສະພາບການຕົວຈິງຂອງປະເທດຊາດໃນແຕ່ລະໄລຍະ;
- – ເວລາໃດກໍຢຶດໝັ້ນໃນທາດແທ້ຊົນຊັ້ນ, ຖືປະຊາຊົນເປັນກົກ, ຮັບໃຊ້ປະຊາຊົນ, ມີຄວາມຈົ່ງຮັກພັກດີ ຕໍ່ຜົນປະໂຫຍດລວມຂອງຊາດ-ຂອງປະຊາຊົນ; ເຄື່ອນໄຫວຕິດແທດກັບປະຊາຊົນ, ອີງໃສ່ມະຫາຊົນ ແລະ ຝຶກຝົນຫລໍ່ຫລອມຜ່ານຂະບວນການປະຕິວັດຂອງມະຫາຊົນ ເພື່ອກໍ່ສ້າງ ແລະ ຂະ ຫຍາຍພັກ;
- – ພັກໄດ້ຢຶດໝັ້ນ ແລະ ປະຕິບັດຫລັກການລວມສູນປະຊາທິປະໄຕ, ເວລາໃດກໍຖືສໍາຄັນການເສີມສ້າງຄວາມສາມັກຄີເປັນເອກະພາບບົນພື້ນຖານແນວທາງ, ແຜນນະໂຍບາຍ, ກົດລະບຽບຂອງພັກ;ຖືສໍາຄັນການເສີມຂະຫຍາຍປະຊາທິປະໄຕ ໄປຄຽງຄູ່ກັບການປະຕິບັດລະບຽບວິໄນຂອງພັກ ກໍຄືລະບອບດໍາເນີນຊີວິດການເມືອງ, ຕໍານິຕິຊົມກັນເປັນກົດເກນແຫ່ງການຄົງຕົວ ແລະ ຂະຫຍາຍຕົວ ຂອງພັກ;
- – ເຊີດຊູລັກສະນະນຳໜ້າຂອງພັກ ແລະ ຄວາມເປັນແບບຢ່າງຂອງສະມາຊິກພັກ ມີຄວາມເດັດຂາດ, ເຂັ້ມງວດໃນການກຳຈັດ ແລະ ແກ້ໄຂປະກົດການຫຍໍ້ທໍ້ທີ່ເຮັດໃຫ້ພັກເຊື່ອມເສຍອິດທິພົນບົດບາດ ແລະ ຂາດຄວາມເຊື່ອໝັ້ນຈາກປະຊາຊົນ, ພັກໄດ້ເປັນເຈົ້າການປັບປຸງປ່ຽນແປງຕົນເອງ,ເອົາໃຈໃສ່ບຳລຸງສ້າງຖັນແຖວສະມາຊິກພັກ ໃຫ້ມີຄວາມເປັນແບບຢ່າງນຳໜ້າ, ເປັນກໍາລັງແຮງສູ້ຮົບໃນທຸກຂົງເຂດວຽກງານ; ຕ້ານລັດທິອາດຍາສິດ, ລັດທິເອກະຊົນ, ເຈົ້າໂຄດ, ອະນາທິປະໄຕ, ລັດທິສວຍໂອກາດໃນທຸກຮູບແບບ.
- – ພັກເຮົາໄດ້ສົມທົບຢ່າງແໜ້ນແຟ້ນ ລະຫວ່າງລັດທິຮັກຊາດອັນແທ້ຈິງ ກັບລັດທິສາກົນອັນຜ່ອງໃສ; ໃນການເຄື່ອນໄຫວນໍາພາຂອງພັກເຮົາ, ເວລາໃດກໍຢຶດໝັ້ນຈິດໃຈຊາດເອກະລາດເປັນເຈົ້າຕົນເອງ, ສ້າງຄວາມເຂັ້ມແຂງດ້ວຍຕົນເອງ, ເສີມຂະຫຍາຍກໍາລັງແຮງສັງລວມພາຍໃນຊາດສົມທົບກັບການຍາດແຍ່ງເອົາການສະໜັບສະໜູນຊ່ວຍເຫລືອ ຈາກພາຍນອກຢ່າງມີຫລັກການ; ພົວພັນຮ່ວມມືກັບພັກປະເທດເພື່ອນມິດຍຸດທະສາດຢ່າງສະເໝີຕົ້ນສະເໝີປາຍ.
ໝາກຜົນແຫ່ງການນໍາພາ ຂອງພັກເຮົາໃນ 66 ປີ ແມ່ນໃຫຍ່ຫລວງ ແລະ ສົມຄວນໃຫ້ແກ່ຄວາມເອກອ້າງ ແລະ ພາກພູມໃຈ, ແຕ່ພວກເຮົາກໍຕ້ອງຮັບຮູ້ນຳກັນຢ່າງຈະແຈ້ງວ່າບົນເສັ້ນທາງແຫ່ງການກ້າວຂຶ້ນໃນຕໍ່ໜ້ານັ້ນ ແມ່ນເຕັມໄປດ້ວຍສິ່ງທ້າທາຍທົດສອບຢ່າງຂຽວຂາດ ແລະ ໃຫຍ່ຫລວງ. ສະນັ້ນເວລານີ້ຍິ່ງກວ່າເວລາໃດໝົດ, ມູນເຊື້ອ, ບົດຮຽນໃນການນໍາພາຂອງພັກເຮົາຕະຫລອດໄລຍະທີ່ຜ່ານມາຕ້ອງໄດ້ຮັບການເສີມຂະຫຍາຍຢ່າງແຂງແຮງ, ທົ່ວພັກ, ທົ່ວລັດ, ທົ່ວປວງຊົນເຮົາຕ້ອງເພີ່ມທະວີຄວາມສາມັກຄີເປັນປຶກແຜ່ນແໜ້ນໜາ, ພ້ອມທັງເສີມຂະຫຍາຍຈິດໃຈຮັກຊາດ, ຮັກລະບອບປະຊາທິປະໄຕປະຊາຊົນ, ເປັນເຈົ້າຕົນເອງ ແລະ ສ້າງຄວາມເຂັ້ມແຂງດ້ວຍຕົນເອງໃຫ້ຫລາຍຂຶ້ນເທົ່າທີ່ຈະຫລາຍໄດ້, ກ່ອນອື່ນພວກເຮົາຕ້ອງຕັ້ງໜ້າສູ້ຊົນ ເຂົ້າຮ່ວມຂະບວນການຈັດຕັ້ງປະຕິບັດມະຕິກອງປະຊຸມໃຫຍ່ຄັ້ງທີ XI ຂອງພັກ ໃຫ້ປະກົດຜົນເປັນຈິງ.
ບັນດາສະຫາຍ ທີ່ຮັກແພງ!
ຢືນຕໍ່ໜ້າສະພາບການໃໝ່, ພັກເຮົາ ມີໜ້າທີ່ນໍາພາແບກຫາບພາລະກິດປະຕິວັດ, ສ້າງການຫັນປ່ຽນທີ່ແຂງແຮງ,ເລິກເຊິ່ງ ແລະ ຮອບດ້ານທີ່ກອງປະຊຸມໃຫຍ່ຄັ້ງທີ XI ຂອງພັກວາງອອກ ເຊິ່ງເນື້ອແທ້ ແມ່ນການສືບຕໍ່ຢຶດໝັ້ນ ແລະ ຜັນຂະຫຍາຍແນວທາງປ່ຽນແປງໃໝ່ຮອບດ້ານ ມີຫລັກການຂອງພັກ ເຂົ້າສູ່ລວງເລິກບົນພື້ນຖານເງື່ອນໄຂໃຫ້ແທດເໝາະກັບສະພາວະຄວາມເປັນຈິງ ຂອງປະເທດຊາດ ແລະ ສະພາບແວດລ້ອມສາກົນ ໃນເງື່ອນໄຂໃໝ່. ປີນີ້ ຖືເປັນປີທີ 35 ແຫ່ງການນໍາພາຈັດຕັ້ງປະຕິບັດແນວທາງປ່ຽນແປງໃໝ່ຮອບດ້ານ ມີຫລັກການຂອງພັກ, ສູນກາງພັກ ຈະໄດ້ທົບທວນ, ຕີລາຄາ ໝາກຜົນດັ່ງກ່າວ ຢ່າງພາວະວິໄສ ເພື່ອສືບຕໍ່ນໍາພາ ພາລະກິດປະຕິວັດ ປະເທດເຮົາກ້າວຂຶ້ນຢ່າງໜັກແໜ້ນ ຕໍ່ໄປ.
ເພື່ອສືບຕໍ່ປະຕິບັດແນວທາງປ່ຽນແປງໃໝ່ ໂດຍສະເພາະ ແມ່ນການຜັນຂະຫຍາຍມະຕິກອງປະຊຸມໃຫຍ່ ຄັ້ງທີ XI ຂອງພັກ ໃຫ້ເຂົ້າສູ່ຂະບວນການວຽກງານຕົວຈິງນັ້ນ ແມ່ນຄວາມຮັບຜິດຊອບໂດຍກົງ ຂອງຄະນະພັກແຕ່ລະຂັ້ນ, ສະມາຊິກພັກແຕ່ລະສະຫາຍ ເພື່ອນໍາພາຊີ້ນໍາຈັດຕັ້ງປະຕິບັດ ຢູ່ແຕ່ລະຂົງເຂດ, ຂະແໜງການ ແລະ ທ້ອງຖິ່ນ-ຮາກຖານ ໃຫ້ເກີດເປັນຈິງ, ຂ້າພະເຈົ້າຮຽກຮ້ອງມາຍັງທົ່ວພັກໃຫ້ເອົາໃຈໃສ່ ດັ່ງນີ້:
- ໜຶ່ງ: ຊີ້ນໍາການຈັດຕັ້ງເຊື່ອມຊຶມ, ສ້າງຄວາມຮັບຮູ້ເຂົ້າໃຈ, ກໍາແໜ້ນ ແລະ ຜັນຂະຫຍາຍມະຕິກອງປະຊຸມໃຫຍ່ຄັ້ງທີ XI ຂອງພັກ ໃຫ້ເລິກເຊິ່ງ, ຟົດຟື້ນ, ກວ້າງຂວາງ ທົ່ວເຖິງ ແລະ ຕໍ່ເນື່ອງ, ກາຍເປັນຂະບວນການທີ່ແຂງແຮງ ຂອງໝົດທົ່ວພັກ, ທົ່ວລັດ ແລະ ທົ່ວສັງຄົມ. ຄະນະພັກແຕ່ລະຂັ້ນ ເປັນເຈົ້າການ ແລະ ມີຄວາມຮັບຜິດຊອບໂດຍກົງໃນການນຳພາຊີ້ນຳເຊື່ອມຊຶມ ແລະ ຜັນຂະ ຫຍາຍມະຕິ XI ຂອງພັກ, ໃຫ້ຖືເປັນຂະບວນການວຽກງານສໍາຄັນບຸລິມະສິດຂອງຕົນໂດຍສະເພາະການຫັນເປັນແຜນງານ, ໂຄງການ, ແຜນປະຕິບັດງານທີ່ລະອຽດຈະແຈ້ງໃນແຕ່ລະຂະແໜງການ ແລະທ້ອງຖິ່ນໃຫ້ສອດຄ່ອງກັບສະພາວະຕົວຈິງຢູ່ແຕ່ລະບ່ອນ ແລະ ເຂົ້າສູ່ຊີວິດຕົວຈິງ, ອັນສໍາຄັນ ຕ້ອງສ້າງຄວາມເປັນເອກະພາບ ທາງດ້ານທັດສະນະ ແລະ ການກະທໍາຕົວຈິງ, ທັງສ້າງຄວາມຕັດສິນໃຈ ເພື່ອແກ້ໄຂບັນຫາຢ່າງຈິງຈັງ ແລະ ເດັດຂາດ, ສ້າງໃຫ້ໄດ້ພື້ນຖານອັນໜັກແໜ້ນໃນການແກ້ໄຂບັນຫາຫຍຸ້ງຍາກທາງດ້ານເສດຖະກິດ-ການເງິນ, ອຸປະສັກອັດຕັນການພັດທະນາ ແລະ ສິ່ງຫຍໍ້ທໍ້ຕ່າງໆ ແນໃສ່ສ້າງການຫັນປ່ຽນຢ່າງແຂງແຮງ, ເລິກເຊິ່ງ ແລະ ຮອບດ້ານໃນທົ່ວສັງຄົມ;
- ສອງ: ສືບຕໍ່ປັບປຸງລະບອບນໍາພາແບບແຜນເຮັດວຽກ ຂອງຄະນະພັກ, ອົງການປົກຄອງທຸກຂັ້ນ ເຂົ້າສູ່ລະບອບແບບແຜນຢ່າງເຂັ້ມງວດ ແລະ ຖືກຕ້ອງ ຕາມພາລະບົດບາດ, ສິດ, ໜ້າທີ່ ທີ່ໄດ້ກໍານົດໄວ້ໃນກົດລະບຽບພັກ ແລະ ກົດໝາຍ ແລະ ລະບຽບການ ຂອງລັດ, ທັງມີຫລັກວິທະຍາສາດ, ແທດຕົວຈິງ, ຈໍາກັດ ແລະ ແກ້ໄຂໃຫ້ໄດ້ແບບແຜນວິທີເຮັດວຽກແບບອາດຍາສິດ, ອຸ້ມວຽກ, ເຮັດວຽກບໍ່ມີແຜນການ, ຂາດຈຸດສຸມ, ບໍ່ມີການຕິດຕາມ, ກວດກາ, ສະຫລຸບຖອດຖອນບົດຮຽນ, ການຖອດຖອນບົດຮຽນຕ້ອງດຳເນີນເປັນແຕ່ລະວຽກ, ແຕ່ລະໄລຍະເວລາທີ່ແນ່ນອນ;
- ສາມ: ຄະນະພັກ, ສະມາຊິກພັກແຕ່ລະຂັ້ນ ຕ້ອງຍົກສູງຄວາມເປັນແບບຢ່າງນໍາໜ້າ ດ້ານມານະຈິດປະຕິວັດ, ຄຸນທາດການເມືອງ, ສ້າງຕົນເອງໃຫ້ເປັນຄົນມີລະບຽບວິໄນເຂັ້ມງວດ, ບຸກບືນສູ້ຊົນຜ່ານຜ່າຄວາມຫຍຸ້ງຍາກຕ່າງໆ, ມີຄວາມຮັບຜິດຊອບໃນການແກ້ໄຂພະຍາດຕ່າງໆພາຍໃນພັກ ເປັນຕົ້ນແມ່ນ ການເຊື່ອມຖອຍທາງດ້ານແບບແຜນດຳລົງຊີວິດ, ຕິດແສດແບບແຜນຫລີ້ນກິນຟຸມເຟືອຍ, ຊ່ວງເສັງກັນໄປໃນທາງທີ່ບໍ່ຖືກ, ສໍ້ລາດບັງຫລວງ, ສວຍໃຊ້ໜ້າທີ່ຕຳແໜ່ງ ເພື່ອຫາຜົນປະໂຫຍດສ່ວນຕົວ ທີ່ບໍ່ຖືກຕ້ອງ; ຕ້ອງປັບປຸງຕົນເອງ ໃຫ້ເປັນຜູ້ປອດໃສຂາວສະອາດ, ໃຊ້ຈ່າຍຢ່າງປະຢັດ, ສັດຊື່ບໍລິສຸດ, ຮັບໃຊ້ປະຊາຊົນ ແລະ ປະເທດຊາດ; ເຄື່ອນໄຫວນຳພາ ໃຫ້ຖືກຕາມກົດລະບຽບພັກ, ກົດໝາຍ ແລະ ລະບຽບການຂອງລັດຢ່າງເຂັ້ມງວດ; ອັນໃດກີດຂວາງ, ບໍ່ສອດຄ່ອງກັບຜົນປະໂຫຍດຂອງປະຊາຊົນ ຕ້ອງໄດ້ຕ້ານ-ສະກັດກັ້ນ, ກຳຈັດປັດເປົ່າອອກຈາກການເຄື່ອນໄຫວນຳພາຂອງພັກ ແລະ ການຄຸ້ມຄອງ ຂອງລັດເຮົາ, ພະນັກງານຂອງພັກ, ສະມາຊິກພັກຕ້ອງໃຫ້ເປັນຜູ້ຮັບໃຊ້ປະຊາຊົນຢ່າງບໍລິສຸດພຸດຜ່ອງແທ້;
- ສີ່: ເຄົາລົບສິດ, ຜົນປະໂຫຍດອັນຊອບທໍາ ຂອງປະຊາຊົນ, ຄວາມມຸ່ງມາດປາຖະໜາ ຂອງປະຊາຊົນບັນດາເຜົ່າ; ພັກເຮົາບໍໍ່ມີຜົນປະໂຫຍດອັນໃດ ນອກເໜືອຈາກຜົນປະໂຫຍດຂອງປະເທດຊາດ ແລະ ຂອງປະຊາຊົນ. ດັ່ງນັ້ນ, ຄະນະພັກແຕ່ລະຂັ້ນ, ສະມາຊິກພັກທຸກສະຫາຍ ຕ້ອງເສີມຂະຫຍາຍມູນເຊື້ອຂອງພັກເຮົາ, ຢຶດໝັ້ນການເດີນຕາມແນວທາງມະຫາຊົນ, ເອົາປະຊາຊົນເປັນກົກ“ເອົາຊົນນະບົດເປັນເປົ້າໝາຍໃນການພັດທະນາເພື່ອແກ້ໄຂຄວາມທຸກຍາກຂອງປະຊາຊົນ”.
- ຫ້າ: ເດັດດ່ຽວແກ້ໄຂຈຸດອ່ອນ, ຂໍ້ຄົງຄ້າງ ພາຍໃນພັກ, ຮັບປະກັນບົດບາດການເຄື່ອນໄຫວນຳພາຕົວຈິງ ທີ່ເຂັ້ມແຂງຂອງການຈັດຕັ້ງທຸກຂັ້ນ; ສືບຕໍ່ປັບປຸງ, ກໍ່ສ້າງພັກໃຫ້ປອດໃສ, ເຂັ້ມແຂງ, ໜັກແໜ້ນ; ຮັບປະກັນລັກສະນະຊົນຊັ້ນ ຂອງກໍາມະກອນ, ຊາວຜູ້ອອກແຮງງານ, ລັກສະນະນໍາໜ້າ ແລະ ລັກສະນະຕໍ່ສູ້ ແນໃສ່ຍົກສູງຄວາມສາມາດນໍາພາຂອງຄະນະພັກ ໃຫ້ສົມຖານະເປັນແກນນໍາໃນລະບົບການເມືອງ ຢູ່ແຕ່ລະຂັ້ນ, ກ່ອນອື່ນໝົດ ແມ່ນຕ້ອງຍົກສູງຄວາມສາມາດໃນການນໍາພາຊີ້ນໍາຈັດຕັ້ງປະຕິບັດ ມະຕິກອງປະຊຸມໃຫຍ່ຄັ້ງທີ XI ຂອງພັກໃຫ້ປະກົດຜົນຕົວຈິງ;
- ຫົກ: ໃຫ້ຄະນະພັກແຕ່ລະຂັ້ນ ສືບຕໍ່ເອົາໃຈໃສ່ນໍາພາຊີ້ນໍາ ແລະ ດໍາເນີນມາດຕະການທີ່ຮັດກຸມກວ່າເກົ່າ, ເຂັ້ມງວດກວ່າເກົ່າ ໃນການສະກັດກັ້ນ, ຕ້ານ, ປ້ອງກັນ ແລະ ແກ້ໄຂບັນຫາພະຍາດໂຄວິດ-19; ພ້ອມນັ້ນ ໃນເງື່ອນໄຂໂຄວິດ-19 ຕ້ອງເພີ່ມທະວີສ້າງການຫັນປ່ຽນໃໝ່ຍິ່ງກວ່າເວລາໃດໝົດ ຕາມວິຖີດໍາລົງຊີວິດແບບໃໝ່, ນໍາພາສ້າງຄ່ານິຍົມທີ່ຖືກຕ້ອງໃນສັງຄົມລາວ, ສົ່ງເສີມຜູ້ມີຫົວຄິດປະດິດສ້າງໃໝ່, ສະດຸ້ງໄວ ແລະ ກ້າຫານໃນການສ້າງສາພັດທະນາ ເພື່ອແກ້ໄຂບັນຫາຢ່າງຖືກຕ້ອງ, ສອດ ຄ່ອງ ແລະ ກ້າວຂຶ້ນຢ່າງບໍ່ຢຸດຢັ້ງ.
ພີ່ນ້ອງຮ່ວມຊາດທີ່ຮັກແພງ ແລະ ບັນດາສະຫາຍສະມາຊິກພັກທຸກຖ້ວນໜ້າ !
ວັນທີ 22 ມີນາ2021 ພໍດີກັບວັນສ້າງຕັ້ງພັກປະຊາຊົນປະຕິວັດລາວເຮົານັ້ນ, ກອງປະຊຸມຄັ້ງປະຖົມມະເລິິກຂອງສະພາແຫ່ງຊາດຊຸດທີ IX ກໍ່ຈະໄຂຂຶ້ນພໍດີ ຊິ່ງເປັນເຫດການທີ່ສຳຄັນອີກຄັ້ງໜຶ່ງຂອງປະຫວັດສາດຂອງລັດປະຊາທິປະໄຕ ຂອງພວກເຮົາທັງເປັນເຫດການສຳຄັນໜຶ່ງ ເພື່ອຫັນເອົາມະຕິ XI ຂອງພັກເຮົາໃຫ້ເຂົ້າສູ່ການປະຕິບັດຕົວຈິງ, ຂ້າພະເຈົ້າຂໍອວຍພອນໄຊອັນປະເສີດໃຫ້ແກ່ກອງປະຊຸມຄັ້ງປະຖົມມະເລິກຂອງສະພາແຫ່ງຊາດ ຈົ່ງດຳເນີນໄປດ້ວຍຄວາມສຳເລັດ ຢ່າງສະຫງ່າງາມ, ພ້ອມກັນນັ້ນຂໍຮຽກຮ້ອງມາຍັງປະຊາຊົນລາວບັນດາເຜົ່າ ຈົ່ງອອກແຮງເສີມຂະຫຍາຍມູນເຊື້ອຮັກຊາດ, ຮັກລະບອບປະຊາທິປະໄຕປະຊາຊົນ, ປະຕິບັດສິດເປັນເຈົ້າປະເທດຊາດຢ່າງແຂງແຮງ, ເປັນເຈົ້າການຕິດຕາມ, ກວດກາການເຄື່ອນໄຫວຂອງການຈັດຕັ້ງພັກ, ຂອງສະມາຊິກພັກ, ພະນັກງານຢ່າງເປັນປົກກະຕິ; ຊ່ວຍເຫລືອປັບປຸງ, ກໍ່ສ້າງພັກເສີມຂະຫຍາຍຈຸດດີ, ແກ້ໄຂຈຸດອ່ອນແລະຂໍ້ຂາດຕົກບົກພ່ອງຕ່າງໆ ເພື່ອສ້າງການຫັນປ່ຽນທີ່ຈະແຈ້ງ, ແຂງແຮງ, ເລິກເຊິ່ງ ແລະ ຮອບດ້ານໃນທົ່ວສັງຄົມເຮົາ.
ພີ່ນ້ອງຮ່ວມຊາດ, ບັນດາສະຫາຍສະມາຊິກພັກທີ່ຮັກແພງທັງຫລາຍ!
ພວກເຮົາມີຄວາມເຊື່ອໝັ້ນຢ່າງໜັກແໜ້ນວ່າ ໜ້າປະຫວັດສາດຍຸກໃໝ່ຂອງຊາດລາວທີ່ຖືກສ້າງຂຶ້ນດ້ວຍການເສຍສະຫລະອັນໃຫຍ່ຫລວງ ແລະ ເຕັມໄປດ້ວຍວິລະກໍາອັນອົງອາດກ້າແກ່ນເຊິ່ງປະຊາ ຊົນລາວທັງຊາດ ມີຄວາມເອກອ້າງທະນົງໃຈນັ້ນ ຈະໄດ້ຮັບການສືບຕໍ່ເສີມຂະຫຍາຍ ແລະ ຍົກລະດັບຢ່າງບໍ່ຢຸດຢັ້ງ ດ້ວຍຄວາມຈົ່ງຮັກພັກດີຂອງສະມາຊິກພັກ, ພະນັກງານແລະປວງຊົນທັງຊາດ.
ທົ່ວພັກ, ທົ່ວລັດ ແລະ ທົ່ວປວງຊົນລາວ ຈົ່ງໄດ້ເສີມຂະຫຍາຍມູນເຊື້ອອັນສະຫງ່າອົງອາດ ຂອງພັກ ເຂົ້າສູ່ລວງເລິກ, ຮ່ວມແຮງຮ່ວມໃຈກັນ ຈັດຕັ້ງປະຕິບັດມະຕິກອງປະຊຸມໃຫຍ່ຄັ້ງທີ XIຂອງພັກ, ແຜນພັດທະນາເສດຖະກິດ-ສັງຄົມແຫ່ງຊາດ ຄັ້ງທີ IX ໃນປີເລີ່ມຕົ້ນນີ້ ໃຫ້ໄດ້ຕາມລະດັບຄາດໝາຍທີ່ວາງໄວ້, ປະກອບສ່ວນສໍາຄັນໃນການປົກປັກຮັກສາ ແລະ ສ້າງສາພັດທະນາປະເທດຊາດໃຫ້ມີຄວາມຮຸ່ງເຮືອງສີວິໄລຂຶ້ນໄປເລື້ອຍໆ.
ພັກປະຊາຊົນປະຕິວັດລາວທີ່ມີກຽດສະຫງ່າໝັ້ນຍືນ!


text:
ແລກປ່ຽນວັດທະນະທໍາດ້ວຍດົນຕີAmericaFest
ງານແລກປ່ຽນວັດທະນະທຳ ແລະ ງານຄອນເສີດ ສະຫະລັດອາເມລິກາ (AmericaFest)ຈາກ Oscar Williams and the band Of Life ທີ່ເປັນຕົວແທນທູດວັດທະນະທຳຂອງສະຫະລັດ ໄດ້ມີຂຶ້ນໃນວັນທີ 14 ກັນຍາຜ່ານມານີ້ ທີ່ຫໍວັດທະນະທຳແຫ່ງຊາດ ນະຄອນຫລວງວຽງຈັນ, ໂດຍການເຂົ້າຮ່ວມຂອງທ່ານ ບົວເງິນ ຊາພູວົງ ລັດຖະມົນຕີຊ່ວຍວ່າການ ກະຊວງຖະແຫລງຂ່າວ ວັດທະນາທໍາ ແລະທ່ອງທ່ຽວ,ມີທ່ານທູດອາເມລິກາ ປະຈໍາລາວ ແລະ ສີລະປິນຮັບເຊີນຈາກອາເມລິກາ-ລາວເຂົ້າຮ່ວມເປັນຈໍານວນຫລາຍ.
ເພື່ອແລກປ່ຽນວັດທະນະທໍາ ແລະ ຄວາມຮູ້, ຂໍ້ມູນຂ່າວສານ, ແບ່ງປັນກ່ຽວກັບຊີວິດ-ຄວາມຫວັງ, ຄວາມຮັັັັກແພງສາມັກຄີເຊິ່ງກັັນ ແລະ ກັນ. ເຊິ່ງດົນຕີທີ່ນໍາມາສະແດງເປັນດົນຕີທີ່ມີການຮ້ອງປະສົມປະສານສຽງທີ່ໃຫ້ກຳລັງໃຈ, ຢຽວຢາຄວາມສາມັກຄີ ແລະ ປົວແປງຈິດໃຈຂອງປະຊາຊົນຜູ້ປະສົບໄພ ພ້ອມຮຽນຮູ້ຄວາມແຕກຕ່າງຂອງວັດທະນະທຳຕ່າງໆນໍາອີກ.


text:
ສື່ມວນຊົນສາກົນ ລົງຂ່າວ ແລະ ບົດຢ່າງຫຼວງຫຼາຍກ່ຽວກັບການຢ້ຽມຢາມ ຫວຽດນາມ ຂອງການນໍາ ສປປ.ເກົາຫຼີ
ຂ່າວ ແລະ ບົດກ່ຽວກັບການເດີນທາງມາ ຫວຽດນາມ ຂອງການນໍາ ສປປ.ເກົາຫຼີ ໃນຄັ້ງນີ້ ໄດ້ລົງພິມໃນໜ້າທໍາອິດຂອງບັນດາສໍານັກຂ່າວສານສາກົນເປັນຈໍານວນຫຼວງຫຼາຍ.
ໃນເວລາປະມານ 11 ໂມງ ຂອງວັນທີ 26 ກຸມພາ, ທ່ານປະທານ ແຫ່່ງ ສປປ.ເກົາຫຼີ Kim Jong –un ໄດ້ມາຮອດໂຮງແຮມ Melia ຢູ່ນະຄອນຫຼວງຮ່າໂນ້ຍ ເພື່ອເຂົ້າຮ່ວມກອງປະຊຸມສຸດຍອດຄັ້ງທີ 2 ລະຫວ່າງ ອາເມລິກາ - ສປປ.ເກົາຫຼີ ເຊິ່ງຈະດໍາເນີນໃນລະຫວ່າງວັນທີ 27 – 28 ກຸມພາ ແລະ ການຢ້ຽມຢາມ ສັນຖະວະໄມຕີ ຫວຽດນາມ ຢ່າງເປັນທາງການ, ຕາມຄໍາເຊີນຂອງທ່ານເລຂາທິການໃຫຍ່,ປະທານປະເທດຫວຽດນາມ ຫງວຽນຝູຈ້ອງ. ຂ່າວ ແລະ ບົດກ່ຽວກັບການເດີນທາງມາ ຫວຽດນາມ ຂອງການນໍາ ສປປ.ເກົາຫຼີ ໃນຄັ້ງນີ້ ໄດ້ລົງພິມໃນໜ້າທໍາອິດຂອງບັນດາສໍານັກຂ່າວສານສາກົນເປັນຈໍານວນຫຼວງຫຼາຍ.
ປະຕູເຊົ້າສູນສື່ມວນຊົນສາກົນຮັບໃຊ້ໃຫ້ແກ່ກອງປະຊຸມສຸດຍອດຄັ້ງທີ 2 ລະຫວ່າງ ອາເມລິກາ - ສປປ.ເກົາຫຼີ
ໃນວັນທີ 26 ກຸມພາ, ສື່ມວນຊົນ ສປປ.ເກົາຫຼີ ສືບຕໍ່ໄດ້ລົງຂ່າວກ່ຽວກັບການເດີນທາງມາ ຫວຽດນາມ ຂອງ ທ່ານ Kim Jong–un ໃນຄັ້ງນີ້ ເພື່ອພົບປະກັບທ່ານປະທານາທິບໍດີ ອາເມລິກາ Donald Trump. ໜັງສືພິມ Rodong Sinmun, ອົງການກະບອກສຽງຂອງພັກ ປະຊາຊົນ ສປປ.ເກົາຫຼີ ໄດ້ລົງພິມບົດນໍາ ໂດຍໃຫ້ຮູ້ວ່າ ປະຊາຊົນ ສປປ.ເກົາຫຼີ ມີຄວາມປະຕິຊົມຊື່ນ ເມື່ອຮູ້ຂ່າວກ່ຽວກັບການໄປປະຕິບັດງານດັ່ງກ່າວ. ບົດນໍາໃນ ໜັງສືພິມ Rodong Sinmun ກໍໄດ້ເນັ້ນໜັກວ່າ ການນໍາ Kim Jong –un ມານະພະຍາຍາມເພື່ອສະແດງໃຫ້ເຫັນຄຸນຄ່າ ແລະ ທີ່ຕັ້ງບົດບາດຂອງ ປະເທດ ສປປ.ເກົາຫຼີ ໃນເວທີສາກົນ.
ສໍານັກຂ່າວສານ CNN ຂອງ ອາເມລິກາ ໄດ້ອັບເດັດການເດີນທາງຂອງການນໍາ ສປປ.ເກົາຫຼີ ຢ່າງລະອຽດ, ຄົບຖ້ວນ. ສໍານັກຂ່າວສານ BBC ຂອງອັງກິດ ກໍໄດ້ອັບເດັດຂ່າວຄາວລະອຽດພິທີຕ້ອນຮັບການນໍາ ສປປ.ເກົາຫຼີ ຢູ່ ສະຖານີລົດໄຟ ດົ່ງດັງ, ແຂວງລ້າງເຊີນຫວຽດນາມ.
ສໍານັກຂ່າວສານ Reuters ກໍໃຫ້ຮູ້ເຖິງຄວາມຮູ້ສຶກຂອງປະຊາຊົນຫວຽດນາມ ເມື່ອຕ້ອນຮັບການນໍາ ສປປ.ເກົາຫຼີ ດ້ວຍໄມຕີຈິດທີ່ພິເສດ ແລະ ລ້ວນແຕ່ສະແດງຄວາມພາກພູມໃຈ ເມື່ອໄດ້ຕ້ອນຮັບການນໍາ Kim Jong –un ແລະ ມີຄວາມຮູ້ສຶຶກວ່າ ທ່ານເປັນການນໍາທີ່ສະໜິດສະໜົມ.
ນອກຈາກນັ້ນ, ຍັງມີສື່ມວນຊົນຈາກຫຼາຍປະເທດໄດ້ລົງຂ່າວ ແລະ ຖ່າຍທອດສົດພິທີຕ້ອນຮັບການນໍາ ສປປ.ເກົາຫຼີ ຢູ່ ສະຖານີລົດໄຟ ດົ່ງດັງ.
(ແຫຼ່ງຄັດຈາກ VOV)


text:
ພຸດທະສາສະນິກະຊົນ ລາວ ແລະ ໄທເປັນຈຳນວນຫລາຍ ຮ່ວມພິທີທອດມະຫາກະຖິນຈາກເຈົ້າຊີວິດໄທ ຖວາຍຢູ່ຫໍທຳມະສະ
ພາວັດພະທາດຫລວງເໜືອ ນະຄອນຫລວງວຽງຈັນ ໃນຕອນເຊົ້າວັນທີ 27 ຕຸລານີ້.
ພາຍຫລັງກອງບຸນມະຫາກະ ຖິນເຈົ້າຊີວິດໄດ້ເຄື່ອນຂະບວນ ຈາກສະຖານເອກອັກຄະຣາຊະທູດ ໄທປະຈຳ ສປປລາວ ໄປສູ່ພະທາດ ຫລວງ ເພື່ອແຫ່ອ້ອມ 3 ຮອບ, ຈາກ ນັ້ນທ່ານ ສຸວິດ ສິມະຫາສະກຸນ ປະ ທານສະມາຄົມ ໄທ-ລາວ ເພື່ອມິດ ຕະພາບ, ສະຖານເອກອັກຄະຣາຊະ ທູດໄທປະຈຳ ສປປ ລາວ, ສະມາ ຄົມລາວ-ໄທ
ເພື່ອມິດຕະພາບ ແລະ ສະມາຄົມໄທ-ລາວ ເພື່ອມິດຕະ ພາບ ໄດ້ຖວາຍໃຫ້ແກ່ພະຍອດແກ້ວ ມະຫາສັງຄະສຸທຳມະທິບໍດີ ຣັດຕະ ນະມະຫາສັງຄະປາໂມກ ປະທານ ສູນກາງອົງການພຸດທະສາສະໜາ ສຳພັນແຫ່ງ ສປປ ລາວ. ພ້ອມນີ້ຍັງ ຖວາຍພັດຕາຫານແດ່ພະພິຂຸສົງ 75 ອົງຕື່ມອີກ.


text:
ໃນວັນທີ 14 ກໍລະກົດ 2021 ນີ້ ທີ່ສະໂມສອນສະຖາບັນການທະນາຄານແຫ່ງ ສປປ ລາວ ໄດ້ຈັດກອງປະຊຸມສະຫຼຸບຫຍໍ້ກ່ຽວກັບການເຄື່ອນໄຫວວຽກງານຂອງອົງຄະນະພັກທະນາຄານແຫ່ງ ສປປ ລາວ (ທຫລ) ໄລຍະຜ່ານມາໂດຍເປັນກຽດເຂົ້າຮ່ວມຂອງ ສະຫາຍ ສອນໄຊ ສີພັນດອນ ກຳມະການກົມການເມືອງສູນກາງພັກ ຮອງນາຍົກລັດຖະມົນຕີ ລັດຖະມົນຕີກະຊວງແຜນການ ແລະ ການລົງທຶນ ຊຶ່ງມີ ສະຫາຍ ສອນໄຊ ສິດພະໄຊ ກຳມະການສູນກາງພັກ ເລຂາຄະນະພັກ ຜູ້ວ່າການ ທຫລ ມີບັນດາສະຫາຍຄະນະປະຈຳພັກ, ຄະນະພັກ ແລະ ຜູ້ຕາງໜ້າສະມາຊິກພັກຈາກຮາກຖານ-ໜ່ວຍພັກທີ່ຂຶ້ນກັບອົງຄະນະພັກ ທຫລ ເຂົ້າຮ່ວມ. ຮອງນາຍົກ ເນັ້ນ ທະນາຄານກາງ (ທຫລ) ເອົາໃຈໃສ່ຄຸ້ມຄອງສະຖຽນລະພາບເງິນແຫ່ງຊາດ ໂດຍສະເພາະອັດຕາເງິນເຟີ້ ສະຫາຍ ສອນໄຊ ສິດພະໄຊ ໄດ້ກ່າວວ່າ: ການຈັດຕັ້ງປະຕິບັດມະຕິກອງປະຊຸມໃຫຍ່ຄັ້ງທີ X ຂອງພັກໃນໄລຍະ 5 ປີຜ່ານມາ ຊຶ່ງໄດ້ນໍາພາສ້າງພື້ນຖານ ແລະ ບັນດາປັດໄຈຕົວຈິງທີ່ສໍາຄັນໃຫ້ແກ່ການແກ້ໄຂຄວາມຫຍຸ້ງຍາກຕ່າງໆທີ່ເກີດຂຶ້ນລວມທັງສ້າງຄວາມອາດສາມາດຫຼາຍດ້ານເພື່ອເຮັດໃຫ້ເສດຖະກິດ-ສັງຄົມ ສືບຕໍ່ຂະຫຍາຍຕົວຢ່າງຕໍ່ເນື່ອງ ອັນພົ້ນເດັ່ນແມ່ນສາມາດຮັບປະກັນໃຫ້ປະເທດຊາດມີສະຖຽນລະພາບດ້ານການເມືອງຢ່າງໜັກແໜ້ນ, ແນວທາງປ້ອງກັນຊາດ-ປ້ອງກັນຄວາມສະຫງົບທົ່ວປວງຊົນຮອບດ້ານ,
ສືບຕໍ່ໄດ້ຮັບການຈັດຕັ້ງປະຕິບັດຢ່າງຕັ້ງໜ້າຕິດພັນກັບການຈັດຕັ້ງປະຕິບັດແຜນຍຸດທະສາດກໍ່ສ້າງຮາກຖານການເມືອງ, ພັດທະນາຊົນນະບົດແກ້ໄຂຄວາມທຸກຍາກຂອງປະຊາຊົນຕາມ 4 ເນື້ອໃນ 4 ຄາດໝາຍຢູ່ເຂດຈຸດສຸມຕ່າງໆໃນຂອບເຂດປະເທດ. ການພັດທະນາເສດຖະກິດ, ເຖິງຈະປະເຊີນກັບຄວາມຫຍຸ້ງຍາກອັນໜັກໜ່ວງດ້ານການເງິນ-ເງິນຕາ ແລະ ບັນຫາໜີ້ສິນທີ່ສະສົມມາຍາວນານບວກກັບຜົນກະທົບ ໜັ ກ ໜ່ ວ ງ ຈາກການລະບາດຂອງພະຍາດໂຄວິດ-19, ແຕ່ສາມາດຢັບຢັ້ງການເກີດວິກິດການ ຮ້ າ ຍ ແ ຮ ງ ດ້ານເສດຖະກິດ, ທັງສາມາດຮັກສາການເຕີບໂຕໂດຍສະເລ່ຍ 5,8%, ລາຍຮັບສະເລ່ຍຕໍ່ຫົວຄົນບັນລຸ 2.664 ໂດລາ ທຽບໃສ່ປີ 2015 ເພີ່ມຂຶ້ນ 694 ໂດລາ ແລະ ບັນຫາພົ້ນເດັ່ນຕ່າງໆໂດຍສະເພາະຂະແໜງການທະນາຄານໄດ້ປະກອບສ່ວນອັນຫຼວງຫຼາຍເຂົ້າໃນການຈັດຕັ້ງປະຕິບັດມະຕິ X ຂອງພັກກໍຄືແຜນພັດທະນາເສດຖະກິດ-ສັງຄົມແຫ່ງຊາດ 5 ປີຄັ້ງທີ VIII ໄດ້ເປັນຢ່າງດີ, ກອງປະຊຸມຍັງໄດ້ຮັບຟັງການເຜີຍແຜ່ແຜນພັດທະນາເສດຖະກິດ-ສັງຄົມແຫ່ງຊາດຄັ້ງທີ IX (2021-2025) ຕິດພັນກັບການເນັ້ນໜັກປະຕິບັດຍຸດທະສາດພັດທະນາຂະແໜງການເງິນ-ເງິນຕາ 5 ປີຕໍ່ໜ້າ ແລະ ຍັງໄດ້ພ້ອມກັນຄົ້ນຄວ້າເຊື່ອມຊຶມເອກະສານສໍາຄັນຕົ້ນຕໍຄື:
ລາຍງານການເມືອງຂອງຄະນະບໍລິຫານງານສູນກາງພັກສະໄໝທີ X ຕໍ່ກອງປະຊຸມໃຫຍ່ຜູ້ແທນທົ່ວປະເທດຄັ້ງທີ XI ຂອງພັກ, ແຜນພັດທະນາເສດຖະກິດ-ສັງຄົມແຫ່ງຊາດ 5 ປີ ຄັ້ງທີ IX (2021-2025), ມະຕິວ່າດ້ວຍການຍົກສູງຄຸນນະພາບວຽກງານການເມືອງ-ແນວຄິດໃນໄລຍະໃໝ່ ແລະ ມະຕິວ່າດ້ວຍການເພີ່ມທະວີການນໍາພາຂອງພັກຕໍ່ວຽກງານວັດທະນະທໍາໃນໄລຍະໃໝ່; ພ້ອມກັນນັ້ນ, ບັນດາຜູ້ເຂົ້າຮ່ວມຍັງໄດ້ພ້ອມກັນຍົກສູງຄວາມຮັບຜິດຊອບ ແລະ ເສີມຂະຫຍາຍຫົວຄິດປະດິດສ້າງໃນການປະກອບຄວາມຄິດຄວາມເຫັນໃນແຕ່ລະບັນຫາຢ່າງພາວະວິໄສ, ສ້າງສັນ ແລະ ກົງໄປກົງມາ ໂດຍສະເພາະບັນຫາທີ່ຕິດພັນກັບວຽກງານພັກ-ພະນັກງານ ແລະ ວຽກງານວິຊາສະເພາະຢູ່ຂະແໜງທະນາຄານ, ເຮັດໃຫ້ມີຄວາມເປັນເອກະພາບສູງໃນແຕ່ລະບັນຫາທີ່ຍົກຂຶ້ນ ແລະ ເປັນພື້ນຖານເພື່ອສືບຕໍ່ນໍາພາຈັດຕັ້ງປະຕິບັດຕົວຈິງໃນຕໍ່ໜ້າ. ສະຫາຍ ສອນໄຊ ສິດພະໄຊ ໄດ້ກ່າວວ່າ: ການຈັດຕັ້ງປະຕິບັດມະຕິກອງປະຊຸມໃຫຍ່ຄັ້ງທີ X ຂອງພັກໃນໄລຍະ 5 ປີຜ່ານມາ ຊຶ່ງໄດ້ນໍາພາສ້າງພື້ນຖານ ແລະ ບັນດາປັດໄຈຕົວຈິງທີ່ສໍາຄັນໃຫ້ແກ່ການແກ້ໄຂຄວາມຫຍຸ້ງຍາກຕ່າງໆທີ່ເກີດຂຶ້ນລວມທັງສ້າງຄວາມອາດສາມາດຫຼາຍດ້ານເພື່ອເຮັດໃຫ້ເສດຖະກິດ-ສັງຄົມ ສືບຕໍ່ຂະຫຍາຍຕົວຢ່າງຕໍ່ເນື່ອງ ອັນພົ້ນເດັ່ນແມ່ນສາມາດຮັບປະກັນໃຫ້ປະເທດຊາດມີສະຖຽນລະພາບດ້ານການເມືອງຢ່າງໜັກແໜ້ນ,
ແນວທາງປ້ອງກັນຊາດ-ປ້ອງກັນຄວາມສະຫງົບທົ່ວປວງຊົນຮອບດ້ານ, ສືບຕໍ່ໄດ້ຮັບການຈັດຕັ້ງປະຕິບັດຢ່າງຕັ້ງໜ້າຕິດພັນກັບການຈັດຕັ້ງປະຕິບັດແຜນຍຸດທະສາດກໍ່ສ້າງຮາກຖານການເມືອງ, ພັດທະນາຊົນນະບົດແກ້ໄຂຄວາມທຸກຍາກຂອງປະຊາຊົນຕາມ 4 ເນື້ອໃນ 4 ຄາດໝາຍຢູ່ເຂດຈຸດສຸມຕ່າງໆໃນຂອບເຂດປະເທດ. ການພັດທະນາເສດຖະກິດ, ເຖິງຈະປະເຊີນກັບຄວາມຫຍຸ້ງຍາກອັນໜັກໜ່ວງດ້ານການເງິນ-ເງິນຕາ ແລະ ບັນຫາໜີ້ສິນທີ່ສະສົມມາຍາວນານບວກກັບຜົນກະທົບ ໜັ ກ ໜ່ ວ ງ ຈາກການລະບາດຂອງພະຍາດໂຄວິດ-19, ແຕ່ສາມາດຢັບຢັ້ງການເກີດວິກິດການ ຮ້ າ ຍ ແ ຮ ງ ດ້ານເສດຖະກິດ, ທັງສາມາດຮັກສາການເຕີບໂຕໂດຍສະເລ່ຍ 5,8%, ລາຍຮັບສະເລ່ຍຕໍ່ຫົວຄົນບັນລຸ 2.664 ໂດລາ ທຽບໃສ່ປີ 2015 ເພີ່ມຂຶ້ນ 694 ໂດລາ ແລະ ບັນຫາພົ້ນເດັ່ນຕ່າງໆໂດຍສະເພາະຂະແໜງການທະນາຄານໄດ້ປະກອບສ່ວນອັນຫຼວງຫຼາຍເຂົ້າໃນການຈັດຕັ້ງປະຕິບັດມະຕິ X ຂອງພັກກໍຄືແຜນພັດທະນາເສດຖະກິດ-ສັງຄົມແຫ່ງຊາດ 5 ປີຄັ້ງທີ VIII ໄດ້ເປັນຢ່າງດີ. ກອງປະຊຸມຍັງໄດ້ຮັບຟັງການເຜີຍແຜ່ແຜນພັດທະນາເສດຖະກິດ-ສັງຄົມແຫ່ງຊາດຄັ້ງທີ IX (2021-2025) ຕິດພັນກັບການເນັ້ນໜັກປະຕິບັດຍຸດທະສາດພັດທະນາຂະແໜງການເງິນ-ເງິນຕາ 5 ປີຕໍ່ໜ້າ ແລະ ຍັງໄດ້ພ້ອມກັນຄົ້ນຄວ້າເຊື່ອມຊຶມເອກະສານສໍາຄັນຕົ້ນຕໍຄື:
ລາຍງານການເມືອງຂອງຄະນະບໍລິຫານງານສູນກາງພັກສະໄໝທີ X ຕໍ່ກອງປະຊຸມໃຫຍ່ຜູ້ແທນທົ່ວປະເທດຄັ້ງທີ XI ຂອງພັກ, ແຜນພັດທະນາເສດຖະກິດ-ສັງຄົມແຫ່ງຊາດ 5 ປີ ຄັ້ງທີ IX (2021-2025), ມະຕິວ່າດ້ວຍການຍົກສູງຄຸນນະພາບວຽກງານການເມືອງ-ແນວຄິດໃນໄລຍະໃໝ່ ແລະ ມະຕິວ່າດ້ວຍການເພີ່ມທະວີການນໍາພາຂອງພັກຕໍ່ວຽກງານວັດທະນະທໍາໃນໄລຍະໃໝ່; ພ້ອມກັນນັ້ນ, ບັນດາຜູ້ເຂົ້າຮ່ວມຍັງໄດ້ພ້ອມກັນຍົກສູງຄວາມຮັບຜິດຊອບ ແລະ ເສີມຂະຫຍາຍຫົວຄິດປະດິດສ້າງໃນການປະກອບຄວາມຄິດຄວາມເຫັນໃນແຕ່ລະບັນຫາຢ່າງພາວະວິໄສ, ສ້າງສັນ ແລະ ກົງໄປກົງມາ ໂດຍສະເພາະບັນຫາທີ່ຕິດພັນກັບວຽກງານພັກ-ພະນັກງານ ແລະ ວຽກງານວິຊາສະເພາະຢູ່ຂະແໜງທະນາຄານ, ເຮັດໃຫ້ມີຄວາມເປັນເອກະພາບສູງໃນແຕ່ລະບັນຫາທີ່ຍົກຂຶ້ນ ແລະ ເປັນພື້ນຖານເພື່ອສືບຕໍ່ນໍາພາຈັດຕັ້ງປະຕິບັດຕົວຈິງໃນຕໍ່ໜ້າ. ໃນໂອກາດດັ່ງກ່າວ, ສະຫາຍ ສອນໄຊ ສີພັນດອນ ໄດ້ໃຫ້ກຽດໂອ້ລົມຍ້ອງຍໍຊົມເຊີຍຕໍ່ວຽກງານຂອງ ຫທລ ທີ່ປະຕິບັດໄດ້ໃນໄລຍະຜ່ານມາ ແລະ ເພື່ອເປັນບ່ອນອີງໃຫ້ແກ່ຄະນະພັກ ຫທລ ແລະ ພະນັກງານຫຼັກແຫຼ່ງໃນການຈັດຕັ້ງຜັນຂະຫຍາຍມະຕິຂອງກອງປະຊຸມໃຫຍ່ ຄັ້ງທີ XI ຂອງພັກຕ້ອງເອົາໃຈໃສ່ບັນຫາດັ່ງນີ້:
ສືບຕໍ່ເອົາໃຈໃສ່ຈັດຕັ້ງເຜີຍແຜ່ ແລະ ຜັນຂະຫຍາຍມະຕິກອງປະຊຸມໃຫຍ່ຄັ້ງທີ XI ຂອງພັກ, ມະຕິກອງປະຊຸມໃຫຍ່ ຄັ້ງທີ IX ຂອງອົງຄະນະພັກ ຫທລ ໃຫ້ເປັນແຜນການ ແລະ ໂຄງການລະອຽດ ເພື່ອເປັນທິດທາງໃຫ້ແກ່ການຈັດຕັ້ງປະຕິບັດວຽກງານ ຕົວຈິງໃຫ້ສຳເລັດຜົນ ໂດຍສະເພາະແມ່ນການປະຕິບັດບົດບາດຄຸ້ມຄອງມະຫາພາກກໍຄືການຮັກສາສະຖຽນລະພາບເງິນຕາແຫ່ງຊາດ ຍັງຮັກສາຢູ່ຂອດການກຳນົດຂອງສະພາຮັບຮອງ ແລະ ບັນຫາອັດຕາເງິນເຟີ້ ບໍ່ໃຫ້ເກີນການເຕີບໂຕຂອງເສດຖະກິດ, ເຖິງຢ່າງໃດກໍຕາມຜ່ານມາ ຫທລ ໄດ້ຄົ້ນຄວ້າໃນການສ້າງ ແລະ ປັບປຸງກົດໝາຍນິຕິກຳພາຍໃຕ້ກົດໝາຍທີ່ເປັນເຄື່ອງມືໃນການຄຸ້ມຄອງ ແລະ ເອື້ອອຳນວຍຄວາມສະດວກໃນການຈັດຕັ້ງປະຕິບັດນະໂຍບາຍທາງດ້ານເງິນຕາ, ທາງດ້ານສິນເຊື້ອ ຫຼື ລະບົບການຊຳລະສະສາງກໍຄືການຍົກລະດັບຂອງ ຫທລ ໃຫ້ມີຄວາມຄ່ອງຕົວ, ວ່ອງໄວມີປະສິດທິຜົນ ແລະ ສະດວກ ແລະຮຽກຮ້ອງໃຫ້ພະນັກງານ-ລັດຖະກອນທົ່ວຂະແໜງການ ຫທລ ມີຄວາມບຸກບືນພະຍາຍາມ ສ້າງກໍາລັງແຮງຂອງຕົນ ໂດຍມີການວາງແຜນພັດທະນາບຸກຄະລາກອນຂອງຕົນ ໃນໄລຍະສັ້ນ ແລະ ໄລຍະຍາວໃຫ້ມີຄວາມຮູ້ຄວາມສາມາດ ແນໃສ່ປະຕິບັດວຽກງານ ຫທລ ເພື່ອຮັບໃຊ້ການຂະຫຍາຍຕົວຂອງເສດຖະກິດ- ສັງຄົມ ຢ່າງມີປະສິດທິຜົນ.


text:
ດ້ວຍການຊ່ວຍເຫຼືອຂອງສະພາ Haikou ສຳ ລັບການສົ່ງເສີມການຄ້າສາກົນ, ບໍລິສັດ Hainan Huayan Collagen Technology ຈຳ ກັດໄດ້ເຊັນສັນຍາຂອບກັບສະຖາບັນ Denmark Bio-X ແລະ Lyngby Science ໃນຕອນບ່າຍວັນທີ 20 ພະຈິກ, ເພື່ອສ້າງຕັ້ງການພົວພັນຄູ່ຮ່ວມມືຍຸດທະສາດ.
ມີຄວາມເຂົ້າໃຈວ່າການລົງນາມໃນຂໍ້ຕົກລົງລະຫວ່າງສອງຝ່າຍສະແດງໃຫ້ເຫັນວ່າ Hainan Huayan ຈະແນະ ນຳ ຢ່າງຈິງຈັງກ່ຽວກັບເຕັກໂນໂລຢີຊີວະພາບທີ່ກ້າວ ໜ້າ ຂອງໂລກຜ່ານການກໍ່ສ້າງທ່າເຮືອການຄ້າເສລີ, ແລະມັນຍັງ ໝາຍ ເຖິງການພັດທະນາຢ່າງເປັນທາງການຂອງ Hainan ໃນຂົງເຂດການແພດ collagen peptides.
ບໍລິສັດ Hainan Huayan Collagen Technology ຈຳ ກັດເປັນບໍລິສັດເຕັກໂນໂລຢີລະດັບສູງແຫ່ງຊາດເຊື່ອມໂຍງການພັດທະນາຜະລິດຕະພັນ, ການຜະລິດແລະການຂາຍ. ມັນຍັງແມ່ນວິສາຫະກິດແຫ່ງ ທຳ ອິດໃນປະເທດຈີນທີ່ເຂົ້າຮ່ວມການຄົ້ນຄວ້າແລະພັດທະນາແລະຜະລິດປາຊີຟິກ Collagen peptides ປາທີ່ມີນ້ ຳ ສ້າງ. ຫລາຍກວ່າ 80% ຂອງຜະລິດຕະພັນຂອງມັນຖືກສົ່ງອອກໄປສູ່ຕະຫຼາດອາຊີຕາເວັນອອກສ່ຽງໃຕ້ແລະຕະຫຼາດອາເມລິກາ. ສະຖາບັນ Bio-X ຂອງເດັນມາກແມ່ນບໍລິສັດເຕັກໂນໂລຢີການບໍລິການດ້ານເຕັກໂນໂລຢີດ້ານຊີວະວິທະຍາທີ່ມີ ສຳ ນັກງານໃຫຍ່ຕັ້ງຢູ່ປະເທດດານມາກ, ໂດຍມີຊັບພະຍາກອນວິທະຍາສາດທີ່ມີຊື່ສຽງໃນໂລກແລະມີການຄົ້ນຄ້ວາເຕັກໂນໂລຢີແລະການພັດທະນາເຕັກໂນໂລຢີ collagen polypeptide.
ໃນຂະນະດຽວກັນທ່ານ Guo Hongxing ຜູ້ຈັດການທົ່ວໄປຂອງບໍລິສັດ Hainan Huayan Collagen Technology ຈຳ ກັດກ່າວວ່າການເຊັນສັນຍາຄັ້ງນີ້ຈະເປັນການສະ ໜັບ ສະ ໜູນ ດ້ານເຕັກນິກທີ່ເຂັ້ມແຂງໃຫ້ແກ່ບໍລິສັດເພື່ອຍົກສູງຄຸນນະພາບແລະປະສິດທິພາບ. ພວກເຮົາຈະ ນຳ ໃຊ້ປະໂຫຍດດ້ານນະໂຍບາຍຂອງທ່າເຮືອການຄ້າເສລີ Hainan ເພື່ອ ດຳ ເນີນການຈັດຊື້ວັດຖຸດິບທົ່ວໂລກແລະວາງແຜນຕະຫຼາດຜູ້ບໍລິໂພກທົ່ວໂລກໃຫ້ກວ້າງຂວາງກວ່າເກົ່າ, ແລະພະຍາຍາມສ້າງເຂດເນີນສູງທາງດ້ານເຕັກໂນໂລຢີໃນຂົງເຂດຊີວະພາບທາງທະເລໃນທ່າເຮືອການຄ້າເສລີ .
ເວລາໄປສະນີ: ວັນທີ 28 -20-2020


text:
ວັນທີ 19 ພະຈິກນີ້ ຢູ່ທີ່ສະໂມສອນແຂວງອຸດົມໄຊ 6ແຂວງພາກເຫນືອ ປະຊຸມທາບທາມເນື້ອໃນ ກອງປະຊຸມໃຫຍ່ ຄັ້ງທີ XI ຂອງພັກ ໂດຍການເປັນປະທານຂອງ ສະຫາຍ ປອ ບຸນທອງ ຈິດມະນີ ກຳມະການກົມການເມືອງສູນກາງພັກ, ຄະນະເລຂາທິການສູນກາງພັກ, ຮອງນາຍົກລັດຖະມົນຕີ, ປະທານຄະນະກວດກາສູນກາງພັກ, ປະທານອົງການກວດກາລັດຖະບານ ແລະ ຫົວຫນ້າອົງການ ຕ້ານການ ສໍ້ລາດບັງຫລວງຂັ້ນສູນກາງ. ມີບັນດາສະຫາຍກຳມະການສູນກາງພັກ, ເລຂາ, ຮອງເລຂາພັກແຂວງ, ຄະນະພັກ ແລະ ພະນັກງານຫຼັກແຫຼ່ງ 6ແຂວງ ພາກເໜືອຄື: ແຂວງ ຜົ້ງສາລີ, ບໍ່ແກ້ວ, ຫລວງນ້ຳທາ, ໄຊຍະບູລີ, ຫລວງພະບາງ ແລະ ແຂວງອຸດົມໄຊ ເຂົ້າຮ່ວມ.
ສະຫາຍ ປອ ບຸນທອງ ຈິດມະນີ ກຳມະການກົມການເມືອງສູນກາງພັກ, ຄະນະເລຂາທິການ ສູນກາງພັກ, ຮອງນາຍົກລັດຖະມົນຕີ, ປະທານຄະນະກວດກາສູນກາງພັກ ກ່າວໃນກອງປະຊຸມວ່າ: ຈຸດປະສົງ ໃນການທາບທາມເນື້ອໃນກອງປະຊຸມໃຫຍ່ ຄັ້ງທີ XI ຂອງພັກ ຄັ້ງນີ້ ດ້ານຫນຶ່ງແມ່ນເຜີຍແຜ່, ເຊື່ອມຊຶມ ແລະ ສ້າງຄວາມເປັນເອກະພາບກັບທາງດ້ານທັດສະນະ, ທິດນໍາ, ແຜນນະໂຍບາຍໃຫຍ່ ທີ່ຈະກໍານົດອອກ ໃນແນວທາງການເມືອງ ແລະ ແນວທາງການຈັດຕັ້ງຂອງພັກເຮົາໃນຊຸມປີຕໍ່ໜ້າ ເຊິ່ງຈິດໃຈກວມລວມ ແມ່ນສ້າງການຫັນປ່ຽນທີ່ແຂງແຮງ, ເລິກເຊິ່ງ ແລະ ຮອບດ້ານ ເພື່ອນໍາພາຊີ້ນໍາແກ້ໄຂບັນຫາຕ່າງໆ ໃຫ້ມີ ປະສິດທິພາບ ແລະ ປະສິດທິຜົນ. ສ່ວນອີກດ້ານໜຶ່ງ ແມ່ນເພື່ອຮັບຟັງຄໍາຄິດຄໍາເຫັນຂອງບັນດາ, ພະນັກງານ ຫຼັກແຫຼ່ງຂອງກະຊວງແລະອົງການ ໄປຄຽງຄູ່ກັບບັນດາຄະນະພັກ ທ້ອງຖິ່ນເພື່ອເປັນພື້ນຖານສໍາຄັນໃຫ້ແກ່ ການສືບຕໍ່ປັບປຸງຮ່າງເອກະສານຂອງກອງປະຊຸມໃຫ້ມີເນື້ອໃນ ເລິກເຊິ່ງ, ຄົບຖ້ວນ, ແທດເຫມາະກັບຕົວຈິງ ແລະ ມີຄວາມອາດສາມາດຈັດຕັ້ງປະຕິບັດໃຫ້ເປັນຈິງ.
ກອງປະຊຸມ ຜູ້ແທນເຂົ້າຮ່ວມໄດ້ຮັບຟັງຮ່າງລາຍງານການເມືອງ, ແຜນພັດທະນາເສດຖະກິດ- ສັງຄົມ, ກົດລະບຽບພັກແລະອື່ນໆ. ຈາກນັ້ນ ຈະໄດ້ພ້ອມກັນຄົ້ນຄ້ວາ, ປະກອບຄຳຄິດຄຳເຫັນຕໍ່ເນື້ອໃນ ຮ່າງເອກະສານດັ່ງກ່າວ ກໍ່ຄືບັນດາບັນຫາທີ່ຕັ້ງຂຶ້ນ ແນໃສ່ປະກອບສ່ວນສໍາຄັນເຮັດໃຫ້ກອງປະຊຸມ ໃຫຍ່ຄັ້ງທີ XI ຂອງພັກທີ່ຈະດໍາເນີນໃນຕໍ່ໜ້າ ໃຫ້ກາຍເປັນກອງປະຊຸມແຫ່ງການສັງລວມໝາກຜົນ ດ້ານທິດສະດີ ແລະ ພຶດຕິກໍາຂອງພັກເຮົາແລະໄດ້ຮັບຜົນສໍາເລັດຢ່າງຈົບງາມ ກອງປະຊຸມຈະດຳເນີນເປັນເວລາ 2ວັນ ຈິ່ງສຳເລັດ.
ຂ່າວ:ໄມພອນ, ກວດແກ້ໂດຍ: ອ່ຽງຄຳ ວິລະສັກ


text:
ທຸລະກິດ: ຮ້ານກາເຟຊື່ດັງຂອງໂລກ Starbucks Coffee ຈະມາເປີດສາຂາ ຢູ່ ສປປ ລາວ. ສໍານັກຂ່າວ Fox Business ລາຍງານ ໃນວັນທີ 2 ພະຈິກ 2020 ນີ້ວ່າ Starbucks ມີແຜນຈະເປີດສາຂາ ຢູ່ ສປປ ລາວ ໃນໄລຍະ ລະດູຮ້ອນ ປີ 2021 ນີ້, ໂດຍເປັນການຮ່ວມມືກັບ ບໍລິສັດ Coffee Concept (Laos) ຊຶ່ງເປັນບໍລິສັດ ຫຸ້ນສ່ວນກັບ ບໍລິສັດ Hongkong-Based Maxim’s Catering Ltd,
ໂດຍການເປີດຮ້ານກາເຟນີ້ ຕອບສະຫນອງໄດ້ ຕາມຄວາມຕ້ອງການ ການດື່ມກາເຟ ທີ່ມີຄຸນນະພາບ ຂອງຄົນລາວ ແລະ ນັກທ່ອງທ່ຽວ ທີ່ເດີນທາງມາ ສປປ ລາວ ຫຼາຍຂຶ້ນ ໃນຊຸມປີຜ່ານມາ, ທັງຍັງຈະເປັນການສ້າງ ວຽກເຮັດງານທໍາ ໃຫ້ຄົນລາວ ຕື່ມອີກ.
Starbucks. ມີແຜນຈະເປີດສາຂາຕື່ມ 10,000 ສາຂາ ໃນບັນດາປະເທດ Asians ລວມ ສປປ ລາວ.
ທ່ານເຄີຍຊີມກາເຟ ສະຕາບັກມາກ່ອນບໍ່?


text:
ຈຸດປະສົງຂອງພວກເຮົາແມ່ນ "ໄດ້ຮັບຄວາມໄວ້ວາງໃຈແລະການສະ ໜັບ ສະ ໜູນ ຈາກທ່ານດ້ວຍການບໍລິການແລະຜະລິດຕະພັນທີ່ມີຄຸນນະພາບຢ່າງຈິງໃຈຂອງພວກເຮົາ; ໃຫ້ຜົນປະໂຫຍດເຊິ່ງກັນແລະກັນແລະບັນລຸສະຖານະການທີ່ຊະນະ." ບໍລິສັດຂອງພວກເຮົາມີຄວາມເຕັມໃຈທີ່ຈະຮ່ວມມືຢ່າງຈິງໃຈກັບທຸກໆຊີວິດໃນບ້ານແລະຕ່າງປະເທດເພື່ອສ້າງອະນາຄົດທີ່ສົດໃສ!
ຍິນດີຕ້ອນຮັບເທັກໂນໂລຢີ
ບໍລິສັດຂອງພວກເຮົາໄດ້ສ້າງຕັ້ງຂື້ນໃນປີ 2005 ແລະ ສຳ ນັກງານໃຫຍ່ຕັ້ງຢູ່ shijiazhuang ເຊິ່ງເປັນທິວທັດທີ່ສວຍງາມຂອງຈີນ. ທຸລະກິດຕົ້ນຕໍລວມມີການຜະລິດແລະການຂາຍສານເຄມີຂຸດຄົ້ນບໍ່ແຮ່ແລະການບໍລິໂພກຜະລິດຕະພັນຈາກຜະລິດຕະພັນ, ພ້ອມທັງການສົ່ງອອກເທັກໂນໂລຢີ chlorine dioxide. ບໍລິສັດຂອງພວກເຮົາ, ມຸ່ງໄປສູ່ການ ດຳ ເນີນງານຢ່າງສະ ໝໍ່າ ສະ ເໝີ ແລະການພັດທະນາແບບຍືນຍົງ, ສະເຫມີຢືນຢັນແນວທາງຄວາມເຊື່ອເພື່ອສ້າງຍີ່ຫໍ້ຂອງບໍລິສັດທີ່ດີແລະຊະນະຕະຫຼາດແລະລູກຄ້າດ້ວຍຄຸນນະພາບຜະລິດຕະພັນທີ່ດີແລະບໍລິການທີ່ບໍ່ຖືກຕ້ອງ. ບໍລິສັດຂອງພວກເຮົາໄດ້ຮັບລາງວັນຫຼາຍຢ່າງເຊັ່ນ "ວິສາຫະກິດທີ່ ໜ້າ ເຊື່ອຖື shijiazhuang" Grade "ຊັ້ນ A ສຳ ລັບການຜະລິດແລະວິສາຫະກິດທີ່ ໜ້າ ເຊື່ອຖື" ແລະ "ວິສາຫະກິດຕົວແບບແຫ່ງການກໍ່ສ້າງວັດທະນະ ທຳ ຄວາມປອດໄພ" ປະຈຸບັນບໍລິສັດຂອງພວກເຮົາໄດ້ເຕີບໃຫຍ່ເປັນບໍລິສັດຊັ້ນ ນຳ ໃນອຸດສາຫະ ກຳ ແລະໄດ້ຮັບການຍ້ອງຍໍຢ່າງກວ້າງຂວາງ ແລະການຮັບຮູ້.
ການຜະລິດຂອງພວກເຮົາ
ບໍລິສັດຂອງພວກເຮົາມີຫຼາຍສາຂາແລະຖານການຜະລິດໃນຂອບເຂດທົ່ວປະເທດ, ມີເຕັກນິກການຜະລິດສານເຄມີປອດສານພິດແລະທີມງານຊັ້ນສູງ ສຳ ລັບການຜະລິດ. ບໍລິສັດຂອງພວກເຮົາຍັງໄດ້ປະກອບອາຊີບອຸດສາຫະ ກຳ ເຄມີມາເປັນເວລາຫຼາຍປີ, ແລະປະລິມານການສົ່ງອອກແມ່ນຢູ່ໃນແຖວ ໜ້າ. ຂອງອຸດສາຫະກໍາ. ດຽວນີ້ບໍລິສັດໄດ້ປະສົບຜົນ ສຳ ເລັດໃນການ ດຳ ເນີນທຸລະກິດທີ່ດີແລະໄດ້ຮັບຊື່ສຽງໃນອຸດສະຫະ ກຳ ສູງ.
ຕະຫຼາດຂອງພວກເຮົາ
ໃນລະຫວ່າງການຂະຫຍາຍທຸລະກິດ, ບໍລິສັດຂອງພວກເຮົາຮັກສາການແລກປ່ຽນແລະການຮ່ວມມືກັບຜູ້ຜະລິດຢ່າງຫຼວງຫຼາຍຢູ່ພາຍໃນແລະຕ່າງປະເທດ, ແລະໄດ້ພັດທະນາສາຍພົວພັນທີ່ດີກັບບັນດາບໍລິສັດທີ່ຈົດທະບຽນແລະວິສາຫະກິດຫຼາຍປະເທດໃນອາຊີຕາເວັນອອກສ່ຽງໃຕ້, ເອີຣົບ, ອົດສະຕາລີ, ຕາເວັນອອກກາງແລະປະເທດແລະເຂດແຄວ້ນຕ່າງປະເທດ. .
ສ້າງຕັ້ງຂຶ້ນໃນໄລຍະປີທີ່ຜ່ານມາ, ບໍລິສັດຂອງພວກເຮົາໄດ້ຮັບລູກຄ້າທີ່ ໝັ້ນ ຄົງຢູ່ພາຍໃນແລະຕ່າງປະເທດຫຼາຍ, ແລະໄດ້ຮັບ ຄຳ ຕິຊົມຢ່າງເປັນທາງການຈາກຜູ້ຊົມໃຊ້ທັງ ໝົດ ສຳ ລັບເຕັກນິກການຜະລິດທີ່ກ້າວ ໜ້າ, ຄຸນນະພາບຜະລິດຕະພັນສູງແລະການບໍລິການ aftersales ທີ່ດີເລີດ. ດ້ວຍການຍົກສູງຊື່ສຽງ, ພ້ອມດ້ວຍການປັບປຸງເຕັກນິກການຜະລິດແລະການຄຸ້ມຄອງຢ່າງຕໍ່ເນື່ອງ, ປະລິມານການຂາຍຂອງບໍລິສັດຂອງພວກເຮົາເພີ່ມຂື້ນເລື້ອຍໆ


text:
ທ່ານນາງຮອງປະທານປະເທດ ດັ້ງທິງອັກທິ້ງ ໄປຢ້ຽມຢາມ, ອວຍພອນບັນດາຜູ້ມີຍົດຖາບັນດາສັກ, ຊາວຄຼິດ
ຕອນບ່າຍວັນທີ 17 ທັນວາ, ທ່ານນາງຮອງປະທານປະເທດ ຫວຽດນາມ ດັ້ງທິງອັກທິ້ງ ໄດ້ລົງຢ້ຽມຢາມ ແລະ ອວຍພອນບັນດາຜູ້ມີຍົດຖາບັນດາສັກ, ຊາວຄຼິດຢູ່ສຳນັກສັງຄະລາດຊາວຄຼິດ ແທັງຮ໊ວາ ເນື່ອງໃນໂອກາດວັນບຸນຄິຼດສະມາດ 2019.
ທ່ານນາງຮອງປະທານປະເທດ ດັ້ງທິງອັກທິ້ງ ໄປຢ້ຽມຢາມ, ອວຍພອນບັນດາຜູ້ມີຍົດຖາບັນດາສັກ, ຊາວຄຼິດ (ພາບ: TTXVN)
ນະທີ່ນີ້, ທ່ານນາງໄດ້ອວຍພອນຫົວໜ້າສຳນັກສັງຄະລາດຊາວຄຼິດ ແທັງຮ໊ວາ ຫງວຽນດຶກເກື່ອງ, ບັນດາຜູ້ມີຍົດຖາບັນດາສັກ ແລະ ຊາວຄຼິດມີວັນບຸນຄຼິດສະມາດທີ່ສະຫງົບສຸກ, ໄດ້ຮັບຜົນສຳເລັດຫລາຍຢ່າງຕື່ມອີກ, ທ່ານນາງຮອງປະທານປະເທດ ດັ້ງທິງອັກທິ້ງ ເນັ້ນໜັກວ່າ: ໃນໄລຍະຜ່ານມາ, ບັນດາການເຄື່ອນໄຫວສາສະໜາຢູ່ ຫວຽດນາມ, ສິດເສລີໃນການເຊື່ອຖືເຫລື້ອມໃສໄດ້ໃຫ້ຄວາມເຄົາລົບນັບຖືຈາກການນຳພັກ, ລັດ. ໂບດຫລາຍແຫ່ງໄດ້ຮັບການສ້ອມແປງບູລະນະ, ກໍ່ສ້າງໃໝ່ຢ່າງກ້ວາງຂວາງງາມຕາ. ບັນດາການເຄື່ອນໄຫວສາສະໜານັບມື້ນັບອຸດົມສົມບູນຫລາຍຮູບແບບ. ບັນດາສາສະໜາທັງໝົດລ້ວນແຕ່ມີຄວາມປອງດອງກໍ່ສ້າງບ້ານເກີດເມືອງນອນ, ປະເທດຊາດໃຫ້ຮັ່ງມີເຂັ້ມແຮງ.
(ແຫຼ່ງຄັດຈາກ VOV)


text:
ນາຍົກລັດຖະມົນຕີ ທອງລຸນ ສີສຸລິດ ສໍາເລັດການເຂົ້າຮ່ວມກອງປະຊຸມສາກົນ ກ່ຽວກັບອະນາຄົດຂອງອາຊີຄັ້ງທີ 24
ທ່ານ ທອງລຸນ ສີສຸລິດ ນາຍົກລັດຖະມົນຕີແຫ່ງ ສປປ ລາວ ແລະ ຄະນະ ໄດ້ສໍາເລັດການເຂົ້າຮ່ວມກອງປະຊຸມສາກົນກ່ຽວກັບອະນາຄົດຂອງອາຊີຄັ້ງທີ 24 ພາຍໃຕ້ຫົວຂໍ້: ສືບຕໍ່ເປີດກວ້າງອາຊີ-ຈະເຮັດແນວໃດ ເພື່ອໃຫ້ກ້າວໄປສູ່ ຄວາມວັດທະນາຖາວອນ ແລະ ມີສະຖຽນລະພາບ (Keeping Asia Open How to achieve Prosperity and Stability), ເຊິ່ງຈັດໂດຍສໍານັກງານໜັງສືພິມເສດຖະກິດຍີ່ປຸ່ນ ຫລື ນິກເກ (NIKKEI) ໃນວັນທີ 11-12 ມິຖຸນານີ້ ທີ່ໂຕກຽວ, ປະເທດຍີ່ປຸ່ນ.
ໃນໂອກາດນີ້, ທ່ານນາຍົກລັດຖະມົນຕີ ໄດ້ໃຫ້ກຽດກ່າວປາໄສທີ່ປິ່ນອ້ອມຫົວຂໍ້ຂອງກອງປະຊຸມ, ຊຶ່ງໄດ້ສະແດງທັດສະນະກ່ຽວກັບການເປີດກວ້າງການຮ່ວມມືຂອງອາຊີໃນໄລຍະຜ່ານມາ ແລະ ບັນດາຂໍ້ລິເລີ່ມໃໝ່ທີ່ໄດ້ເກີດຂຶ້ນໃນປັດຈຸບັນຢູ່ອາຊີ ແລະ ໃນໂລກ, ລວມທັງໄດ້ຊຸກຍູ້ໃຫ້ອາຊີສືບຕໍ່ເປີດກວ້າງການຮ່ວມມືໃຫ້ຫລາຍຂຶ້ນກວ່າເກົ່າ ແລະ ຊຸກຍູ້ພາກພື້ນອື່ນໃຫ້ຄວນເປີດກວ້າງການຮ່ວມມືກັບອາຊີເຊັ່ນກັນໃນປັດຈຸບັນ ກໍຄືອະນາຄົດ, ເພື່ອປົກປັກຮັກສາສັນຕິພາບ, ສະຖຽນລະພາບ ແລະ ກ້າວໄປສູ່ຄວາມວັດທະນາຖາວອນຂອງອາຊີ ກໍຄືຂອງພາກພື້ນ ແລະ ໂລກ. ພ້ອມນີ້, ທ່ານນາຍົກລັດຖະມົນຕີ ໄດ້ໃຫ້ກຽດຕອບຄໍາຖາມຢູ່ໃນກອງປະຊຸມກ່ຽວກັບການພັດທະນາພື້ນຖານໂຄງລ່າງການເຊື່ອມຈອດຢູ່ ສປປ ລາວ ເພື່ອຫັນປະເທດທີ່ບໍ່ມີຊາຍແດນຕິດກັບທະເລເປັນປະເທດເຊື່ອມຈອດກັບພາກພື້ນ ແລະ ຄວາມຄາດຫວັງຂອງ ສປປ ລາວ ໃນການຫລຸດພົ້ນອອກຈາກຄວາມດ້ອຍພັດທະນາ. ນອກນີ້, ທ່ານນາຍົກລັດຖະມົນຕີ ໄດ້ໃຫ້ສໍາພາດກ່ຽວກັບການພັດທະນາເສດຖະກິດ-ສັງຄົມຂອງ ສປປ ລາວ ໃນປັດຈຸບັນ ເປັນຕົ້ນແມ່ນນະໂຍບາຍດຶງດູດການລົງທຶນທັງພາຍໃນ ແລະ ຕ່າງປະເທດ, ການພັດທະນາອຸດສາຫະກໍາທີ່ມີທ່າແຮງ ເຊັ່ນ: ອຸດສາຫະກໍາປຸງແຕ່ງກະສິກໍາ, ອຸດສາຫະກໍາພະລັງງານໄຟຟ້າທີ່ສະອາດຍືນຍົງ, ອຸດສາຫະກໍາການທ່ອງທ່ຽວ ແລະ ການພັດທະນາພື້ນຖານໂຄງລ່າງຄົມມະນາຄົມຂົນສົ່ງ ລວມທັງການຮ່ວມມື ແລະ ການສະໜັບສະໜູນຈາກຍີ່ປຸ່ນ.
ໃນໂອກາດນີ້, ທ່ານ ທອງລຸນ ສີສຸລິດ ໄດ້ໄປຢ້ຽມຢາມເຮັດວຽກກັບທ່ານ ຊິນໂຊະ ອາເບະ ນາຍົກລັດຖະມົນຕີຂອງຍີ່ປຸ່ນ ເພື່ອສືບຕໍ່ຮັດແໜ້ນຄູ່ຮ່ວມຍຸດທະສາດລະຫວ່າງສອງປະເທດລາວ-ຍີ່ປຸ່ນ ທັງລວງເລິກ ແລະ ລວງກວ້າງ ໃຫ້ນັບມື້ແໜ້ນແຟ້ນຍິ່ງໆຂຶ້ນ. ພ້ອມນີ້, ໄດ້ເຂົ້າຮ່ວມເປັນສັກຂີພະຍານໃນການລົງນາມເອກະສານແລກປ່ຽນໃຫ້ທຶນການສຶກສາ JDS ມູນຄ່າ 310 ລ້ານເຢັນ ລະຫວ່າງທ່ານເອກອັກຄະລັດຖະທູດແຫ່ງ ສປປ ລາວ ປະຈໍາຍີ່ປຸ່ນ ແລະ ທ່ານເອກອັກຄະຣາຊະທູດຍີ່ປຸ່ນປະຈໍາລາວ.
ນອກນີ້, ທ່ານນາຍົກລັດຖະມົນຕີ, ໄດ້ຮັບການເຂົ້າຢ້ຽມຂໍ່ານັບຂອງທ່ານ ເຈື່ອງ ຮວາ ບິງ ຮອງນາຍົກລັດຖະມົນຕີ, ຜູ້ປະຈໍາການລັດຖະບານ ສສ ຫວຽດນາມ, ບັນດາອົງການ, ສະມາຄົມ ແລະ ບໍລິສັດຂອງຍີ່ປຸ່ນຈໍານວນໜຶ່ງ.


text:
Golf
ເຂດຊົນນະບົດທີ່ສວຍງາມຢູ່ໃນບໍລິສັດ Kildare ແມ່ນເປັນບ່ອນຕັ້ງທີ່ສົມບູນແບບ ສຳ ລັບສະ ໜາມ ກອຟທີ່ມີຄຸນະພາບສູງ, ສະນັ້ນມັນບໍ່ແປກໃຈເລີຍທີ່ມີຫຼາຍບ່ອນໃຫ້ເລືອກ.
ດ້ວຍສະ ໜາມ ກອຟທີ່ອອກແບບໂດຍນັກຕີກ some ອຟ ຈຳ ນວນ ໜຶ່ງ, ລວມທັງ Arnold Palmer, Colin Montgomerie ແລະ Mark O'Meara ແລະທາງເລືອກຂອງສວນສາທາລະນະຫຼືທາງເຊື່ອມຕໍ່ພາຍໃນ, ມີບາງສິ່ງບາງຢ່າງທີ່ເsuitາະສົມກັບທຸກຮູບແບບການຕີກອຟ. ຈອງເວລາ tee ແລະpracticeຶກເກມສັ້ນຂອງເຈົ້າ.
Covid-19 ປັບປຸງໃຫ້ທັນສະ ໄໝ
ໃນແງ່ຂອງຂໍ້ ຈຳ ກັດຂອງ Covid-19, ເຫດການແລະກິດຈະ ກຳ ຫລາຍໆຢ່າງໃນ Kildare ອາດຈະຖືກເລື່ອນຫລືຍົກເລີກແລະທຸລະກິດແລະສະຖານທີ່ຫລາຍໆແຫ່ງອາດຈະຖືກປິດເປັນການຊົ່ວຄາວ. ພວກເຮົາແນະ ນຳ ໃຫ້ທ່ານກວດສອບກັບທຸລະກິດທີ່ກ່ຽວຂ້ອງແລະ / ຫຼືສະຖານທີ່ຕ່າງໆ ສຳ ລັບການອັບເດດຫຼ້າສຸດ.


text:
(ສພຊ) ກອງປະຊຸມປາຖະກະຖາບົດຮຽນຂອງສະພາແຫ່ງຊາດ ສສ.ຫວຽດນາມ ກ່ຽວກັບການລົງມະຕິໄວ້ວາງໃຈຕໍ່ບຸກຄະລາກອນທີ່ສະພາແຫ່ງຊາດ ຫລື ສະພາປະຊາຊົນຂັ້ນແຂວງເລືອກຕັ້ງ ແລະ ຮັບຮອງເອົາການແຕ່ງຕັ້ງ ໄດ້ມີຂຶ້ນໃນຕອນເຊົ້າວັນທີ 24 ເມສາ 2018 ໂດຍການເປັນປະທານຮ່ວມຂອງສະຫາຍ ນາງ ປານີ ຢາທໍ່ຕູ້ ກຳມະການກົມການເມືອງສູນກາງພັກ, ປະທານສະພາແຫ່ງຊາດ, ສະຫາຍ ນາງ ຕ໋ອງ ທີ ຟອງ ກຳມະການກົມການເມືອງສູນກາງພັກຄອມມຸຍນິດຫວຽດນາມ, ຮອງປະທານ, ຜູ້ປະຈຳການສະພາແຫ່ງຊາດ ແຫ່ງ ສສ.ຫວຽດນາມ ແລະ ສະຫາຍ ສົມພັນ ແພງຄຳມີ ກຳມະການສູນກາງພັກ, ຮອງປະທານສະພາແຫ່ງຊາດ; ມີບັນດາທ່ານການນຳພັກ-ລັດ ພ້ອມດ້ວຍສະມາຊິກສະພາແຫ່ງຊາດ, ສະມາຊິກສະພາປະຊາຊົນແຂວງ/ນະຄອນຫລວງ ແລະ ພະນັກງານທີ່ກ່ຽວຂ້ອງ ເຂົ້າຮ່ວມທັງໝົດຈຳນວນ 182 ທ່ານ.
ທີ່ປະຊຸມ, ຜູ້ເຂົ້າຮ່ວມໄດ້ຮັບຟັງການສະເໜີບົດຮຽນຂອງສະພາແຫ່ງຊາດ ສສ.ຫວຽດນາມ ກ່ຽວກັບການຂັ້ນຕອນການລົງມະຕິໄວ້ວາງໃຈ ຕາມມະຕິຂອງສະພາແຫ່ງຊາດ ຫວຽດນາມຊຸດທີ XIII ສະບັບເລກທີ 85/2014/QH13, ການລົງມະຕິໄວ້ວາງໃຈຕໍ່ບຸກຄະລາກອນທີ່ສະພາແຫ່ງຊາດ ຫລື ສະພາປະຊາຊົນຂັ້ນແຂວງເລືອກຕັ້ງ ແລະ ຮັບຮອງເອົາການສະເໜີການແຕ່ງຕັ້ງ ພ້ອມດ້ວຍບັນດາຂໍ້ມູນພື້ນຖານຈຳນວນໜຶ່ງ ເພື່ອຮັບໃຊ້ເຂົ້າໃນວຽກງານການລົງມະຕິໄວ້ວາງໃຈ; ພ້ອມນັ້ນ, ຜູ້ເຂົ້າຮ່ວມຍັງໄດ້ສົນທະນາແລກປ່ຽນບົດຮຽນຢ່າງກົງໄປກົງມາ ເຮັດໃຫ້ກອງປະຊຸມໄດ້ຮັບຜົນສຳເລັດຕາມລະດັບຄາດໝາຍ.
(ນາງ ປາກາລັກ ພົມມີໄຊ)


text:
ສຳນັກຂ່າວສານKhmer Timesຂອງກຳປູເຈຍ ລາຍງານ ໃຫ້ຮູ້ວ່າ ເມື່ອວັນທີ 11 ເມສານີ້ ນາຍົກລັດຖະມົນຕີ ກຳປູເຈຍ ທ່ານ ຮຸນເຊັນ ໄດ້ອອກຄຳສັ່ງຮຽກຮ້ອງໃຫ້ພະນັກງານລັດ ແລະ ກຳລັງປະກອບອາວຸດ ສັກວັກຊີນປ້ອງກັນໂຄວິດ-19 ແບບບັງຄັບ ໃນທ່າມກາງທີ່ມີຄວາມສະຫຼັບຊັບຊ້ອນຢູ່ໃນຂະນະນີ້.ຄຳສັ່ງດັ່ງກ່າວລວມມີ 8 ຂໍ້ ຊຶ່ງ
ລວມມີທັງກ່າວເຕືອນວ່າ ຈະມີມາດຕະການລົງໂທດຜູ້ທີ່ຫຼີກລ່ຽງການສັກວັກຊີນປ້ອງກັນໂຄວິດ-19. ໂດຍລາຍລະອຽດ ຂໍ້ 3 ໃນຄຳສັ່ງລະບຸວ່າ ກຸ່ມເປົ້າໝາຍທີ່ຈະຕ້ອງສັກວັກຊີນປ້ອງກັນແບບບັງຄັບລວມມີພະນັກງານລັດ, ກຳລັງປະກອບອາວຸດ, ພະນັກງານໃນອົງການຕຸລາການ: ສານ, ໄອຍະການ ແລະ ພະນັກງານໃນຂະແໜງການຍຸຕິທຳ.
ນອກຈາກກຸ່ມເປົ້າໝາຍບັງຄັບດັ່ງກ່າວແລ້ວ, ຍັງລວມທັງບຸກຄົນໃນຂະແໜງການຕາມການກຳນົດຂອງ ສາທາລະນະສຸກ. ທ່ານ ຮຸນເຊັນ ປະກາດວ່າ ບຸກຄົນໃດຫາກຫຼົບຫຼີກການສັກວັກຊີນ ຈະຖືກກ່າວປະນາມທັງອົງການນັ້ນໆ.


text:
ຫວຽດນາມ ຮຽກຮ້ອງໃຫ້ ອິດສະລາແອັນ ຍົກເລີກການປິດລ້ອມ ເຂດ Gaza, ຢຸດຕິການເປີດກ້ວາງບັນດາເຂດຕັ້ງຖິ່ນຖານຄົງທີ່
ວັນທີ 25 ສິງຫາ, ສະພາຄວາມໝັ້ນຄົງ ສປຊ ໄດ້ຈັດຕັ້ງກອງປະຊຸມທາງອອຍລາຍປຶກສາຫາລືກ່ຽວກັບສະພາບການຢູ່ຕາເວັນອອກກາງ, ລວມມີບັນຫາ ປາແລັດສະຕິນ.
ກອງປະຊຸມທາງອອຍລາຍປຶກສາຫາລືກ່ຽວກັບສະພາບການຢູ່ຕາເວັນອອກກາງ
ມີຫຼາຍປະເທດສະມາຊິກ ສະພາຄວາມໝັ້ນຄົງ ສປຊ ໄດ້ສະແດງຄວາມວິຕົກກັງວົນຢ່າງເລິກເຊິ່ງຕໍ່ຄວາມເຄັ່ງຕຶງ ຢູ່ພື້ນທີ່ຕົວຈິງ, ເປັນຕົ້ນແມ່ນບັນດາການກະທຳໃຊ້ຄວາມຮຸນແຮງທີ່ພວມເພີ່ມຂຶ້ນຫວ່າງແລ້ວນີ້ ຢູ່ເຂດ Gaza ແລະ ເລື່ອງ ອິດສະລາແອນສືບຕໍ່ເປີດກ້ວາງບັນດາເຂດຕັ້ງຖິ່ນຖານຄົງທີ່ຢ່າງຜິດກົດໝາຍ…
ກ່າວຄຳເຫັນທີ່ກອງປະຊຸມ, ທ່ານ ດັ້ງດິ່ງກຸ໊ຍ, ຫົວໜ້າຄະນະຜູ້ຕາງໜ້າຫວຽດນາມ ປະຈຳ ສປຊ, ໄດ້ຮຽກຮ້ອງໃຫ້ປະຊາຄົມສາກົນເພີ່ມທະວີບັນດາຄວາມມານະພະຍາຍາມດ້ານມະນຸດສະທຳໃຫ້ແກ່ຊາວປະແລັດສະຕິນ ແລະ ສະເໜີໃຫ້ອິດສະລາແອັນຍົກເລີກການປິດລ້ອມເຂດ Gaza ເພື່ອສ້າງເງື່ອນໄຂໃຫ້ແກ່ບັນດາການເຄື່ອນໄຫວມະນຸດສະທຳບໍ່ຖືກກີດຂວາງ. ຜູ້ຕາງໜ້າຫວຽດນາມ ກໍ່ຮຽກຮ້ອງໃຫ້ອິດສະລາແອັນຢຸດຕິການເປີດກ້ວາງບັນດາເຂດຕັ້ງຖິ່ນຖານຄົງທີ່, ຢຸດຕິການທັບມ້າງ ແລະ ຢຶດເອົາຊັບສິນຂອງຊາວປາແລັດສະຕິນ, ປະຕິບັດບັນດາພັນທະຕາມກົດໝາຍມະນຸດສະທຳສາກົນ ແລະ ບັນດາມະຕິທີ່ກ່ຽວຂ້ອງຂອງ ສປຊ, ໃນນັ້ນມີມະຕິເລກທີ 2334 ຂອງ ສປຊ.
(ແຫຼ່ງຄັດຈາກ VOV)


text:
ຫົວໜ້າ ຄະນະໂຄສະນາອົບຮົມສູນກາງພັກ ຊີ້ນຳການກະກຽມກອງປະຊຸມໃຫຍ່ອົງຄະນະພັກແຂວງໄຊສົມບູນ
ໃນວັນທີ່11 ກັນຍາ 2020 ສະຫາຍຄຳພັນ ພົມມະທັດ ກຳມະການກົມການເມືອງສູນກາງພັກ, ຄະນະເລຂາທິການສູນກາງພັກ, ຫົວໜ້າຄະນະໂຄສະນາອົບຮົມສູນກາງພັກທັງເປັນຫົວໜ້າອະນຸກຳມະການເນື້ອໃນກອງປະຊຸມໃຫຍ່ຄັ້ງທີ XI ຂອງພັກໄດ້ລົງເຄື່ອນໄຫວຊີ້ນໍາການກະກຽມກອງປະຊຸມໃຫຍ່ຄັ້ງທີ I ຂອງອົງຄະນະພັກແຂວງໄຊສົມບູນ ໄດ້ຮັບການຕ້ອນຮັບຢ່າງອົບອຸ່ນຈາກສະຫາຍ ພົຕ ຄຳລຽງ ອຸທະໄກສອນ ເລຂາພັກແຂວງ, ເຈົ້າແຂວງໄຊສົມບູນ.
ພິທີຕ້ອນຮັບໄດ້ຈັດຂື້ນຢູ່ທີ່ຫ້ອງປະຊຸມຫ້ອງວ່າການແຂວງໂດຍມີທ່ານເຈົ້າແຂວງ, ຄະນະນຳຂອງແຂວງ ແລະ ບັນດາຫົວໜ້າອະນຸກຳມະການກະກຽມກອງປະຊຸມໃຫ່ຍຂອງແຂວງເຂົ້າຮ່ວມ. ໃນໂອກາດດັ່ງກ່າວສະຫາຍ ພົຕ ຄຳລຽງ ອຸທະໄກສອນ ໄດ້ລາຍງານສະພາບການພັດທະນາເສດຖະກິດ-ສັງຄົມອັນທີ່ພົ້ນເດັ່ນ ແລະ ບັນຫາທີ່ເປັນສິ່ງທ້າທາຍຂອງແຂວງໄຊສົມບູນໂດຍຫຍໍ້ ແລະ ສະພາບການກະກຽມກອງປະຊຸມໃຫຍ່ຄັ້ງທີ I ຂອງອົງຄະນະພັກແຂວງໃຫ້ແກ່ສະຫາຍ ຄຳພັນ ພົມມະທັດ ຮັບຊາບເຊິ່ງເຫັນວ່າແຂວງໄຊສົມບູນໄດ້ມີການຫັນປ່ຽນທີ່ຕັ້ງໜ້າເຊັ່ນ:ພື້ນຖານໂຄງລ່າງໄດ້ຮັບການປັບປຸງ-ກໍ່ສ້າງ, ຊີວິການເປັນຢູ່ຂອງປະຊາຊົນໄດ້ຮັບການພັດທະນາດີຂື້ນ ແລະ ປະກົດການຫຍໍ້ທໍ້ຕ່າງໆໄດ້ຮັບການແກ້ໄຂເທື່ອລະກ້າວ.
ສຳລັບການກະກຽມກອງປະຊຸມໃຫຍ່ຄັ້ງທີ I ຂອງອົງຄະນະພັກແຂວງໄຊສົມບູນທ່ານເຈົ້າແຂວງໄດ້ລາຍງານສະພາບການກະກຽມ ແລະ ຄວາມຄືບໜ້າໂດຍອິງໃສ່ຄຳສັ່ງເລກທີ 04/ຄລສພ ແລະ ຄຳສັ່ງແນະນຳຂອງຄະນະຈັດຕັ້ງສູນກາງພັກເພື່ອຈັດຕັ້ງປະຕິບັດເຊິ່ງໄດ້ແຕ່ງຕັ້ງຄະນະຮັບຜິດຊອບ ແລະ ຜູ້ຊີ້ນຳແຕ່ລະອະນຸກຳມະການໂດຍມີການຊີ້ນຳ-ກວດກາຢ່າງໃກ້ຊິດ. ກອງປະຊຸມອົງຄະນະພັກເມືອງ ແລະ ອົງຄະນະພັກຮາກຖານແຕ່ລະພະແນກການອ້ອມຂ້າງແຂວງແມ່ນສຳເລັດ 100% ປັດຈຸບັນພວມສຸມໃສ່ກະກຽມກອງປະຊຸມໃຫຍ່ຄັ້ງທີ I ຂອງອົງຄະນະພັກແຂວງ, ມາຮອດປັດຈຸບັນແມ່ນສຳເລັດໂດຍພື້ນຖານເປັນຕົ້ນດ້ານເນື້ອໃນ, ດ້ານບຸກຄະລາກອນ ແລະ ດ້ານຂະບວນການຄາດວ່າຈະໄດ້ໄຂຂື້ນໃນກາງເດືອນຕຸລາທີ່ຈະມາເຖິງນີ້;
ໃນໂອກາດດັ່ງກ່າວ ສະຫາຍ ຄຳພັນ ພົມມະທັດໄດ້ຍ້ອງຍໍຊົມເຊີຍຕໍ່ຄວາມພະຍາຍາມບາກບັ່ນຂອງຄະນະພັກ, ຄະນະນຳແຕ່ລະຂັ້ນ ແລະ ປະຊາຊົນພາຍໃນແຂວງໄຊສົມບູນທີ່ໄດ້ສຸມໃສ່ຈັດຕັ້ງຜັນຂະຫຍາຍມະຕິກອງປະຊຸມໃຫຍ່ຄັ້ງທີ X ຂອງພັກມີຜົນສໍາເລັດໃນຫຼາຍດ້ານເຮັດໃຫ້ແຂວງໄຊສົມບູນມີການຫັນປ່ຽນຢ່າງຕັ້ງໜ້າ ແລະ ໄດ້ໃຫ້ທິດຊີ້ນຳບາງດ້ານຕໍ່ການກະກຽມກອງປະຊຸມໃຫຍ່ຄັ້ງທີ I ຂອງອົງຄະນະພັກແຂວງດັ່ງນີ້:
– ດ້ານເນື້ອໃນ: ຕ້ອງຕີລາຄາຢ່າງສັດຈະວິພາກຊອກໃຫ້ເຫັນຈຸດອ່ອນ ແລະ ຂໍ້ຄົງຄ້າງທີ່ແທ້ຈິງ ແລະ ທ່າແຮງບົ່ມຊ້ອນຂອງແຂວງເພື່ອກຳນົດທິດທາງແກ້ໄຂໃນຕໍ່ໜ້າຢ່າງຖືກຕ້ອງ; ພ້ອມດຽວກັນນີ້ກໍ່ຕ້ອງພາກພູມໃຈກັບຜົນງານທີ່ຍາດມາໄດ້ອັນສຳຄັນອັນໜຶ່ງການກຳນົດຄາດ ໝາຍສູ້ຊົນໃນແຕ່ລະໄລຍະຕ້ອງວາງຄາດໝາຍສິງທີ່ສາມາດເຮັດໄດ້ ແລະ ເໝາະສົມກັບສະພາບຄວາມເປັນຈິງຂອງແຂວງ.
– ດ້ານບຸກຄະລາກອນ: ບັນຫາດັ່ງກ່າວມີຄວາມສໍາຄັນຫຼາຍເພາະແນວທາງນະໂຍບາຍຂອງພັກ ກໍ່ຄື ແຜນຍຸດທະສາດຂອງແຂວງຈະໄດ້ຮັບການຈັດຕັ້ງປະຕິບັດໜ້ອຍ ຫຼື ຫຼາຍສຳໃດແມ່ນຂື້ນກັບພະນັກ ງານຂັ້ນຍຸດທະສາດເປັນຜູ້ຊີ້ນຳ-ນຳພາ ສະນັ້ນຈະຕ້ອງໄດ້ເອົາໃຈໃສ່ສຶກສາອົບຮົມພະນັກງານ, ສະມາຊິກພັກ ແລະ ປະຊາຊົນຈົ່ງຍົກສູງຄວາມຮັບຜິດຊອບໃນການຄັດເລືອກເປົ້າໝາຍພະນັກງານທີ່ຈະສະໝັກເປັນຄະນະພັກຕ້ອງມີຄວາມຮູ້-ຄວາມສາມາດໃນການນຳພາ-ຄຸ້ມຄອງ, ມີຄຸນສົມບັດສິນທຳປະຕິວັດ, ມີຄຸນທາດການເມືອງໜັກແໜ້ນ ແລະ ມີແບບແຜນການດຳລົງຊີວິດທີ່ປອດໃສ ທັງຫັນເປັນໜຸ່ມແໜ້ນທີ່ມີຄຸນນພາບ; ການສ້າງຂະບວນການກໍ່ຕ້ອງຖືເອົາດ້ານເນື້ອໃນສຳຄັນກວ່າດ້ານຮູບການໂດຍຕິດພັນກັບຂະບວນການຮັກຊາດ ແລະ ພັດທະນາ.
ນອກນີ້ ສະຫາຍຄຳພັນ ພົມມະທັດ ຍັງໄດ້ເນັ້ນຕື່ມບັນຫາການກຳນົດຄຳຂວັນຂອງແຂວງຍ້ອນວ່າແຂວງໄຊສົມບູນເປັນແຂວງທີ່ໄດ້ຮັບການສ້າງຕັ້ງຂື້ນໃໝ່ ແລະ ການກະກຽມກອງປະຊຸມຄັ້ງນີ້ເປັນກອງປະຊຸມໃຫຍ່ອົງຄະນະພັກແຂວງສະໄໝທຳອິດ ສະນັ້ນ ການກຳນົດຄຳຂວັນຂອງແຂວງກໍ່ຕ້ອງຮັບປະກັນດ້ານຍຸດທະສາດ ແລະ ເປົ້າໝາຍສູ້ຊົນທີ່ແທດເໝາະກັບຈຸດພິເສດທັງມີເອກະລັກສະເພາະຂອງແຂວງ; ພ້ອມດຽວກັນນັ້ນສະຫາຍຍັງໄດ້ໄປຢ້ຽມຢາມຄະນະໂຄສະນາອົບຮົມແຂວງ ແລະ ໃຫ້ທິດຊີ້ນຳໃນການເຄື່ອນໄຫວວຽກງານໂຄສະນາໂດຍສະເພາະແມ່ນການໂຄສະນາສຶກສາອົບຮົມແນວຄິດຂອງພະນັກງານ ແລະ ປະຊາຊົນໃນໄລຍະການກະກຽມກອງປະຊຸມໃຫຍ່ອົງຄະນະພັກແຂວງເພື່ອໃຫ້ບັນລຸຕາມຈຸດປະສົງ ແລະ ຄາດໝາຍທີ່ວາງໄວ້.
ພາບ-ຂ່າວ: ປາລິສັກ ເຂັມທອງ


text:
ນາຍົກລັດຖະມົນຕີ ແຫ່ງ ສປປ ລາວຢ້ຽມຢາມ ສສ. ຫວຽດນາມ ຢ່າງເປັນທາງການ
ໂດຍຕອບສະໜອງຕາມຄຳເຊີນຂອງ ສະຫາຍ ຫງວຽນ ຊວັນ ຟຸກ, ນາຍົກລັດຖະມົນຕີ ແຫ່ງ ສາທາລະນະລັດ ສັງຄົມນິຍົມ ຫວຽດນາມ, ສະຫາຍ ທອງລຸນ ສີສຸລິດ, ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ພ້ອມດ້ວຍພັນລະຍາ ແລະ ຄະນະຜູ້ແທນຂັ້ນສູງ ໄດ້ເດີນທາງໄປຢ້ຽມຢາມຢ່າງເປັນທາງການ,ທີ່ສາທາລະນະລັດ ສັງຄົມນິຍົມ ຫວຽດນາມ,ໃນລະຫວ່າງວັນທີ 01-03 ຕຸລາ 2019, ເພື່ອຮັດແໜ້ນ ແລະ ເສີມຂະຫຍາຍສາຍພົວພັນມິດຕະພາບທີ່ເປັນມູນເຊື້ອ, ຄວາມສາມັກຄີພິເສດ ແລະ ການຮ່ວມມືຮອບດ້ານລະຫວ່າງສອງປະເທດ ລາວ-ຫວຽດນາມ.
ໃນວັນທີ 1 ຕຸລາ ແລະໄດ້ມີພິທີຕ້ອນຮັບຢ່າງເປັນທາງການແລະ ສົມກຽດ ທີ່ສຳນັກງານປະທານປະເທດ ໂດຍມີສະຫາຍ ຫງວຽນ ຊວັນ ຟຸກ, ນາຍົກລັດຖະມົນຕີ ແຫ່ງ ສສ. ຫວຽດນາມ. ຫຼັງຈາກສຳເລັດພິທີຕ້ອນຮັບຢ່າງເປັນທາງການກໍໄດ້ດຳເນີນການພົບປະສອງຝ່າຍ ທີ່ ຫ້ອງວ່າການລັດຖະບານ. ໂດຍສະຫາຍນາຍົກລັດຖະມົນຕີທອງລຸນ ສີສຸລິດ ໄດ້ສະແດງຄວາມຂອບໃຈຕໍ່ການຕ້ອນຮັບຢ່າງອົບອຸ່ນແລະ ສົມກຽດ ຈາກລັດຖະບານ ແລະ ປະຊາຊົນຫວຽດນາມ, ຊຶ່ງເປັນການຢ້ຽມຢາມສສ. ຫວຽດນາມ ຢ່າງເປັນທາງການຄັ້ງທີ 2 ໃນຕຳແໜ່ງນາຍົກລັດຖະມົນຕີ, ອັນມີຄວາມໝາຍຄວາມສໍາຄັນທີ່ສຸດ, ພ້ອມທັງເປັນການສະແດງໃຫ້ເຫັນເຖິງໄມຕີຈິດມິດຕະພາບອັນດູດດື່ມ, ຄວາມສາມັກຄີຮັກແພງອັນສະໜິດສະໜົມ ແລະ ຄວາມໄວ້ເນື້ອເຊື່ອໃຈ ເຊິ່ງກັນແລະກັນ ຂອງສອງພັກ, ສອງລັດ ແລະ ປະຊາຊົນສອງຊາດ ລາວ-ຫວຽດນາມ ອ້າຍນ້ອງ ຢ່າງແທ້ຈິງ. ສະຫາຍ ນາຍົກລັດຖະມົນຕີທອງລຸນ ສີສຸລິດ ໄດ້ຕີລາຄາສູງແລະ ຊົມເຊີຍຢ່າງສຸດໃຈຕໍ່ບັນດາຜົນສຳເລັດອັນສຳຄັນ,ຮອບດ້ານແລະ ມີຄວາມໝາຍປະຫວັດສາດໃນດ້ານຕ່າງໆທີ່ປະຊາຊົນຫວຽດນາມອ້າຍນ້ອງຍາດມາໄດ້ພາຍໃຕ້ການນຳພາອັນຖືກຕ້ອງຂອງພັກກອມມູນິດຫວຽດນາມ ໃນໄລຍະຜ່ານມາ ເຮັດໃຫ້ທົ່ວປະເທດໄດ້ມີສະຖຽນລະພາບທາງດ້ານການເມືອງ,ເສດຖະກິດມີການຂະຫຍາຍຕົວຢ່າງຕໍ່ເນື່ອງ,ຊີວິດການເປັນຢູ່ຂອງປະຊາຊົນໄດ້ຮັບການປົວແປງດີຂື້ນເປັນກ້າວໆ,ບົດບາດອິດທິພົນຊື່ສຽງຂອງຫວຽດນາມ ນັບມື້ນັບໄດ້ຮັບການຍົກສູງຂື້ນ ໃນເວທີພາກພື້ນແລະສາກົນ.ພິເສດ ໃນປີ 2020 ນີ້,ສສ. ຫວຽດນາມ ກໍຈະໄດ້ເປັນປະທານອາຊຽນ ແລະ ເປັນປະທານໄອປາ ອີກດ້ວຍ.ນອກຈາກນີ້, ໃນການພົບປະຄັ້ງນີ້, ສອງຝ່າຍ ໄດ້ຮ່ວມກັນທົບທວນຄືນການຈັດຕັ້ງປະຕິບັດບັນດາໂຄງການ ແລະ ເອກະສານຮ່ວມມືສອງຝ່າຍກໍຄືການຕົກລົງຂອງການນຳຂັ້ນສູງຂອງສອງປະເທດໃນທຸກໆດ້ານ ຕະຫຼອດໄລຍະຜ່ານມາ ແລະ ວາງແຜນການຮ່ວມມືໃນຕໍ່ໜ້າ, ເປັນຕົ້ນແມ່ນການຮ່ວມມືດ້ານການເມືອງ, ການຕ່າງປະເທດ, ປ້ອງກັນຊາດ-ປ້ອງກັນຄວາມສະຫງົບ,ການຮ່ວມມືດ້ານຊາຍແດນ; ການຮ່ວມມືດ້ານເສດຖະກິດ, ການຄ້າ, ການລົງທຶນ, ພະລັງງານ ແລະ ແຮ່ທາດ, ໂຍທາທິການ ແລະ ຂົນສົ່ງ;ການຮ່ວມມືດ້ານການເງິນ, ການຮ່ວມມືດ້ານການສຶກສາ ແລະ ພັດທະນາຊັບພະຍາກອນມະນຸດ, ຕະຫຼອດຮອດການພົວພັນຮ່ວມມື ລະຫວ່າງ ບັນດາກະຊວງ, ອົງການ, ຂະແໜງການ, ອົງການຈັດຕັ້ງມະຫາຊົນ ແລະ ບັນດາທ້ອງຖິ່ນ.
ໃນໂອກາດຢ້ຽມຢາມຄັ້ງນີ້, ນາຍົກລັດຖະມົນຕີທັງສອງໄດ້ຮ່ວມລົງນາມ ແລະ ເປັນສັກຂີພິຍານໃນການລົງນາມເອກະສານຮ່ວມມືສອງຝ່າຍຈຳນວນ 8ສະບັບ ຄື:
1.) ອະນຸສັນຍາວ່າດ້ວຍ ການດັດແກ້ສັນຍາ ລະຫວ່າງ ລັດຖະບານ ແຫ່ງ ສປປ ລາວ ແລະ ລັດຖະບານ ແຫ່ງ ສສ ຫວຽດນາມ ວ່າດ້ວຍ ໂຄງການກໍ່ສ້າງຫໍສະພາແຫ່ງຊາດລາວ;
2.) ຂໍ້ຕົກລົງ ລະຫວ່າງ ກະຊວງແຜນການ ແລະ ການລົງທຶນ ລາວ ແລະ ກະຊວງແຜນການ ແລະ ການລົງທຶນ ຫວຽດນາມ ວ່າດ້ວຍການສ້າງຍຸດທະສາດການຮ່ວມມື ເສດຖະກິດ, ວັດທະນະທຳ, ສຶກສາ, ວິທະຍາສາດ ເຕັກໂນໂລຊີ ລະຫວ່າງ ລາວ – ຫວຽດນາມ ໄລຍະ 2021-2030 ແລະ ສັນຍາວ່າດ້ວຍການຮ່ວມມື ໄລຍະ 5 ປີ ( 2021-2025);
3.) ບົດບັນທຶກຄວາມເຂົ້າໃຈ ລະຫວ່າງ ກະຊວງການເງິນ ແຫ່ງ ສປປ ລາວ ແລະ ກະຊວງການເງິນ ແຫ່ງ ສສ ຫວຽດນາມກ່ຽວກັບການສະໜອງເງິນກູ້ ໃຫ້ໂຄງການລົງທຶນກໍ່ສ້າງເສັ້ນທາງ ແຕ່ພູທິດເຜີ້ງ, ແຂວງຫຼວງພະບາງ, ລາວ ຫາ ຊາຍແດນ ນາຊອນ ໃຫ້ເມືອງ ດ້ຽນບຽນດົງ, ແຂວງດ້ຽນບຽນ, ຫວຽດນາມ;
4.) ບົດບັນທຶກຄວາມເຂົ້າໃຈລະຫວ່າງ ທະນາຄານແຫ່ງ ສປປ ລາວ ແລະ ທະນາຄານ ແຫ່ງຊາດ ຫວຽດ ນາມ ວ່າດ້ວຍການຮ່ວມມືເຄື່ອນໄຫວຈຸດສຸມດ້ານທະນາຄານ ໄລຍະ 2019-2024.
5.) ແຜນການ ສ້າງແຜນຮ່ວມມື ລາວ-ຫວຽດນາມ ໃນຂົງເຂດການສຶກສາ ແລະ ພັດທະນາຊັບພະຍາກອນມະນຸດ ໄລຍະ 2021-2030 ລະຫວ່າງ ກະຊວງສຶກສາທິການ ແລະ ກິລາ ລາວ ແລະ ກະຊວງສຶກສາ ແລະ ກໍ່ສ້າງ ຫວຽດນາມ.
6.) ບົດບັນທຶກຄວາມເຂົ້າໃຈລະຫວ່າງ ກະຊວງພະລັງງານ ແລະ ບໍ່ແຮ່ ຂອງ ລາວ ແລະ ກະຊວງອຸດສາຫະ ກຳການຄ້າຫວຽດນາມ ວ່າດ້ວຍການຮ່ວມມືຊຸກຍູ້ ຊື້-ຂາຍ ໄຟ ພະລັງງານລົມ;
7.) ມອບຮັບໃບຢັ້ງຢືນນຳເຂົ້າໄຟຟ້າຈາກ ເຂື່ອນ ນໍ້າກົງ 2,3 ນໍ້າອີມູນ ແລະ ນໍ່້າອາງ ຂອງບໍລິສັດຈະເລີນເຊກອງ ລາວ ແລະ ບໍລິສັດຫຸ້ນສ່ວນໂຊງດາ 5 ຫວຽດນາມ;
8.) ບົດບັນທຶກຄວາມເຂົ້າໃຈລະຫວ່າງ ກະຊວງໂຍທາທິການ ແລະ ຂົນສົ່ງ ລາວ ແລະ ບໍລິສັດ ຫຸ້ນສ່ວນເດີນອາກາດຫວຽດແຈັດ (Viet Jet) ວ່າດ້ວຍການຮ່ວມມືພັດທະນາການບິນພົນລະເຮືອນ; ແລະ ຖະແຫຼງການຮ່ວມ ລະຫວ່າງ ສປປ ລາວ ແລະ ສສ. ຫວຽດນາມ.
************************************


text:
ໃນຂອບເຂດການຢ້ຽມຢາມ ແລະ ເຮັດວຽກຢູ່ລາວ, ຕອນບ່າຍວັນທີ 26 ມີນາ, ຄະນະຜູ້ແທນຂັ້ນສູງອົງການກວດກາລັດຖະບານ ຫວຽດນາມ ໂດຍທ່ານ ເລມີງຂາຍ, ປະທານອົງການກວດກາລັດຖະບານເປັນຫົວໜ້າຄະນະໄດ້ເຂົ້າຢ້ຽມຂ່ຳນັບທ່ານນາຍົກລັດຖະມົນຕີ ລາວ ທອງລຸນ ສີສຸດລິດ.
ເມື່ອລາຍງານຕໍ່ທ່ານນາຍົກລັດຖະມົນຕີ ທອງລຸນ ສີສຸດລິດ ກ່ຽວກັບໝາກຜົນຂອງການເຈລະຈາກ່ອນນັ້ນ ໃນວັນດຽວກັນກັບທ່ານ ບຸນທອງ ຈິດມະນີ, ປະທານອົງການກວດກາລັດຖະບານ ສປປ ລາວ, ທ່ານ ປະທານອົງການກວດກາລັດຖະບານ ຫວຽດນາມ ເລມີງຂາຍ ໃຫ້ຮູ້ວ່າ: 2 ຝ່າຍໄດ້ມີການແລກປ່ຽນຢ່າງມີຜົນປະໂຫຍດກ່ຽວກັບບົດຮຽນໃນການຊີ້ນຳ, ບໍລິຫານວຽກງານກວດກາ, ແກ້ໄຂການຮ້ອງຟ້ອງ, ຮ້ອງທຸກ ແລະ ປ້ອງກັນ, ຕ້ານການສໍ້ລາດບັງຫຼວງ. ໄລຍະຜ່ານມາ, ອົງການກວດກາລັດຖະບານ 2 ປະເທດໄດ້ຕັ້ງໜ້າຮ່ຳຮຽນ, ແລກປ່ຽນວິຊາສະເພາະວຽກງານ.
ການເຈລະຈາລະຫວ່າງ 2 ອົງການ
ທ່ານນາຍົກລັດຖະມົນຕີ ທອງລຸນ ສີສຸດລິດ ໄດ້ຕີລາຄາສູງບັນດາໝາກຜົນແຫ່ງການຮ່ວມມືໃນວຽກງານກວດກາລະຫວ່າງ 2 ອົງການໃນໄລຍະຜ່ານມາ; ຢັ້ງຢືນສິ່ງດັ່ງກ່າວໄດ້ປະກອບສ່ວນຢ່າງຕັ້ງໜ້າໃຫ້ແກ່ວຽກງານປ້ອງກັນ, ຕ້ານການສໍ້ລາດບັງຫຼວງຂອງ 2 ປະເທດ. ທ່ານນາຍົກລັດຖະມົນຕີ ທອງລຸນ ສີສຸດລິດ ສະເໜີໃຫ້ອົງການກວດກາລັດຖະບານ ຫວຽດນາມ ເພີ່ມທະວີການແບ່ງປັນບົດຮຽນກັບອົງການກວດກາລັດຖະບານ ລາວ ໃຫ້ດີກ່ວາອີກ.


text:
Mon- Sun: 6.30 - 10.30
Not Available
Not Available
ສະຖານທີ່ຕັ້ງ : ບ້ານດອນແດງ, ເມືອງ ຈັນທະບູລີ, ນະຄອນຫຼວງວຽງຈັນ
ສະຖານທີ່ຕັ້ງ : ບ້ານດົງນາໂຊກ, ເມືອງ ສີໂຄດຕະບອງ, ນະຄອນຫຼວງວຽງຈັນ
ສະຖານທີ່ຕັ້ງ : ບ້ານ ຫ້ວຍຫົງ, ເມືອງຈັນທະບູລີ, ນະຄອນຫຼວງວຽງຈັນ
ສະຖານທີ່ຕັ້ງ : ບ້ານດອນກອຍ, ເມືອງ ສີໂຄດຕະບອງ, ນະຄອນຫຼວງວຽງຈັນ
ສະຖານທີ່ຕັ້ງ : ບ້ານໂຄກນິນ, ເມືອງ ສີສັດຕະນາກ, ນະຄອນຫຼວງວຽງຈັນ
ສະຖານທີ່ຕັ້ງ : ບ້ານດອນນົກຂຸ້ມ, ເມືອງ ສີໂຄດຕະບອງ, ນະຄອນຫຼວງວຽງຈັນ
ສະຖານທີ່ຕັ້ງ : ບ້ານ ດົງຄຳຊ້າງ, ເມືອງຫາດຊາຍຟອງ, ນະຄອນຫຼວງວຽງຈັນ
ສະຖານທີ່ຕັ້ງ : ບ້ານປາກທ້າງ, ເມືອງ ສີໂຄດຕະບອງ, ນະຄອນຫຼວງວຽງຈັນ
ສະຖານທີ່ຕັ້ງ : ບ້ານວຽງຈະເລີນ, ເມືອງ ໄຊເສດຖາ, ນະຄອນຫຼວງວຽງຈັນ
ສະຖານທີ່ຕັ້ງ : ສະຖານທີ່ຕັ້ງ : ບ້ານໜອງປາໃນ, ເມືອງ ສີໂຄດຕະບອງ, ນະຄອນຫຼວງວຽງຈັນ
ສະຖານທີ່ຕັ້ງ : ບ້ານດອນແດງ, ເມືອງ ຈັນທະບູລີ, ນະຄອນຫຼວງວຽງຈັນ
ສະຖານທີ່ຕັ້ງ : ບ້ານໂນນສະອາດ, ເມືອງ ໄຊທານີ, ນະຄອນຫຼວງວຽງຈັນ
ສະຖານທີ່ຕັ້ງ :ບ້ານ ແສງສະຫວ່າງ ເມືອງໄຊເສດຖາ, ນະຄອນຫຼວງວຽງຈັນ
ສະຖານທີ່ຕັ້ງ :ບ້ານ ຫາຍໂສກ ເມືອງຈັນທະບູລີ, ນະຄອນຫຼວງວຽງຈັນ
ສະຖານທີ່ຕັ້ງ :ບ້ານ ຊຽງຍືນ, ເມືອງຈັນທະບູລີ, ນະຄອນຫຼວງວຽງຈັນ


text:
ຕາມນັກກາວີ ຫງວຽນຖຸຍແອັງ (ຮອງປະທານສະພາວັນນະຄະດີ ອະນຸຊົນ, ສະມາຄົມນັກປະພັນ ຫວຽດນາມ) ແລ້ວ, ນີ້ແມ່ນການເຄື່ອນໄຫວເປີດສາກໃຫ້ແກ່ Festival ວັນນະຄະດີ ລັດເຊຍ ເຂດປາຊີຟິກ ຄັ້ງທີ 4 ເຊິ່ງໄດ້ດຳເນີນໃນລະຫວ່າງວັນທີ 23 – 25 ກັນຍາ ຢູ່ນະຄອນ Vladivostok. ບັນດານັກປະພັນສອງປະເທດລ້ວນແຕ່ມີບັນດາຄວາມຄອງຄອຍກັບວັນນະຄະດີສຳລັບຊາວໜຸ່ມ, ອະນຸຊົນ. ເລື່ອງລາວກ່ຽວກັບຄວາມຮູ້ສຶກຄວາມເຂົ້າໃຈກັນລະຫວ່າງບັນດາລຸ້ນຄົນເພື່ອຖ່າຍທອດ, ບຳລຸງສ້າງ ບັນດາຄຸນຄ່າວັດທະນະທຳຜ່ານວັນນະຄະດີ.
ເປີດສາກການໂອ້ລົມສົນທະນາ, ບັນດານັກປະພັນລັດເຊຍ ຍອມຮັບວ່າ ວັນນະຄະດີລັດເຊຍສຳລັບຊາວໜຸ່ມ, ອະນຸຊົນ ພວມຊັກຊ້າລົງ. ບັນດານັກປະພັນພວມຄາກັບຄວາມນຶກຄິດກ່ຽວກັບບັນຫາຂອງຜູ້ໃຫຍ່ຈົນຫຼົງລືມບັນດາເລື່ອງລາວຂອງໄວໜຸ່ມ. “ໄລຍະກ່ວາ 20 ປີຜ່ານມາ, ຂ້າພະເຈົ້າບໍ່ຮູ້ຂຽນຫຍັງໃຫ້ແກ່ເຍົາວະຊົນ”, ນັກປະພັນໃນປັດຈຸບັນ, ຄູສອນລັດເຊຍ Andrei Ghelasimov (ໂດຍເປັນຜູ້ຄ້ວາໄດ້ລາງວັນປຶ້ມຂາຍດີທີ່ສຸດ ໃນປີ 2019) ກໍ່ຍອມຮັບ.
ບັນດານັກປະພັນຂອງ ຫວຽດນາມ ຢັ້ງຢືນວ່າ ການເລີ່ມຕົ້ນຂອງວັນນະຄະດີໃຫ້ແກ່ເກນອາຍຸນີ້ ຢູ່ ຫວຽດນາມ, ຕາມນັກປະພັນ ວັນແທັງເລ, ແຕ່ລະປີ ສຳນັກພິມຈຳໜ່າຍ ກິມດົ່ງ ໄດ້ພິມຈຳໜ່າຍຜົນງານວັນນະຄະດີ ກ່ວາ 250 ຫົວໃຫ້ແກ່ອະນຸຊົນ,ໃນນັ້ນ ມີ 100 ຫົວແມ່ນປຶ້ມໃໝ່. ວັນນະຄະດີລັດເຊຍ ທີ່ໂດດເດັ່ນ ກໍ່ໄດ້ຮັບການພິມຈຳໜ່າຍໃໝ່ຢູ່ ຫວຽດນາມ.
ບັນດານັກປະພັນ, ນັກວິພາກວິຈານວັນນະຄະດີ ລັດເຊຍ ມີຄວາມປະທັບໃຈຕໍ່ຂໍ້ມູນທີ່ວ່າ: ນີ້ແມ່ນຄັ້ງທຳອິດທີ່ສະມາຄົມນັກປະພັນ ຫວຽດນາມ ເປີດລາງວັນວັນນະຄະດີໃຫ້ແກ່ອະນຸຊົນປັດຈຸບັນທີ່ທຽບເທົ່າກັບບັນດາລາງວັນອື່ນໆ.
ນັກປະພັນ ກ່ຽວບິກເຮົ້າ (ຜູ້ຮັບຜິດຊອບການພົວພັນຕ່າງປະເທດ, ສະມາຄົມນັກປະພັນ ຫວຽດນາມ) ໄດ້ສະເໜີສອງປະເທດ ມີບົດບັນທຶກຊ່ວຍຈຳເພື່ອແປບັນດາຜົນງານເຍົາວະຊົນຂອງກັນທີ່ໂດດເດັ່ນ, ມີນັກປະພັນ. ນັກປະພັນ, ນັກວິພາກວິຈານວັນນະຄະດີຫຼາຍຄົນ ສະແດງຄວາມຮູ້ສຶກເປັນໜ້າຈັບໃຈກັບບັນດາໜ້າປົກທີ່ສວຍງາມສຳລັບອະນຸຊົນຂອງ ຫວຽດນາມ ທີ່ໄດ້ແນະນະໃນໂອກາດນີ້, ຫວັງວ່າບັນດາຜົນງານນີ້ຈະໄດ້ແປເປັນພາສາລັດເຊຍໂດຍໄວ.
ທ່ານ Aleksandr Zubritski, ຜູ້ອຳນວຍການກອງທຶນໂລກ ລັດເຊຍ ສາຂາຕາເວັນອອກໄກ ໄດ້ສະແດງຄວາມພ້ອມໃນການຮ່ວມມືກັບ ຫວຽດນາມ ເຊິ່ງສະແດງຄວາມປະເອີບໃຈກ່ຽວກັບວັນນະຄະດີ ອະນຸຊົນສອງປະເທດ. ຕາມທ່ານແລ້ວ, ຜູ້ໃຫຍ່ອາດຈະຮຽນໄດ້ຫຼາຍຢ່າງຈາກໄວໜຸ່ມ. ບັນດານັກປະພັນຄວນພ້ອມກັນຮ່ຳຮຽນບົດຮຽນ, ປະສົບການຖ່າຍທອດວັດທະນະທຳລະຫວ່າງບັນດາລຸ້ນຄົນໃນທົ່ວໂລກ.
ທ່ານ Roman Kosynghin ຫົວໜ້າໃຫຍ່ບັນນາທິການ ວາລະສານກອງປົກປ້ອງໜຸ່ມ ໃຫ້ຮູ້ວ່າ ໜ່ວຍງານນີ້ໃກ້ຈະເປີດຕົວວັນນະຄະດີອະນຸຊົນຜ່ານສາຍຕາຂອງຜູ້ໃຫຍ່, ດ້ວຍການເຂົ້າຮ່ວມຂອງນັກປະພັນລັດເຊຍ 16 ຄົນ ທີ່ຂຽນຫົວຂໍ້ກ່ຽວກັບເດັກນ້ອຍ. ທ່ານຖືວ່າ, ໄປຄຽງຄູ່ກັບການດຶງດູດຄວາມສົນໃຈຂອງລັດ, ບັນດາໜ່ວຍງານພິມຈຳໜ່າຍຕ້ອງເປັນເຈົ້າການໃນການດຶງດູດ, ສ້າງຜູ້ອ່ານໃຫ້ແກ່ຕົນເອງ.
ບັນດານັກປະພັນສອງປະເທດກໍ່ຕອບສະໜອງຫົວເລື່ອງໃນການໂອ້ລົມຄັ້ງຕໍ່ໄປຕາມຂໍ້ສະເໜີຂອງນັກກາບກອນ ຫງວຽນຖຸຍແອັງ: ແບ່ງປັນບົດຮຽນປະສົບການກ່ຽວກັບວັນນະຄະດີປະເພດຕ່າງໆຂອງບັນດານັກປະພັນລັດເຊຍ ແລະ ຈຸດຢືນຂອງວັນນະຄະດີຍຸກສະໄໝໃນໂຄງການສຶກສາວິຊາວັນນະຄະດີ.
ບຸນຄົງ


text:
(ສພຊ) ວັນທີ 8 ກຸມພາ 2019 ທີ່ຫ້ອງປະຊຸມສະພາປະຊາຊົນແຂວງ (ສພຂ) ອຸດົມໄຊ ໄດ້ເປີດກອງປະຊຸມປຶກສາຫາລືກ່ຽວກັບເນື້ອໃນທີ່ຈະນຳເຂົ້າຜ່ານກອງປະຊຸມສະໄໝສາມັນເທື່ອທີ 6 ຂອງ ສພຂ ອຸດົມໄຊ ຊຸດທີ I ພາຍໃຕ້ການເປັນປະທານຂອງທ່ານ ສົມພັນ ແພງຄຳມີ ຮອງປະທານສະພາແຫ່ງຊາດ; ເຂົ້າຮ່ວມມີທ່ານ ນາງ ສົມຈັນ ຈິດວົງເດືອນ ຮອງປະທານ ສພຂ, ບັນດາທ່ານຄະນະປະຈຳ ສພຂ, ຄະນະຮັບຜິດຊອບວຽກງານເຂດເລືອກຕັ້ງ, ບັນດາຫົວໜ້າ-ຮອງຫົວໜ້າພະແນກການກ່ຽວຂ້ອງ, ຫົວໜ້າ-ຮອງຫົວໜ້າຂະແໜງ ແລະ ພະນັກງານວິຊາການທີ່ຢູ່ໃນອະນຸກຳມະການເນື້ອໃນເຂົ້າຮ່ວມຢ່າງພ້ອມພຽງ.
ກອງປະຊຸມໄດ້ຮັບຟັງການລາຍງານຈາກທ່ານ ນາງ ສົມຈັນ ຈິດວົງເດືອນ ກ່ຽວກັບການກະກຽມຄວາມພ້ອມທາງດ້ານພິທີການ, ວັນເວລາ ແລະ ສະຖານທີ່ ເຫັນວ່າການກະກຽມມີຄວາມພ້ອມ 100% ສຳລັບການດຳເນີນກອງປະຊຸມ; ຈາກນັ້ນ, ທ່ານ ວົງສະຫວັນ ໄຊຍະວົງ ໄດ້ລາຍງານກ່ຽວກັບການກະກຽມບັນດາເນື້ອໃນຕ່າງໆເຊັ່ນ: ບົດລາຍງານການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ ແລະ ແຜນການລົງທຶນຂອງລັດປະຈຳປີ 2018 ແລະ ທິດທາງແຜນການປີ 2019 ຂອງແຂວງ, ບົດລາຍງານການຈັດຕັ້ງປະຕິບັດແຜນງົບປະມານແຫ່ງລັດປະຈຳປີ 2018 ແລະ ທິດທາງແຜນການ 2019 ຂອງແຂວງ, ບົດລາຍງານການຈັດຕັ້ງປະຕິບັດແຜນການເຄື່ອນໄຫວວຽກງານ ປະຈຳປີ 2018 ແລະ ທິດທາງແຜນການ ປະຈຳປີ 2019 ຂອງອົງການໄອຍະການປະຊາຊົນ ແລະ ສານປະຊາຊົນແຂວງ ແລະ ບົດລາຍງານຂອງຄະນະປະຈຳ ສພຂ ກ່ຽວກັບການເຄື່ອນໄຫວວຽກງານຂອງ ສພຂ ປະຈຳປີ 2018 ແລະ ທິດທາງແຜນການປີ 2019 ເຫັນວ່າການກະກຽມທາງດ້ານເນື້ອໃນແມ່ນສໍາເລັດເກືອບ 100% ຍັງຄົງຄ້າງບາງຕົວເລກທີ່ຍັງບໍ່ຄົບຖ້ວນ, ຈະແຈ້ງ ແລະ ເປັນເອກະພາບຈາກອົງການປົກຄອງແຂວງ ເຊິ່ງຈະໄດ້ຮັບການຊີ້ນຳເພີ່ມເຕີມຈາກຄະນະຮັບຜິດຊອບຮັບເຂດເລືອກຕັ້ງຕື່ມອີກ.
ຈາກນັ້ນ, ປະທ່ານກອງປະຊຸມໄດ້ມີຄຳເຫັນໂອ້ລົມ ແລະ ເນັ້ນໜັກໃຫ້ເອົາໃຈໃສ່ທາງດ້ານເນື້ອໃນຂອງບັນດາພະແນກການ, ເອົາໃຈໃສ່ປະຕິບັດຕາມ 3 ພາລະບົດບາດ, ສິດ ແລະ ໜ້າທີ່ຂອງ ສພຂ ໃຫ້ສົມກັບການເປັນຕົວແທນແຫ່ງສິດ ແລະ ຜົນປະໂຫຍດຂອງປະຊາຊົນບັນດາເຜົ່າ.
(ແສງພອນ ອິນນະລົງ)


text: ເຈດຕະນາ, ທາງກົງ ຫຼື ທາງອ້ອມ, ນຳເຂົ້າ, ສົ່ງອອກ ຫຼື ສົ່ງອອກອີກຄັ້ງໄປຫາ, ເຂົ້າໄປ ຫຼື ຈາກເກົາຫຼີເໜືອ, ສິນຄ້າ, ບໍລິການ ຫຼື ເຕັກໂນໂລຊີໃດໆທີ່ຄວບຄຸມສຳລັບການສົ່ງອອກໂດຍສະຫະລັດອາເມລິກາເນື່ອງຈາກການນຳໃຊ້ບັນດາສິນຄ້າ, ບໍລິການ ຫຼື ເຕັກໂນໂລຊີເຫຼົ່ານັ້ນສຳລັບອາວຸດການທຳລາຍລ້າງສູງ ຫຼື ລະບົບການຈັດສົ່ງສຳລັບອາວຸດ ແລະ ວັດຖຸເຫຼົ່ານັ້ນມີສ່ວນຊ່ວຍໃນການນຳໃຊ້, ການພັດທະນາ, ການຜະລິດ, ຄອບຄອງ ຫຼື ໄດ້ມາໂດຍບຸກຄົນໃດໜຶ່ງກ່ຽວກັບອາວຸດນິວເຄລຍ, ລັງສີ, ເຄມີ ຫຼື ອາວຸດທາງຊີວະພາບ ຫຼື ອຸປະກອນ ຫຼື ລະບົບໃດໜຶ່ງທັງໝົດ ຫຼື ບາງສ່ວນທີ່ຖືກອອກແບບມາໃຫ້ເປັນການສົ່ງມອບອາວຸດດັ່ງກ່າວ;